title: অন্তরীপ

text: অন্তরীপ হচ্ছে এক ধরনের ভূমিরূপ। ভূগোলের পরিভাষায়ঃ ভূপৃষ্ঠের কোন অংশ ক্রমশ সরু হয়ে কোন জল-অংশে (সাধারণতঃ সাগর) প্রবেশ করলে সেই সংকীর্ণ অংশকে অন্তরীপ বলা হয়। অন্তরীপের ভৌগোলিক আয়ুষ্কাল সাধারণত কম হয়।


title: অন্তরীপ

text: হিমবাহ, আগ্নেয়গিরির অগ্ন্যুৎপাত, সমুদ্রপৃষ্ঠের উচ্চতার পরিবর্তন ইত্যাদি কারণে অন্তরীপ গঠিত হতে পারে।


title: ভেনিসে মৃত্যু

text: ভেনিসে মৃত্যু বা ডেথ ইন ভেনিস (; ড্যের টোড ইন ভেনেডিষ) হল জার্মান সাহিত্যিক টমাস মান রচিত একটি বিখ্যাত বড়গল্প (নভেলা)। ১৯১১ সালেই যদিও গল্পটি লেখা হয়, তা প্রথম প্রকাশ হয় পরের বছর মিউনিখ থেকে। এরপর সেই বছরেই গল্পটি বিখ্যাত নয়ে রুন্ডশাউ সাহিত্য সাময়িকীতেও স্থান পায়। ১৯১৩ সালে এস. ফিশার ফেরলাগ প্রকাশনা সংস্থা থেকে এটি প্রথম বই আকারে বের হয়।


title: ভেনিসে মৃত্যু

text: গল্পটির কেন্দ্রে রয়েছে গুস্তাভ ফন আশেনবাখ নামে এক পঞ্চাশোর্ধ বিপত্নীক বিখ্যাত লেখক। কিন্তু তাঁর কলমে তখন আর কোনও নূতন যথার্থ শিল্পসৃষ্টি হচ্ছে না, তিনি একধরণের রাইটার'স ব্লকে ভুগছেন। জীবনের একঘেয়েমি কাটাতে তিনি গ্রীষ্মের ছুটিতে ইতালির ভেনিসে আসেন। সেখানে তিনি সৈকতে একটি অল্পবয়সী ছেলেকে দেখতে পান; সেও তার অভিজাত মা এবং তার বোনেদের সাথে একই হোটেলে উঠেছিল। ছেলেটির সাথে যদিও তাঁর কোনও কথা হয় না, তিনি তার প্রতি অত্যন্ত আকৃষ্ট বোধ করেন। সেই আকর্ষণের চরিত্র অত্যন্ত আবেগময়, যা তাঁকে ভিতরে ভিতরে কুরে কুরে খেতে থাকে। ইতিমধ্যে ভেনিসে কলেরা রোগ মহামারী রূপে ছড়িয়ে পড়তে শুরু করে; আশেনবাখও তাতে আক্রান্ত হন ও শেষপর্যন্ত তাঁর মৃত্যু ঘটে।


title: ভেনিসে মৃত্যু

text: শুধুমাত্র ঘটনাবলী দিয়ে গল্পটির বাস্তবে কিছুই প্রকাশ পায় না। এখানে বিষয়বস্তুর মূল বিচরণক্ষেত্র কেন্দ্রীয় চরিত্র আশেনবাখের মানসিক জগৎ। সমগ্র গল্পটি বাস্তবে একটি বহুস্তরীয় আন্তর্পাঠ (intertext); এর বিষয়বস্তু - দৈহিক ভালোবাসা ও দার্শনিক জ্ঞানের মধ্যে সম্পর্ক যেমন একদিকে আমাদের মনে পড়িয়ে দেয় প্লাতোর সিম্পোজিয়াম, অন্যদিকে তাদের বৈপরীত্য আমাদের দাঁড় করিয়ে দেয় নিৎশীয় দর্শনের এক মূলকথার - নিয়মনীতি, প্রতিরোধ, সৌষ্ঠব ও চর্চা (গ্রিক পুরাণে যার দেবতা অ্যাপোলো) আর আবেগ ও আতিশয্যর (গ্রিক পুরাণে যার দেবতা ডায়োনিসাস) চিরকালীন দ্বৈরথের সামনাসামনি।


title: ডাব্লিউডাব্লিউই ডিভাস চ্যাম্পিয়নশীপ

text: ডাব্লিউডাব্লিউই ডিভাস চ্যাম্পিয়নশীপ হল ডাব্লিউডাব্লিউই-এর একটি পেশাদারি কুস্তি চ্যাম্পিয়নশীপ। এটা ডাব্লিউডাব্লিউই কর্তৃক আয়োজিত একমাত্র নারী চ্যাম্পিয়নশীপ। ২০০৮ সাল থেকে ডাব্লিউডাব্লিউই এই চ্যাম্পিয়নশীপ প্রচলন করে। ২০০৮ সালের ২০ জুলাই 'দ্য গ্রেট আমেরিকান ব্যাস'-এ মিচেল ম্যাককুল নাটালিয়াকে হারিয়ে এতে প্রথম বিজয়ী হন।


title: ডাব্লিউডাব্লিউই ডিভাস চ্যাম্পিয়নশীপ

text: শার্লট সর্বশেষ ডিভাস চ্যাম্পিয়ন। ডিভাস চ্যাম্পিয়ন হিসেবে এটা তার প্রথম রাজত্ব। সে নাইট অব চ্যাম্পিয়নসে সে নিক্কি বেলাকে হারিয়ে চ্যাম্পিয়ন হয়েছিলেন।


title: কালোবুক বাবুই

text: কালোবুক বাবুই () বাংলাদেশের একটি দুর্লভ আবাসিক পাখি। পাখিটি বাংলা বাবুই বা বুক-কালো বাউই নামেও পরিচিত । পাখিটির বৈজ্ঞানিক নাম "Ploceous benghalensis" (প্লোসিয়াস ব্যাঙ্গালেনসিস)।


title: কালোবুক বাবুই

text: কালোবুক বাবুই নলখাগড়ার বন ও লম্বা ঘাসবনের বাসিন্দা। মূলত সিলেট, ঢাকা, খুলনা ও বরিশাল বিভাগে দেখা মেলে। তবে বেশ দুর্লভ। ঘাসবীচি, শস্যদানা, পোকামাকড় ইত্যাদি খায়। মৃদু স্বরে ‘চিট-চিট-চিট-চিট’ ডাকে। এরা লম্বায় ১৪-১৫ সেন্টিমিটার। ওজন ১৮-২২ গ্রাম। পুরুষ ও স্ত্রীর দেহের রঙে বেশ পার্থক্য আছে। প্রজনন মৌসুমে পুরুষের দেহে রঙের যথেষ্ট পরিবর্তন হয়। পুরুষের মাথার চাঁদি সোনালি-হলুদ হয়ে যায়। কান-ঢাকনি ও গাল হালকা বাদামি থেকে সাদা। ঘাড় ধূসর-কালো ও গলা সাদা। বুকে চওড়া কালো ফিতা। পেট ফিকে সাদা, যাতে হালকা বাদামি বা হলদের ছোঁয়া। পিঠে কালচে লম্বালম্বি দাগ। প্রজননকালের স্ত্রী অন্য সময়ের চেয়ে কিছুটা উজ্জ্বল, অনেকটা শীতের পুরুষের মতো। স্ত্রী ও প্রজননহীন পুরুষ মাথা ও ঘাড়ের ওপর কালচে ডোরা, যার মাঝখানে হলুদ। দেহের ওপরটায় লম্বালম্বি হলুদ ও কালচে দাগ। ভ্রু ও গলা হলুদ, কান-ঢাকনি বাদামি ও পেট পীতাভ। বুকের ওপরের কালো ফিতা অসম্পূর্ণ। স্ত্রী-পুরুষনির্বিশেষে চোখ হালকা বাদামি, ঠোঁট কালচে। পা, আঙুল ও নখ হালকা গোলাপি। অপ্রাপ্তবয়স্ক পাখি দেখতে হুবহু মায়ের মতো, তবে দেহের নিচটা ফিকে।


title: কালোবুক বাবুই

text: মে থেকে সেপ্টেম্বর প্রজননকালে নদীর তীরে বা জলার ধারে নলখাগড়া বা উঁচু ঘাসে ২০-২৫ সেন্টিমিটার লম্বা কিছুটা ডিম্বাকার বাসা বানায়, যা বাবুই পাখির বাসার তুলনায় ছোট। একই জায়গায় সচরাচর দুই থেকে পাঁচটি বাসার কলোনি দেখা যায়। পুরুষ পাখি বাসা বানায়, অর্ধসমাপ্ত বাসা স্ত্রী পরখ করে। পছন্দ হলে জোড় বাঁধে। স্ত্রী দুই থেকে চারটি সাদা ডিম পাড়ে। প্রায় দুই সপ্তাহে ডিম ফোটে। বাচ্চারা এক মাসের মধ্যে উড়তে শেখে।


title: জামালপুর জিলা স্কুল

text: জামালপুর জিলা স্কুল বাংলাদেশের একটি প্রাচীন শিক্ষা প্রতিষ্ঠান। ১৮৮১ সালে "ডনো হাই স্কুল" নামে বিদ্যালয়টি প্রতিষ্ঠিত হয়। ১৯৭৯ সালে জামালপুর জেলার মর্যাদা পেলে বিদ্যালয়টির নাম পরিবর্তন করে "জামালপুর জিলা স্কুল" রাখা হয়। বর্তমানে এ বিদ্যালয়ে প্রভাতী ও দিবা দুটি শাখায় তৃতীয় শ্রেণি থেকে দশম শ্রেণি পর্যন্ত পাঠদান করা হয়।


title: জামালপুর জিলা স্কুল

text: ১৮৫৬ সালে তৎকালীন জামালপুর মহকুমা প্রশাসক টি.এ ডনো স্থানীয়দের মাঝে ইংরেজী শিক্ষাপ্রসারের লক্ষ্যে নিজ বাসভবনে একটি পাঠশালা প্রতিষ্ঠা করেন। স্থানীয়দের কাছে এটি ডনো সাহেবের পাঠশালা নামে পরিচিত ছিল। ছোট ছোট ছেলেদের নিয়ে প্রাথমিক পর্যায়ে এ বিদ্যালয়ের যাত্রা শুরু হয়। কয়েক বছর পরে পাঠশালাটি মাইনর স্কুলে পরিণত হয়। ১৮৮১ সালে মাইনর স্কুলটিকে এন্ট্রান্স স্কুলে (বর্তমান মাধ্যমিক বিদ্যালয়) উন্নীত করে ‘‘ডনো হাই স্কুল’’ নামকরণ করা হয় । ১৮৮২ সালে স্যার রিচার্ড টেম্পল বিদ্যালয়টিকে সরকারি সাহায্যের অন্তর্ভুক্ত করেন। এ সময় নামকরণ করা হয় ‘জামালপুর ডনো ইংলিশ হাই স্কুল’। এই সময়ে বিদ্যালয়ের ছাত্র সংখ্যা ছিল ২২৩ জন। ১৯১২ সালে স্কুলটির পরিপূর্ন জাতীয়করণ হয় এবং বিদ্যালয়ের নাম হয় ‘‘জামালপুর সরকারি বিদ্যালয়’’। ১৯৭৯ সালে জামালপুর জেলা প্রতিষ্ঠিত হওয়ার পর ‘‘জামালপুর জিলা স্কুল’’ হিসেবে এর নতুন নামকরণ হয়।


title: জামালপুর জিলা স্কুল

text: ১৮৯০ থেকে ১৯০৮ সালের মধ্যে শিক্ষার্থীদের সুবিধার জন্য দুটি ছাত্রাবাস নির্মাণ করা হয়। এর মধ্যে একটি ছিল হিন্দু ছাত্রদের জন্য হিন্দু বোডিং। বর্তমানে এ ছাত্রাবাসটির অস্তিত্ব নেই, সেখানে রয়েছে খেলার মাঠ ও বিদ্যালয় ভবন। অপরটি মুসলিম ছাত্রদের জন্য ম্যাক্সি মোহামেডান হোস্টেল। ১৯০৮ সালে তৎকালীন জামালপুরের মহকুমা প্রশাসক মি. এফ. এ. মাক্সি এই ছাত্রাবাসটি প্রতিষ্ঠা করেন।


title: জামালপুর জিলা স্কুল

text: জামালপুর শহরে অবস্থিত এ বিদ্যালয়টি সর্বমোট ১২.০৭ একর জমির উপর প্রতিষ্ঠিত। এখানে তিনটি তিনতলা একাডেমিক ভবন, একটি দোতলা ভবন, দুটি একতলা ভবন, ১টি ছাত্রাবাস, মসজিদ সহ ১৩ টি স্থাপনা রয়েছে।


title: জামালপুর জিলা স্কুল

text: ১৯৯০ সাল থেকে জামালপুর জিলা স্কুলে প্রভাতী ও দিবা দুইটি শাখায় শিক্ষা কার্যক্রম পরিচালিত হয়। প্রভাতী শাখা সকাল ৭ টা ১৫ মিনিট থেকে ১১ টা ৩০ মিনিট ও দিবা শাখায় ১১ টা ৪৫ মিনিট থেকে বিকেল ৫.০০ টা পর্যন্ত পাঠদান করা হয়।


title: জামালপুর জিলা স্কুল

text: বর্তমানে বিদ্যালয়ের মোট ছাত্র সংখ্যা ১,৫৭০ এবং শিক্ষকশিক্ষিকার সংখ্যা ৫০ জন। এ ছাড়া অফিস সহকারী, এমএলএস ও নৈশ প্রহরী মিলে ১৪ জন প্রশাসনিক কর্মচারীর রয়েছে। বিদ্যালয়ে ছাত্রদের সুযোগ-সুবিধার মধ্যে আছে গ্রন্থাগার, বিজ্ঞানাগার, কম্পিউটার ল্যাব ও ল্যাবরেটরি। এই বিদ্যালয়ে সহপাঠ কর্মকান্ডের মধ্যে রয়েছে বার্ষিক ক্রীড়া প্রতিযোগিতা, বিতর্ক প্রতিযোগিতা, বার্ষিক সাংস্কৃতিক ও পুরস্কার বিতরণী অনুষ্ঠান, বার্ষিক মিলাদ মাহফিল, আন্তঃকক্ষ ক্রীড়া প্রতিযোগিতা এবং স্কাউটিং, বিএনসিসি ও রেডক্রিসেন্ট কর্মসূচি।


title: জামালপুর জিলা স্কুল

text: শিক্ষার্থীদের জন্য স্কুলে নির্ধারিত পোশাক নিম্নরূপ


title: সহজ ইংরেজি উইকিপিডিয়া

text:
সহজ ইংরেজি উইকিপিডিয়া হল উইকিপিডিয়া বিশ্বকোষ। এটা প্রাথমিক ইংরেজিতে লেখা।
সহজ ইংরেজি উইকিপিডিয়ায় সংক্্ষিপ্ত বাক্য এবং প্রত্যেকটি নিবন্ধে ইংরেজি উইকিপিডিয়া থেকে সহজ শব্দ এবং ব্যাকারণ ব্যবহার করা হয়েছে।


title: সহজ ইংরেজি উইকিপিডিয়া

text: বিভিন্ন দরকারে বিভিন্ন ব্যক্তি সহজ ইংরেজি উইকিপিডিয়া ব্যবহার করে থাকেন। কিছু উদাহরণ যারা সহজ ইংরেজি উইকিপিডিয়া ব্যবহার করেন:


title: সহজ ইংরেজি উইকিপিডিয়া

text:
এছাড়াও অনেকে কঠিন বাক্য বোঝার জন্য সহজ
ইংরেজি উইকিপিডিয়া ব্যবহার করেন।
২০০৩ সালে সহজ ইংরেজি উইকিপিডিয়া যাত্রা শুরু করে। সহজ ইংরেজি উইকিপিডিয়ার ১৫০,০০০ টির বেশি নিবন্ধ রয়েছে ২০১৫ সালের অক্টোবর অনুসারে এটা ৪৯ তম বৃহত্তম উইকিপিডিয়া


title: ২৭ নং ওয়ার্ড, কলকাতা পৌরসংস্থা

text: ২৭ নং ওয়ার্ড, কলকাতা পৌরসংস্থা হল কলকাতা পৌরসংস্থার ৪ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে মানিকতলা অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি জোড়াসাঁকো বিধানসভা কেন্দ্রের অন্তর্গত।


title: ২৭ নং ওয়ার্ড, কলকাতা পৌরসংস্থা

text: ২৭ নং ওয়ার্ডের সীমানা নিম্নরূপ: উত্তর দিকে অভেদানন্দ রোড (পূর্বতন বিডন স্ট্রিটের অংশ); পূর্ব দিকে আচার্চ প্রফুল্লচন্দ্র রোড; দক্ষিণ দিকে মহেন্দ্র শ্রীমানী স্ট্রিট (পূর্বতন সুকিয়া স্ট্রিট) এবং পশ্চিম দিকে বিধান সরণি।


title: ২৮ নং ওয়ার্ড, কলকাতা পৌরসংস্থা

text: ২৮ নং ওয়ার্ড, কলকাতা পৌরসংস্থা হল কলকাতা পৌরসংস্থার ৪ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে মানিকতলা ও গড়পার অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি বেলেঘাটা বিধানসভা কেন্দ্রের অন্তর্গত।


title: ২৮ নং ওয়ার্ড, কলকাতা পৌরসংস্থা

text: ২৮ নং ওয়ার্ডের সীমানা নিম্নরূপ: উত্তর দিকে বিবেকানন্দ রোড; পূর্ব দিকে সার্কুলার খাল; দক্ষিণ দিকে ড. এম. এন. চট্টোপাধ্যায় রোড এবং পশ্চিম দিকে আচার্য প্রফুল্লচন্দ্র রোড।


title: ৩৮ নং ওয়ার্ড, কলকাতা পৌরসংস্থা

text: ৩৮ নং ওয়ার্ড, কলকাতা পৌরসংস্থা হল কলকাতা পৌরসংস্থার ৪ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে রাজাবাজার ও রাজা রামমোহন রায় সরণি অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি জোড়াসাঁকো বিধানসভা কেন্দ্রের অন্তর্গত।


title: ৩৮ নং ওয়ার্ড, কলকাতা পৌরসংস্থা

text: ৩৮ নং ওয়ার্ডের সীমানা নিম্নরূপ: উত্তর দিকে কৈলাস বসু স্ট্রিট ও মহেন্দ্র শ্রীমানী স্ট্রিট; পূর্ব দিকে আচার্য প্রফুল্লচন্দ্র রোড; দক্ষিণ দিকে কেশব সেন স্ট্রিট এবং পশ্চিম দিকে বিধান সরণি।


title: ৩৯ নং ওয়ার্ড, কলকাতা পৌরসংস্থা

text: ৩৯ নং ওয়ার্ড, কলকাতা পৌরসংস্থা হল কলকাতা পৌরসংস্থার ৪ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশের মার্কাস স্কোয়ার অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি জোড়াসাঁকো বিধানসভা কেন্দ্রের অন্তর্গত।


title: ৩৯ নং ওয়ার্ড, কলকাতা পৌরসংস্থা

text: ৩৯ নং ওয়ার্ডের সীমানা নিম্নরূপ: উত্তর দিকে মুক্তারাম বাবু স্ট্রিট; পূর্ব দিকে বিধান সরণি; দক্ষিণ দিকে মহাত্মা গান্ধী রোড এবং পশ্চিম দিকে চিত্তরঞ্জন অ্যাভিনিউ।


title: থেরোপোডা

text: থেরোপোডা (গ্রিক অর্থ "পশুর মত পা")-রা হল এক প্রকার সরিস্কিয়ান ডাইনোসর। প্রাথমিকভাবে সমস্ত থেরোপড ছিল মাংসাশী, যদিও পরবর্তীকালে তাদের নানা প্রজাতি বিভিন্ন খাদ্যাভ্যাস রপ্ত করে উদ্ভিদভোজী, সর্বভুক, মৎস্যাহারী, পতঙ্গভুক প্রভৃতি হয়ে ওঠে। থেরোপডদের প্রথম আবির্ভাব হয় ট্রায়াসিক যুগের অন্ত্য কার্নিয়ান পর্যায়ে, আনুমানিক ২৩ কোটি ১৪ লক্ষ বছর আগে। আদি জুরাসিক থেকে ক্রিটেশিয়াস যুগের শেষ (৬.৬ কোটি বছর আগে) অবধি সমস্ত বৃহদাকার স্থলচর মাংসাশী প্রাণীই ছিল থেরোপড। জুরাসিক যুগে বিশেষভাবে অভিযোজিত সিলুরোসরিড থেরোপড ডাইনোসরদের থেকে পাখিরা বিবর্তিত হয়, আর আজ তাদের জীবিত প্রজাতির সংখ্যা কমবেশি ১০,০০০।


title: ক্যান্ডি (শ্রীলঙ্কা)

text: ক্যান্ডি ( "Maha nuwara", উচ্চারণ ; , উচ্চারণ ) শ্রীলঙ্কার মধ্যাঞ্চলে অবস্থিত অন্যতম বৃহত্তম শহর। মধ্যপ্রদেশে এর অবস্থান। রাজধানী কলম্বোর পর দেশের দ্বিতীয় বৃহত্তম শহর এটি। শহরটি শ্রীলঙ্কার প্রাচীন রাজাদের সর্বশেষ রাজধানী ছিল। চা উৎপাদনকারী অঞ্চল হিসেবে পাহাড়ের পাদদেশে এ শহরটি গড়ে উঠেছে। প্রশাসনিক ও ধর্মীয় কারণে এ শহরের সবিশেষ পরিচিতি রয়েছে। এছাড়াও মধ্যপ্রদেশের রাজধানী ক্যান্ডি। বিশ্বের বৌদ্ধধর্মাবলম্বীদের কাছে অন্যতম তীর্থস্থান হিসেবে পরিচিত এ শহরে টুথ রেলিক (শ্রী দালাদা মালিগায়া) মন্দির রয়েছে। ১৯৮৮ সালে ইউনেস্কো কর্তৃক বিশ্ব ঐতিহ্যবাহী স্থানের মর্যাদা লাভ করেছে এটি।


title: ক্যান্ডি (শ্রীলঙ্কা)

text: সর্বমোট ২৪টি ওয়ার্ড নিয়ে ক্যান্ডি শহর গঠিত। শহরের অধিকাংশ লোকই সিংহলী। এছাড়াও, মুর, তামিল জাতিগোষ্ঠীর লোক বসবাস করে।


title: ক্যান্ডি (শ্রীলঙ্কা)

text: শহরটি বিভিন্ন নামে পরিচিতি পেয়েছে। কিছু গবেষক মনে করেন, বর্তমান ওতাপুলুয়ার কাছাকাছি কাতুবুলু নুয়ারা এ শহরের প্রকৃত নাম। কিন্তু ঐতিহাসিকভাবে জনপ্রিয় নাম হচ্ছে সেনকাদাগালা বা সেনকাদাগালাপুরা যা প্রাতিষ্ঠানিকভাবে সেনকাদাগালা শ্রীবর্ধনা মহা নুয়ারা। এটি সংক্ষেপে মহা নুয়ারা নামে পরিচিত। লোকউপাখ্যানে কয়েকটি সম্ভাব্য উৎস থেকে এসেছে। গুহায় অবস্থানকারী সেনকান্দা নামীয় ব্রাহ্মণের নাম থেকে এ শহরের নাম উদ্ভূত। অন্য উৎসে জানা যায়, তৃতীয় বিক্রমাবাহু’র রাণী সেনকান্দা পাথরে রঙ করে সেনকাদাগালা রেখেছিলেন। ক্যান্ডি রাজ্যও অনেক নামে পরিচিতি পেয়েছে। ঔপনিবেশিক আমলে সিংহলীজ কান্দা উদা রাতা বা কান্দা উদা পাস রাতা থেকে ইংরেজি নাম ক্যান্ডি হয়েছে। যার অর্থ দাঁড়ায় পর্বতের উপর ভূমি। পর্তুগীজরা সংক্ষেপে ক্যান্ডিয়া রেখেছিল যা রাজ্য ও এর রাজধানী উভয় ক্ষেত্রেই ব্যবহৃত হতো। সিংহলী ভাষায় ক্যান্ডিকে মহা নুয়ারা নামে ডাকা হয় যার অর্থ মহান শহর বা রাজধানী। তা স্বত্ত্বেও প্রায়শই শহরটিকে নুয়ারা নামে ডাকা হয়।


title: ক্যান্ডি (শ্রীলঙ্কা)

text: ঐতিহাসিক দলিল-দস্তাবেজে উল্লেখ করা হয়েছে যে, ১৩৫৭-১৩৭৪ সিই সময়কালে বর্তমান শহরের উত্তরাংশে ওয়াতাপুলুয়ার কাছাকাছি গাম্পোলার রাজ্যের সম্রাট তৃতীয় বিক্রমাবাহু এ শহরের গোড়াপত্তন করেন। তিনি ঐ সময়ে এর নামকরণ করেছিলেন সেনকাদাগালাপুরা।


title: বাতি

text:
বাতি এক প্রকার সরঞ্জাম । বাতির ব্যবহার অতি প্রাচীন ।
সাধারণত বাতি বলতে বুঝায় কুপি , টর্চ লাইট , হ্যারিকেন লন্ঠন, হ্যাজাক । বাতি হল সেই সরঞ্জাম যা অন্ধকার দূর করতে ব্যবহার করা হয় । প্রাচীনকালে আগুনের ব্যবহারের মাধ্যমে বাতির প্রচলন হয় । অতীতে লাইট হাউসের বাতির মাধ্যমে সমুদ্রের জাহাজের দিক নির্দেশনা দেওয়া হত ।


title: বাতি

text:
প্রাচীন কালে যে সকল বাতি খনিজ তেল এবং প্রাণীজ তেলের ধারা ব্যবহার করা হত তা হল । খনিজ তেলের মধ্যে কেরোসিন তেল অন্যতম ।
এসব বাতির প্রধান জ্বালানী ছিল কেরোসিন তবে কিছু ক্ষেত্রে প্রাণীজ উদ্ভিদ তেল ব্যবহৃত হত।


title: বাতি

text: বিজ্ঞানের উন্নয়নের ফলে বর্তমানে অনেক প্রকার বাতির আবিষ্কার হয়েছে। বর্তমানে বৈদ্যুতিক বাতির ব্যাপক ব্যবহার হয় । আধুনিক প্রযুক্তির প্রভাবে বাতির কর্ম ক্ষমতা অনেক বৃদ্ধি পেয়েছে ।


title: বাতি

text:
অন্ধকার দূর করণে বাতির ব্যবহার সার্বজনীন । স্থান কাল ভিন্নতার কারণে বাতির বেবহারে ভিন্নতা লক্ষ্য করা যায় ।
গৃহে সাধারণত কম আলো প্রদানকারী বাতি ব্যবহার হয় । প্রাচীনকালে গৃহে তেল ধারা চালিত বাতি ব্যবহার করা হত । এর মধ্যে উল্লেখযোগ্য হল কুপি এবং হারিকেন বাতি । বর্তমানে গৃহে বিদ্যুৎ সাশ্রয় বাতি ব্যবহার হয় । বিদ্যুৎ শক্তির একক অনুযায়ী গৃহে ৫০ ওয়াড় এর কম শক্তির বাতি ব্যবহার হয় ।
শিল্প কারখানায় অতি উজ্জ্বল আলোর প্রয়োজন হয় তাই এখানে বৈদ্যুতিক বাতি প্রধান উৎস । শিল্প কারখানায় উচ্চ শক্তির বাতি ব্যবহার হয় ।
কিছু ইংরেজি সঙ্গীত ও সিনেমায় বাতি শব্দটির ব্যবহার হয়েছে এছাড়া সিনেমা জগতে লাইট , ক্যামেরা , অ্যাকশন বলে চিত্র ধারণ করা হত । কিছু আঞ্চলিক গানের কথায় বাতি শব্দটি উল্লেখ আছে ।
বিজ্ঞানের প্রভাবে মানুষ বাতির ব্যবহার শিখেছে । বিজ্ঞান বাতির উন্নয়ন করেছে না বাতি বিজ্ঞানের উন্নয়ন করেছে তা নিয়ে গবেষণা করা অর্থহীন তবে বিশ্বাসের সাথে বলা যায় বাতি ও বিজ্ঞান একে অন্যের সাথে ওতপ্রোতও ভাবে জড়িত ।


title: গল (শ্রীলঙ্কা)

text: গালে (; ) শ্রীলঙ্কার অন্যতম প্রধান শহর। কলম্বো থেকে ১১৯ কিলোমিটার দক্ষিণ-পূর্বাংশে এ শহরের অবস্থান। দক্ষিণাঞ্চলীয় প্রদেশের প্রশাসনিক রাজধানী ও গালে জেলার রাজধানী হিসেবে এ শহরটি মর্যাদা পাচ্ছে। ষোড়শ শতকে পর্তুগীজরা এখানে আসে। তখন এটি জিমহাথিথ্থা নামে পরিচিত ছিল। এরপূর্বে চতুর্দশ শতকে বিখ্যাত পর্যটক ইবনে বতুতা এ শহরটিকে ‘কালি’ নামে উল্লেখ করেছিলেন। ঐ সময় দ্বীপরাষ্ট্রটির প্রধান বন্দর হিসেবে এটি পরিচিতি পায়।


title: গল (শ্রীলঙ্কা)

text: গালে ১৫টি ওয়ার্ড নিয়ে গঠিত। ২৬ ডিসেম্বর, ২০০৪ তারিখে ইন্দোনেশিয়ার উপকূল থেকে হাজার মাইল দূরে ভারত মহাসাগরে উদ্ভূত ধ্বংসাত্মক সুনামীতে শহরটি ব্যাপকভাবে আক্রান্ত হয়। কেবলমাত্র এ শহর থেকেই হাজার হাজার লোক মৃত্যুবরণ করে।


title: গল (শ্রীলঙ্কা)

text: অষ্টাদশ শতকে এ শহরের উন্নয়ন কর্মকাণ্ড শীর্ষস্থানে পৌঁছে। দক্ষিণ ও দক্ষিণ-পূর্ব এশিয়ায় পর্তুগীজদের স্থাপত্যশৈলীর উজ্জ্বল নিদর্শন ক্ষেত্র এটি। ১৬৪৯ সাল থেকে ওলন্দাজরাও এ শহরের প্রাচীরকে বিস্তৃত করেছে। গালে দূর্গ ইউনেস্কো কর্তৃক বিশ্ব ঐতিহ্যবাহী স্থানের আওতাভূক্ত এবং ইউরোপীয় দখলদার কর্তৃক এশিয়ায় বিশাল দুর্গ হিসেবে অদ্যাবধি অবশিষ্ট রয়েছে।


title: গল (শ্রীলঙ্কা)

text: অন্যান্য উল্লেখযোগ্য স্থাপনার মধ্যে প্রাকৃতিক উপত্যকা, জাতীয় নৌ যাদুঘর, সেন্ট মেরিজ ক্যাথেড্রাল, শিব মন্দির অন্যতম। এছাড়াও, ঐতিহাসিক ও বিলাশবহুল হোটেল রয়েছে এখানে।


title: গল (শ্রীলঙ্কা)

text: ক্রিকেটের স্বর্গভূমি এ শহরটি। পৃথিবীর অন্যতম দর্শনীয় ও ছবিসদৃশ্য ক্রিকেট স্টেডিয়ামরূপে গালে আন্তর্জাতিক স্টেডিয়ামকে বিবেচনা করা হয়। সুনামীতে এ মাঠেরও ব্যাপক ক্ষতিগ্রস্ত হয়। পুণনির্মাণ করে ১৮ ডিসেম্বর, ২০০৭ তারিখে পুণরায় টেস্ট খেলার আয়োজন করা হয়।


title: চন্দ্রিকা কুমারাতুঙ্গা

text: চন্দ্রিকা বন্দরনায়েকে কুমারাতুঙ্গা (জন্ম: ২৯ নভেম্বর, ১৯৪৫) কলম্বোয় জন্মগ্রহণকারী শ্রীলঙ্কার বিশিষ্ট রাজনীতিবিদ। তিনি শ্রীলঙ্কার পঞ্চম রাষ্ট্রপতি ছিলেন। অদ্যাবধি তিনি শ্রীলঙ্কার একমাত্র মহিলা হিসেবে রাষ্ট্রপতির দায়িত্ব পালন করেছেন। এছাড়াও, শ্রীলঙ্কার সাবেক দুই প্রধানমন্ত্রীর কন্যা তিনি। ২০০৫ সাল পর্যন্ত শ্রীলঙ্কা ফ্রিডম পার্টি’র (এসএলএফপি) দলীয় প্রধান ছিলেন চন্দ্রিকা কুমারাতুঙ্গা।


title: চন্দ্রিকা কুমারাতুঙ্গা

text: দেশের দীর্ঘ সামাজিক-রাজনৈতিক আন্দোলনের ইতিহাসের সাথে সংশ্লিষ্ট পরিবারে তাঁর জন্ম। জন্মকালীন সময়ে তাঁর বাবা সলোমন বন্দরনায়েকে মন্ত্রী ছিলেন ও পরবর্তীকালে প্রধানমন্ত্রীর দায়িত্ব পালন করেছেন। ১৯৫৯ সালে এক বৌদ্ধ সন্ন্যাসী কর্তৃক তাঁর বাবা নিহত হন। এরপর তাঁর মা সিরিমাভো বন্দরনায়েকে শ্রীলঙ্কার তথা বিশ্বের প্রথম মহিলা প্রধানমন্ত্রী মনোনীত হন।


title: চন্দ্রিকা কুমারাতুঙ্গা

text: অনূঢ়া বন্দরনায়েকে, সুনেত্রা বন্দরনায়েকে তাঁর ভাই-বোন। তাঁদের দাদা স্যার সলোমন ডায়াস বন্দরনায়েকে ব্রিটিশ ঔপনিবেশিক আমলে সিলনের প্রতিনিধি ও সিলন গভর্নরের পরামর্শক ছিলেন।


title: চন্দ্রিকা কুমারাতুঙ্গা

text: কলম্বোর সেন্ট ব্রিজেট’স কনভেন্টে অধ্যয়ন করেন। এরপর একুইনাস বিশ্ববিদ্যালয় কলেজ থেকে আইনে স্নাতক ডিগ্রী লাভ করেন। প্যারিস বিশ্ববিদ্যালয়ের বৃত্তি নিয়ে পাঁচ বছর ফ্রান্সে অবস্থান করেন। ১৯৭০ সালে রাষ্ট্রবিজ্ঞান ও আন্তর্জাতিক সম্পর্ক বিষয়ে ইনস্টিটিউট ডি’এতুদেস পলিটিকস ডি প্যারিস থেকে স্নাতক ডিগ্রী অর্জন করেন। ফ্রান্সে অবস্থানকালে ১৯৬৮ সালের ছাত্র আন্দোলনে সক্রিয় কর্মী ছিলেন বলে জানা যায়। সিংহলী, ইংরেজি ও ফরাসী ভাষায় অনর্গল কথা বলতে পারেন তিনি।


title: চন্দ্রিকা কুমারাতুঙ্গা

text: ১৯৭০-৭৩ মেয়াদে প্যারিস বিশ্ববিদ্যালয় থেকে উন্নয়নমূখী অর্থনীতি বিষয়ে পিএইচডি নেয়ার সময় শ্রীলঙ্কায় ফিরে আসেন ও রাজনীতিতে জড়িয়ে পড়েন। এরফলে তাঁর পড়াশোনায় ব্যাঘাত ঘটে। এ সময় শ্রীলঙ্কা সরকার সমাজ পুণঃগঠন ও উন্নয়ন বিষয়ে বিস্তৃত পরিকল্পনা গ্রহণ করেছিল।


title: চন্দ্রিকা কুমারাতুঙ্গা

text: ১৯৭৪ সালে শ্রীলঙ্কা ফ্রিডম পার্টি’র সক্রিয় কর্মী হিসেবে মহিলা লীগের নির্বাহী কমিটির সদস্য হন। ১৯৭২-৭৬ সময়কালে শ্রীলঙ্কায় ভূমি পুণঃগঠনের সময় তিনি ভূমি পুণঃগঠন কমিশনের প্রধান পরিচালক ছিলেন। ১৯৭৬-৭৭ সময়কালে তিনি জনভাষা কমিশনের চেয়ারম্যান হন ও সম্মিলিত খামার প্রতিষ্ঠা করেন। ১৯৭৬-৭৯ মেয়াদে জাতিসংঘের খাদ্য ও কৃষি সংস্থার পরামর্শকের দায়িত্ব পালন করেন।


title: চন্দ্রিকা কুমারাতুঙ্গা

text: শ্রীলঙ্কা ফ্রিডম পার্টি ত্যাগ করে স্বামী বিজয় কুমারাতুঙ্গা’র দল শ্রীলঙ্কা মহাজন পার্টিকে সমর্থন দেন। স্বামীর হত্যাকাণ্ডের পর দেশত্যাগ করে যুক্তরাজ্যে চলে যান ও জাতিসংঘ বিশ্ববিদ্যালয়ের উন্নয়নমূখী অর্থনীতি গবেষণা বিশ্ব সংস্থায় কাজ করেন।


title: চন্দ্রিকা কুমারাতুঙ্গা

text: ১৯৯১ সালে দেশে ফিরে এসে শ্রীলঙ্কা ফ্রিডম পার্টিতে পুণরায় যোগদান করেন। দলকে নেতৃত্ব দিয়ে দক্ষিণাঞ্চলীয় প্রাদেশিক পরিষদের নির্বাচনে ঐতিহাসিক ও সংখ্যাগরিষ্ঠ আসন জয়ে ভূমিকা রাখেন। ১৯৯৩ সালে দক্ষিণাঞ্চলীয় প্রদেশের মূখ্যমন্ত্রী নির্বাচিত হন। ১৯ আগস্ট, ১৯৯৪ তারিখে পিপলস অ্যালায়েন্সের পক্ষে প্রধানমন্ত্রী নির্বাচিত হন ও অল্প কিছুদিন পর নভেম্বরে রাষ্ট্রপতি নির্বাচনেও জয়ী হয় তাঁর দল। এরফলে ১৭ বছরের ইউনাইটেড ন্যাশনাল পার্টির রাজত্বকালের সমাপণ ঘটে। তিনি তাঁর মাকে প্রধানমন্ত্রী হিসেবে মনোনীত করেন।


title: চন্দ্রিকা কুমারাতুঙ্গা

text: এ সময় তিনি বিচ্ছিন্নতাবাদী তামিল টাইগার্সের সাথে বিবদমান গৃহযুদ্ধের অবসানের দিকে মনোনিবেশ ঘটান। কিন্তু এতে ব্যর্থ হয়ে তাদের দমনে আরও সামরিক কৌশল অবলম্বন করেন।


title: চন্দ্রিকা কুমারাতুঙ্গা

text: অক্টোবর, ১৯৯৯ সালে কুমারাতুঙ্গা তাঁর সরকারের মেয়াদ শেষ হবার পূর্বেই রাষ্ট্রপতি নির্বাচন অনুষ্ঠানের ঘোষণা দেন। নির্বাচনী প্রচারণার শেষ মুহুর্তে ১৮ ডিসেম্বর, ১৯৯৯ তারিখে তামিল টাইগার্সের আক্রমণে তাঁর ডান চোখে মারাত্মক আঘাত হানে। ২১ ডিসেম্বর অনুষ্ঠিত নির্বাচনে রনীল বিক্রমাসিংহকে পরাভূত করেন ও পরদিনই পরবর্তী মেয়াদের জন্য ক্ষমতায় আরোহণ করেন।


title: চন্দ্রিকা কুমারাতুঙ্গা

text: ১৯৭৮ সালে বিশিষ্ট চিত্রতারকা ও শ্রীলঙ্কান রাজনীতিবিদ বিজয় কুমারাতুঙ্গা’র সাথে বৈবাহিক সম্পর্ক স্থাপন করেন। ১৬ ফেব্রুয়ারি, ১৯৮৮ তারিখে নিজ বাসভূমির বাইরে অবস্থানকালে চন্দ্রিকা ও তাঁদের দুই সন্তানের উপস্থিতিতে বিজয়কে হত্যা করা হয়। মার্কসবাদী জনতা বিমুক্তি পেরামুনা এ হত্যার সাথে সম্পৃক্ততার কথা দাবী করে। তাঁদের সংসারে যশোধরা কুমারাতুঙ্গা ওয়াকার ও বিমুক্তি কুমারাতুঙ্গা নামীয় দুই সন্তান রয়েছে।


title: জুনায়েদ জামশেদ

text: জুনায়েদ জামশেদ () (সেপ্টেম্বর ৩, ১৯৬৪ – ডিসেম্বর ৭, ২০১৬; বয়স ৫২) পাকিস্তানী রেকর্ডিং শিল্পী, টেলিভিশন ব্যক্তিত্ব, ফ্যাশন ডিজাইনার, অনিয়মিত অভিনেতা, এবং গায়ক-গীতিকার। অতপর তিনি UET Lahore থেকে প্রকৌশলে স্নাতক ডিগ্রী নেয়ার পর, বাদ্যযন্ত্র কর্মজীবন উপর মনোযোগ নিবদ্ধের আগে জামশেদ সংক্ষিপ্তভাবে একটি বেসামরিক PAF ঠিকাদার প্রতিষ্ঠানে ইঞ্জিনিয়ার হিসেবে কাজ করেন। ১৯৮৩ সালে রহাল হায়াত এর কাছ থেকে নির্দেশনা পাওয়ার আগে, তিনি বিভিন্ন স্থানীয় বিশ্ববিদ্যালয় ক্যাম্পাসে অনুষ্ঠান করেন। এক্ষেত্রে হায়াত ও নুসরাত হোসেন তাকে সাহায্যে করেন, জামশেদ "ভাইটাল সাইন" যোগ করেন এবং রেকর্ড নির্বাহী এবং প্রযোজক শোয়েব মনসুর তার পিটিভি সঙ্গীত স্টুডিও সঙ্গে একটি রেকর্ড চুক্তি স্বাক্ষর করেন।


title: জুনায়েদ জামশেদ

text: জামশেদ প্রথম Vital Signs গায়ক ভোকালিস্ট হিসেবে দেশব্যাপী প্রাধান্য ও আন্তর্জাতিক স্বীকৃতি লাভ অ্যালবামটি ১৯৮৭ সালে বের হয়,"ভাইটাল সাইন ১"। তার অ্যালবাম দেশের সঙ্গীত চ্যানেল চার্টে শীর্ষস্থানে। এটি এক নম্বর একক অন্তর্ভুক্ত দিল দিল পাকিস্তান" দিল দিল পাকিস্তান", এবং তুম মিল গায়ে "তুম মিল গায়া"। গুরুত্বপূর্ণ চিহ্ন 'প্রথম অ্যালবাম বাণিজ্যিক সাফল্য পাকিস্তানের রক সঙ্গীত শিল্পে বিকাশে সাহায্য করে। পাকিস্তান সেনাবাহিনী তাদের সংগীত ‘কসম উস ওয়াক্ত কি’, পাকিস্তান বিমানবাহিনীর সংগীত ‘পালাটনা ঝাপাটনা’ -তে শিল্পী হিসেবে তাকেই বাছাই করে।


title: জুনায়েদ জামশেদ

text: ২০০০ সালের কিছু পর তাকে প্রকাশ্য মঞ্চে আর গান গাইতে দেখা যায়নি। গুঞ্জন রয়েছে, এ সময় তিনি আর্থিক সংকটে ছিলেন। অবশেষে ২০০০ দশকের মাঝামাঝি জামশেদকে দেউলিয়া ঘোষণা করা হয়। এ সময় জামশেদ ইসলামে গানের অবস্থা জেনে সংগীত ছেড়ে দেন এবং ইসলামি জীবন-যাপনের ঘোষণা দেন। একই সঙ্গে তিনি উপার্জনের মাধ্যম হিসেবে পোশাক কারখানা গড়ে তোলেন। জামশেদের জীবনে দুটি ধারা ছিলো। তাকে উভয় ক্ষেত্রেই প্রশংসনীয়ভাবেই স্মরণ করা হয়। ৫২ বছরের দীর্ঘ জীবনের শেষ দিকে তিনি ধর্ম প্রচার করেছেন, বিভিন্ন সভা-সমাবেশে ধর্মীয় বিকাশ নিয়ে আলোচনা করেছেন।


title: জুনায়েদ জামশেদ

text: জুনায়েদ জামশেদ ও তার পরিবার ৭ই ডিসেম্বর ২০১৬ সালে পিআইএ ফ্লাইট ৬৬১ দূর্ঘটনায় চিত্রাল থেকে ইসলামাবাদে যাওয়ার সময় মৃত্যুবরণ করেন। তিনি চিত্রালে তাবলিগ জামাতের একটি মিশনে ছিলেন ও বিমানে করে ইসলামাবাদে ফিরছিলেন।


title: থাট্টা (পাকিস্তান)

text: থাট্টা (; ) পাকিস্তানের সিন্ধু প্রদেশের থাট্টা জেলার একটি ঐতিহাসিক শহর। এটি বানভোর বিভাগের রাজধানী হিসেবে পরিচিতি পাবে। এ শহরটিতে প্রায় ২২০,০০০ লোক বসবাস করে। দেশের সর্ববৃহৎ স্বাদুপানির হ্রদ কিঞ্জরের কাছে এ শহরের অবস্থান। সিন্ধু নদের পশ্চিমাংশে ও আরব সাগরের উপকূলবর্তী এলাকা এটি। থাট্টার প্রধান স্থাপনা হিসেবে রয়েছে মাকলিতে অবস্থিত সমাধিক্ষেত্র। ইউনেস্কো কর্তৃক বিশ্ব ঐতিহ্যবাহী এলাকা হিসেবে এটি তালিকাভূক্ত। এছাড়াও, উল্লেখযোগ্য নিদর্শন হচ্ছে শাহজাহান মসজিদ যা ১৯৯৩ সাল থেকে এ তালিকায় পরীক্ষামূলকভাবে অন্তর্ভুক্ত রয়েছে। সিন্ধু প্রদেশের রাজধানী করাচীর ১০০ কিলোমিটার পূর্বে পার্শ্বে প্রাচীন এ শহরটি ছবিসদৃশ্য। ১৮৫৪ সালে এটিকে পৌরসভায় রূপান্তরিত হয়। তুলা ও সিল্কের লুঙ্গি বা সারঙ্গ এ অঞ্চলের প্রধান উৎপাদিত পণ্য। ইক্ষু প্রধান অর্থকরী ফসল। এছাড়াও, উটেরও প্রধান উৎপাদনক্ষেত্র এটি।


title: থাট্টা (পাকিস্তান)

text: মহামতি আলেকজান্ডারের শাসনামলে সিন্ধু নদের প্রধান বন্দর পাতালার দর্শনীয় স্থান হিসেবে থাট্টাকে বিবেচনা করা হয়। তবে, পাতালার অবস্থান নিয়ে বেশ বিতর্ক রয়েছে।


title: থাট্টা (পাকিস্তান)

text: সিন্ধু নদের ব-দ্বীপে গড়ে উঠা এ শহরটি চতুর্দশ শতক থেকে ক্ষুদ্রতর সিন্ধু এলাকার রাজধানী ছিল ও বিরাট প্রভাবে বিস্তার করেছিল। ষোড়শ শতকে মির্জা জনি বেগ কর্তৃক শহরটি ধ্বংসপ্রাপ্ত হয়। সম্মা রাজত্বকালে থাট্টা ৯৫ বছর সিন্ধুর রাজধানী ছিল। ১৫৯২ থেকে ১৭৩৯ পর্যন্ত দিল্লির মুঘল সম্রাটগণ এর শাসনভার নিয়ন্ত্রণ করতেন।


title: থাট্টা (পাকিস্তান)

text: ১৬৫২ থেকে ১৬৬০ সালের মধ্যে ডাচ ইস্ট ইন্ডিয়া কোম্পানি এখানে ছোটখাটো ব্যবসায়িক প্রতিষ্ঠান গড়ে তোলে। কালহোরা আমলে ১৭৫৮ সালে ব্রিটিশ ব্যবসায়ীরা এখানে দ্বিতীয় কারখানা স্থাপন করে যা ১৭৭৫ সাল পর্যন্ত টিকে ছিল। ঊনবিংশ শতকের প্রথমার্ধ্বে থাট্টার জনসংখ্যা প্রায় ১৮০০০-এ দাঁড়ায়। আরবদের কাছে এটি দিবাল নামে পরিচিত। ঐ সময়ে মির্জা ইসা তারখানের আমলে নির্মিত ইটের দেয়ালের ধ্বংসাবশেষ দৃশ্যমান ছিল।


title: থাট্টা (পাকিস্তান)

text: ২৩ এপ্রিল, ২০১৪ তারিখে ক্ষমতাসীন পাকিস্তান পিপলস পার্টির সরকার সিন্ধু প্রদেশের ছয়টি বিভাগের একটি হিসেবে বানভোরের রাজধানী হিসেবে থাট্টাকে ঘোষণা করে। এরফলে থাট্টায় প্রশাসন ব্যবস্থায় আরও উন্নতি সাধিত হবে।


title: থাট্টা (পাকিস্তান)

text: থাট্টার স্থাপনার মধ্যে অন্যতম রয়েছে শাহজাহান মসজিদ বা জামা মসজিদ রয়েছে। ১৬৪৭ থেকে ১৬৪৯ সালের মধ্যে সম্রাট শাহজাহান কর্তৃক এটি নির্মিত হয়। ১০১টি গম্বুজবিশিষ্ট মসজিদটিতে ইমামের কণ্ঠস্বর লাউডস্পিকার ছাড়াই প্রত্যেক প্রান্তে ছড়িয়ে যায়।


title: থাট্টা (পাকিস্তান)

text: এছাড়াও, মাকলি পাহাড়ের সমাধিক্ষেত্রে হাজার হাজার কবর রয়েছে।


title: থান শি

text: সিনিয়র জেনারেল থান শি ( "থাঁ শুয়ে"; জন্ম: ২ ফেব্রুয়ারি, ১৯৩৩) কিয়কসি এলাকায় জন্মগ্রহণকারী বার্মার বিশিষ্ট শক্তিধর রাজনীতিবিদ। ১৯৯২ থেকে ২০১১ মেয়াদে বার্মার রাষ্ট্রপ্রধান ছিলেন। এছাড়াও, স্টেট পিস এন্ড ডেভেলপম্যান্ট কাউন্সিলের (এসপিডিসি) সভাপতি ছিলেন থান শি। এ সময়ে বার্মার প্রধানমন্ত্রী, বার্মিজ আর্মড ফোর্স-সহ প্রধান পদগুলোর দায়িত্বে ছিলেন। ২০১১ সালে আনুষ্ঠানিকভাবে থিন সিনের কাছে ক্ষমতা হস্তান্তর করেন তিনি।


title: থান শি

text: ১৯৩৩ কিংবা ১৯৩৫ সালে ব্রিটিশ বার্মার কিয়কসির কাছাকাছি মিনজু গ্রামে জন্মগ্রহণ করেন থান শি। ১৯৫১ সালে কিয়কসির সরকারি বিদ্যালয়ে অধ্যয়ন করেন তিনি। ১৯৫২ সালে মেইখতিলা ডাকঘরের কর্মচারী হিসেবে কাজ করেন। এরপর বার্মিজ আর্মিতে তালিকাভূক্ত হন ও আর্মি অফিসার ট্রেইনিং স্কুলে প্রশিক্ষণ নেন। সেখান থেকে স্নাতক ডিগ্রী নিয়ে ১নং পদাতিক ব্যাটলিয়নে স্কোয়াড লিডার হিসেবে ১১ জুলাই, ১৯৫৩ তারিখে দায়িত্বভার গ্রহণ করেন। একই ব্যাটলিয়নে অবস্থান করে প্লাটুন কমান্ডার ও পরবর্তীকালে কোম্পানী কমান্ডার হন। দক্ষিণাঞ্চলীয় শন স্টেট ও পূর্বাঞ্চলীয় থনলিন এলাকায় সামরিক অভিযান পরিচালনার সাথে নিজেকে জড়িত করেন।


title: থান শি

text: ১৯৮১ সালে ক্ষমতাসীন বার্মা সোশ্যালিস্ট প্রোগ্রাম পার্টি’র কেন্দ্রীয় নির্বাহী কমিটির চতুর্থ অধিবেশনে সদস্য নির্বাচিত হন। ৪ নভেম্বর, ১৯৮৬ তারিখে মেজর জেনারেল ও ৪ নভেম্বর, ১৯৮৭ তারিখে লেফট্যানেন্ট জেনারেল পদে নিযুক্ত হন। ২৭ জুলাই, ১৯৮৮ তারিখে উপ-প্রতিরক্ষামন্ত্রীর দায়িত্ব পান।


title: থান শি

text: ১৮ মার্চ, ১৯৯০ তারিখে মায়ানমার আর্মির কমান্ডার ইন চীফ পদে মনোনীত হন। কিন্তু, ২৩ এপ্রিল, ১৯৯২ তারিখে স্বাস্থ্যজনিত কারণ দেখিয়ে পদত্যাগ করেন। এরপর নিজেকে সিনিয়র জেনারেল পদবী ধারণ করেন। স্টেট ল এন্ড অর্ডার রেস্টোরেশন কাউন্সিলের (স্লর্ক) প্রধান ও মায়ানমার সেনাবাহিনীর কমান্ডার ইন চিফ স মংয়ের স্থলাভিষিক্ত হন তিনি।


title: থান শি

text: এরপর অর্থনীতির উপর কতিপয় নিয়ন্ত্রণ শিথীল করেন। তিনি আসিয়ানে বার্মার অন্তর্ভুক্তির বিষয়ে সমর্থন ব্যক্ত করেন। ১৯৯৭ সালে দূর্নীতি উৎপাটনে বেশ কয়েকজন মন্ত্রী ও আঞ্চলিক কমান্ডারদেরকে বরখাস্ত করেন।


title: থান শি

text: ডিসিপ্লিন ডেমোক্রেসি নিউ কনস্টিটিউশন শীর্ষক সম্মেলনের মাধ্যমে ৭ জানুয়ারি, ১৯৯৩ থেকে ৩ সেপ্টেম্বর, ২০০৭ তারিখ পর্যন্ত সভাপতির দায়িত্বভার লাভ করেন। কিন্তু, ১৯৯০ সালের বহুদলীয় সাধারণ নির্বাচনে বিজয়ী অং সান সু কি’র ন্যাশনাল লীগ ফর ডেমোক্র্যাসি ঐ সম্মলনে যোগ দেয়নি।


title: থান শি

text: বার্মার অর্থনীতিতে কতিপয় শর্তাবলী শিথীল করলেও তাঁর অর্থনৈতিক নীতিকে দূর্বল-পরিকল্পনা হিসেবে চিহ্নিত করা হয়েছে।


title: থান শি

text: বার্মার গণতন্ত্রচর্চার বিরোধী হিসেবে অবস্থান করেছেন। জাতীয় ছুটি ও উৎসবগুলোয় রাষ্ট্র মালিকানাধীন সংবাদপত্রে বিবৃতি প্রকাশ করলেও খুব কম সময়ই প্রচারমাধ্যমে অংশ নিতেন। প্রচারমাধ্যমের স্বাধীনতায় নজরদারী অব্যাহত রাখেন ও তাঁর আমলে বিরোধী সাংবাদিকদের গ্রেফতারে হস্তক্ষেপ করেন। তাঁর কন্যার জাকজমকপূর্ণ বিয়েতে হীরে-জহরত ও মদ্যপানের ঘটনা নিয়ে বেশ বিতর্কে জড়িয়ে পড়েন যেখানে দেশের জনগণ দারিদ্রসীমায় অবস্থান করছে।


title: থান শি

text: ক্ষমতার সংঘাতে সাবেক প্রধানমন্ত্রী খিন নুয়ান্টকে ২০০৪ সালে গ্রেফতারে ভূমিকা রাখেন।


title: থান শি

text: মে ও নভেম্বর, ২০০৬ সালে জাতিসংঘের বিশেষ দূত ইব্রাহীম গাম্বারির সাথে নতুন প্রতিষ্ঠিত রাজধানী নেপিয়াডয়ে স্বাক্ষাৎ করেন ও অং সান সু কি’র সাথে স্বাক্ষাতে অনুমতি দেন। কিন্তু, নভেম্বর, ২০০৭ ও ১০ মার্চ, ২০০৮ তারিখে বার্মা সফরে আসা গাম্বারি’র সাথে স্বাক্ষাৎ করতে অস্বীকার করেন। ২ মে, ২০০৮ তারিখে ঘূর্ণিঝড় নার্গিসের পর অনেক বিদেশী ত্রাণ কর্মীকে বার্মায় প্রবেশে বাঁধা দেন। এরফলে জাতিসংঘসহ আন্তর্জাতিক সম্প্রদায়ের কাছে ব্যাপক সমালোচনার মুখোমুখি হয়।


title: থান শি

text: ক্ষুদ্র জাতিগোষ্ঠী পা-ও সম্প্রদায়ের সদস্য কিয়ায়িং কিয়ায়িংয়ের সাথে বৈবাহিক সম্পর্ক স্থাপন করেন। তাঁদের সংসারে পাঁচ কন্যা ও তিন পুত্র রয়েছে। তিনি ডায়াবেটিক রোগী ও তাঁর ক্যান্সার হয়েছে বলে গুজব রয়েছে। ২০০৬ সালে পারিবারিক ভিডিওচিত্র ইন্টারনেটে প্রকাশ পায়। এতে তাঁর কন্যা থান্ডার শয়ের অতি জাকজমকপূর্ণ বৈবাহিক অনুষ্ঠানের দৃশ্যাদি ছিল।


title: থান শি

text: ২০০৯ সালে প্যারেড ম্যাগাজিনের পক্ষ থেকে বিশ্বের সর্বাপেক্ষা মন্দ স্বৈরশাসকের তালিকায় তাঁকে ৪র্থস্থানে রাখা হয়। এছাড়াও, লিস্টভার্সেসের শীর্ষ দশ জীবিত মন্দ শাসকের তালিকায় তাঁর অবস্থান দ্বিতীয়।


title: রুস্তম কাসিমঝানভ

text: রুস্তম কাসিমঝানভ (; ; জন্ম: ৫ ডিসেম্বর, ১৯৭৯) সাবেক উজবেক সোভিয়েত সমাজতান্ত্রিক প্রজাতন্ত্রের তাশখন্দে জন্মগ্রহণকারী বিখ্যাত উজবেক দাবাড়ু। তিনি দাবায় গ্র্যান্ডমাস্টার খেতাব লাভ করেছেন। ২০০৪ সালের ফিদে বিশ্ব দাবা চ্যাম্পিয়নশীপের শিরোপা জয় করে বৈশ্বিকভাবে পরিচিতি পেয়েছেন। তিনি উজবেক জাতিগোষ্ঠীর সদস্য।


title: রুস্তম কাসিমঝানভ

text: ১৯৯৮ সালের এশিয়ান চ্যাম্পিয়নশীপে প্রথম স্থান দখল করেন। এরপর ১৯৯৯ সালের বিশ্ব জুনিয়র দাবা চ্যাম্পিয়নশীপে দ্বিতীয় স্থানে ছিলেন। ২০০১ সালে এসেনে, ২০০২ সালে পাম্পলোনায়, ২০০৩ সালে ভিসিনজেন ওপেনে প্রথম হন। তন্মধ্যে পাম্পলোনায় ভিক্টর বোলোগানের সাথে যৌথভাবে ৩//৬ পয়েন্ট লাভ করেছিলেন। ২০০৫ সালে পুনেতে লিভিউ ডায়েটার নিসিপিনু’র সাথে যৌথভাবে প্রথম হন।


title: রুস্তম কাসিমঝানভ

text: ২০০০ সালের দাবা অলিম্পিয়াডে ৯//১২ পয়েন্ট পেয়ে বোর্ডে ব্রোঞ্জপদক পান। এছাড়াও, ২০০২ সালের ফিদে দাবা বিশ্বকাপের ফাইনালে ভারতীয় দাবাড়ু বিশ্বনাথন আনন্দের কাছে পরাজিত হয়ে রানার-আপ হন। মর্যাদাপূর্ণ উইক আন জি প্রতিযোগিতায় দুইবার অংশ নিলেও কোনবারই তেমন ভালো করেননি।


title: রুস্তম কাসিমঝানভ

text: লিবিয়ার ত্রিপোলিতে ২০০৪ সালের ফিদে বিশ্ব দাবা চ্যাম্পিয়নশীপে আলেজান্দ্রো রামিরেজ, এহসান গায়েম মাগামি, ভাসিলি ইভানচুক, জোল্টান আলমাসি, আলেকজান্ডার গ্রিসচুক ও ভেসেলিন তোপালভের বিপক্ষে জয় পান। এরপর মাইকেল অ্যাডামসের বিপক্ষে জয় পেয়ে শিরোপা লাভ করেন ও গ্যারি কাসপারভের বিপক্ষে বিশ্বের শীর্ষস্থানীয় দাবাড়ু হবার জন্য প্রতিদ্বন্দ্বিতায় অবতীর্ণ হন। ছয় খেলার ফাইনালে উভয়েই দুই খেলায় জয় পান। শিরোপা নির্ধারণের লক্ষ্যে প্রথম খেলায় জয় ও পরের খেলায় ড্র করে নতুন ফিদে চ্যাম্পিয়ন হন।


title: রুস্তম কাসিমঝানভ

text:
ফলশ্রুতিতে ২০০৫ সালে আট খেলোয়াড় নিয়ে ফিদে বিশ্ব দাবা চ্যাম্পিয়নশীপে খেলার যোগ্যতা লাভ করেন তিনি। ৬ষ্ঠ-৭ম স্থানের জন্য মাইকেল অ্যাডামসের সাথে টাই করেন তিনি।
২০০৭ সালের ফিদে বিশ্ব দাবা চ্যাম্পিয়নশীপে খেলেন। প্রথম রাউন্ডে তার প্রতিপক্ষ বরিস গেলফান্ডের সাথে ছয় খেলার সবগুলোই ড্রয়ে পরিণত হয়। তারপর টাই ব্রেকে হেরে প্রতিযোগিতা থেকে বিদায় নেন তিনি।


title: রুস্তম কাসিমঝানভ

text: মে, ২০১৪ সালে তার এলো রেটিং ছিল ২৭০০। এরফলে তিনি বিশ্বের ৪৬তম ও উজবেকিস্তানের এক নম্বর দাবাড়ুতে পরিণত হন। তবে, জানুয়ারি, ২০১৩ সালের তালিকায় তার রেটিং ২৭০৯-এ পদার্পণ করেছিল।


title: রুস্তম কাসিমঝানভ

text: ২০০৫ সালে লিনারেসে প্রথম অংশ নেন ও ৪/১২ পেয়ে যৌথভাবে সর্বনিম্ন স্থান পান। ২০০৬ সালের নক-আউটভিত্তিক করসিকা মাস্টার্স প্রতিযোগিতার শিরোপা লাভ করেন।


title: রুস্তম কাসিমঝানভ

text: ২০১০ সালের এশিয়ান গেমসের দাবায় পুরুষদের এককে স্বর্ণপদক পান।


title: আইনু জনগোষ্ঠী

text:
আইনু জনগোষ্ঠী (আইনু アィヌ Aynu; জাপানিজ: アイヌ Ainu; রুশ: Айны Ajny) জাপানের নৃগোষ্ঠীর মধ্যে অন্যতম এক গোষ্ঠী। জাপানের হোক্কাইদো ও রাশিয়ার শাখালিন ও কুরিল দ্বীপেই তাদের জনগোষ্ঠীর বসবাস।
ঐতিহাসিক ভাবে, এই জনগোষ্ঠীর ভাষা আইনু। বর্তমানে খুব কম মানুষ এ ভাষায় কথা বলেন। বর্তমানে মোট কত জন আইনু অধিবাসী আছেন তার হিসেব অপ্রকাশিত। ধারণা করা হয়, আনুষ্ঠানিক নথিপত্র হিসেবে আইনু অধিবাসীদের সংখ্যা ২৫ হাজারের মত। বেসরকারী হিসেবে এই সংখ্যা ২ লাখের কিছু বেশি বলে বিভিন্ন পরিসংখ্যানে দেখা যায়।


title: আইনু জনগোষ্ঠী

text: সাম্প্রতিক গবেষণায় জানা যায়, আইনু সংস্কৃতিক উদ্ভব হয়েছিল ওখোৎস্ক ও সাৎসুমন সংস্কৃতির সংকরায়নের ফলে। ১২৬৪ সালে আইনুরা চীনের ইয়ুয়ান সাম্রাজ্যের অধিনস্ত নিভখ জনগোষ্ঠীর ভূখন্ড আক্রমণ করে বলে জানা যায়। জাপানি ওয়াজিন নৃগোষ্ঠী ও হোক্কাইদোর বা প্রাচীন ইজোচির আইনুদের মধ্যে সংযোগ হয় ১৩ শতকে। এসময়েই শিকারী আইনু গোষ্ঠীর উদ্ভব হয়। সে সময় থেকে আইনুদের প্রধান পেশা মৎস্যশিকার আর প্রকৃত নির্ভর ধর্ম গ্রহণের প্রবনতা দেখা যায়।


title: আইনু জনগোষ্ঠী

text: মুরোমাচি সময়ে (১৩৩৬–১৫৭৩), জাপানের মূল ভূখন্ডের অধিবাসী ও আইনুদের মধ্যে সংঘাত পরিস্থিতির ইতিহাস জানা যায়। Takeda Nobuhiro আইনু নেতা কোসামাইনকে হত্যা করেন। ১৪৫৬ সালের জাপানিদের অগ্রাসনে আইনুরা জাপানের শাসনে আসে।


title: আইনু জনগোষ্ঠী

text: তোকুগা সময়ে (১৬০০–১৮৬৮) আইনুরা হোক্কাইদো শহরে বাণিজ্যে আগ্রগামী ভূমিকা পালন করে।


title: আইনু জনগোষ্ঠী

text: মাৎসুমে ও শোগুনেট শাসনামলে আইনুদের সংখ্যা হ্রাস পেতে থাকে। অনেক যুদ্ধে আইনুরা পরাজিত হয়ে দাস হিসেবে অধিগ্রহণের শিকার হয়।


title: আইনু জনগোষ্ঠী

text: ১৮৬৮ সালে হোক্কাইদোতে ১৫ হাজার, সাখালিনের ২ হাজার ও কুড়িল দ্বীপে ১০০ জন আইনু অধিবাসী বাস করতেন। ১৮৭৩ সালে এই সংখ্যা ১৬ হাজারে এসে দাড়ায়। আইনুরা অন্য গোষ্ঠীর সদস্যদের বিয়ের কারনে তাদের সংখ্যা কমতে থাকে।


title: আইনু জনগোষ্ঠী

text:
১৮৬৯ সালে নতুন মেইজি সরকার ক্ষমতায় এসে হোক্বাইদোর নামকরণ করে এজো। এসময় আইনু ভাষাকে নিষিদ্ধ ঘোষণা করা হয়।
১৮৯৯ সালে জাপানি সরকার মেইজিদের আদিবাসী হিসেবে ঘোষণা দেয়।
আইনু শব্দের অর্থ মানুষ, যা কামুই শব্দ থেকে উদ্ভুদ্ধ।


title: আইনু জনগোষ্ঠী

text: ২০০৮ সালের ৬ জুন জাপানের ডায়েটে আইনুদের আনুষ্ঠানিক ভাবে আদিবাসী হিসেবে ঘোষণা করে।"


title: আইনু জনগোষ্ঠী

text:
আইনুরা বিশ্বাস করে তারা জাপানের জোমন গোষ্ঠী থেকে আগত সম্প্রদায়। আইনুদের বিশ্বাস অনুসারে তারা সূর্যের সন্তানের বংশধর।
সাম্প্রতিক গবেষণায় জানা যায়, আইনুরা অখোৎস্ক সংস্কৃতির অংশ ছিল।


title: আইনু জনগোষ্ঠী

text: সাম্প্রতিক হিসেবে মাত্র ১০০ জন মানুষ আইনু ভাষায় কথা বলেন। বিভিন্ন গবেষণায় এই সংখ্যা ১৫ জন বলে প্রকাশ করা হয়।


title: আইনু জনগোষ্ঠী

text: আইনুরা ঐতিহাসিকভাবে অ্যানিমিস্ট।


title: আইনু জনগোষ্ঠী

text: আইনুদের ভাষায় গ্রামকে কোটান বলা হয়। আর তারা বাড়িকে সিজে বলে।


title: উজবেকিস্তানের জনপরিসংখ্যান

text: উজবেকিস্তানের জনপরিসংখ্যানে উজবেকিস্তানের জনসংখ্যা, জন্ম বৃদ্ধি, ঘনত্ব, জাতিসত্ত্বা, শিক্ষার স্তর, স্বাস্থ্য, অর্থনৈতিক অবস্থান, ধর্মীয় সম্পর্ক ও জনসংখ্যার সাথে সম্পৃক্ত অন্যান্য বিষয়াদি তুলে ধরা হয়েছে। উজবেকিস্তানের নাগরিকগণ "উজবেকিস্তানী' ও উজবেক জাতিসত্ত্বার সাথে জড়িতগণ "উজবেক' নামে পরিচিত।


title: উজবেকিস্তানের জনপরিসংখ্যান

text: মধ্য এশিয়ার সর্বাপেক্ষা ঘনবসতিপূর্ণ দেশ হিসেবে উজবেকিস্তানের অবস্থান। জুলাই, ২০১১ সালে আদমশুমারী অণুযায়ী দেশটিতে ২৮.১ মিলিয়ন অধিবাসী বসবাস করছেন যা এতদ্বাঞ্চলের জনসংখ্যা অর্ধেক। উজবেকিস্তানের জনসংখ্যার ৩৪.১%-এর বয়সই ১৪-বছরের নিচে অবস্থান করছে। সংখ্যাগরিষ্ঠ উজবেক অধিবাসী ৮০%। ১৯৯৬ সালের তথ্য অণুযায়ী অন্যান্য জাতিসত্ত্বার অধিবাসীদের মধ্যে ৫.৫% রুশ, ৫% তাজিক, ৩% কাজাখ, ২.৫% কারাকালপাক ও ১.৫% তাতার। তন্মধ্যে, তাজিক অধিবাসীদের শতাংশের হার নিয়ে বিতর্ক রয়েছে।


title: উজবেকিস্তানের জনপরিসংখ্যান

text: সিআইএ ওয়ার্ল্ড ফ্যাক্টবুক অণুযায়ী ২০১১ সালে মহিলাপ্রতি শিশু জন্মের হার ১.৮৯। ২০০২ সালের তথ্য মোতাবেক বিবাহিতা ৭৩% মহিলা আইইউডি, ১৩% জন্মনিরোধক বড়ি ও ১৪% পুরুষ কনডম ব্যবহার করেন।


title: উজবেকিস্তানের জনপরিসংখ্যান

text: ২০০৯ সালের তথ্য মোতাবেক অধিবাসীদের ৯০% মুসলিম ধর্মাবলম্বী। সুন্নি মুসলিম সংখ্যাগরিষ্ঠ, ৫% শিয়া। ৯% পূর্বাঞ্চলীয় অর্থোডক্স ও ৫% কোরীয় খ্রিস্টান, বৌদ্ধ, বাহাইসহ অন্যান্য ধর্মাবলম্বী। ১৯৮৯ সালে উজবেকিস্তানে ৯৪.৯০০ ইহুদি বসবাস করতেন। কিন্তু সোভিয়েত ইউনিয়নের পতনের পর দেশ ত্যাগ করে যুক্তরাষ্ট্র কিংবা ইসরাইলে আবাস গড়েছেন। বর্তমানে পাঁচ হাজারেরও কম ইহুদি উজবেকিস্তানে অবস্থান করছেন।


title: উজবেকিস্তানের জনপরিসংখ্যান

text: স্বাধীনতার পর উজবেক রাষ্ট্রীয় ভাষার স্বীকৃতি পায়। রাষ্ট্রপতি ইসলাম করিমভ, জাতীয়তাবাদী বিরলিক ও উজবেক পপুলার ফ্রন্ট এ পরিবর্তন ঘটায়। বর্তমান প্রচলিত ভাষার ৭২.৪% উজবক, ১৪.২% রুশ, ৪.৪% তাজিক, ২.৭% খোয়ার এবং ৬.৩% অন্যান্য ভাষায় কথা বলেন।


title: উজবেকিস্তানের জনপরিসংখ্যান

text: ১৯৮০-এর দশকের শেষদিকে বিরলিক ভাষার বিষয়ে প্রচারণা চালায়। ১৯৮৯ সালে উজবককে রাষ্ট্রভাষার দাবীতে তাসখন্দে প্রায় ১২,০০০ লোক জমায়েত হয়। ১৯৯৫ সালে উজবেকিস্তান প্রজাতন্ত্র আইন করে রাষ্ট্রভাষা হিসেবে গ্রহণ করে। তাস্বত্ত্বেও বিজ্ঞান, আন্তঃজাতিগত যোগাযোগ, ব্যবসা, বিজ্ঞাপনে রুশ ভাষা ব্যবহৃত হচ্ছে।


title: উজবেকিস্তানের জনপরিসংখ্যান

text: শিক্ষার উচ্চ হার ও সোভিয়েত শিক্ষার প্রভাবে উজবেকিস্তানে ধর্মীয় মৌলবাদ তেমন প্রসারিত হয়নি। এক পরিসংখ্যানে দেখা যায়, জরীপে অংশগ্রহণকারীদের ৩৫% ধর্মকে অতি গুরুত্বপূর্ণ হিসেবে মনে করেন। ৯৯% অধিবাসী শিক্ষিত। পুরুষ ও মহিলা - উভয়েই ১২ বছর বিদ্যালয় গমন করে থাকেন। সরকার বিনামূল্যে ও বাধ্যতামূলক শিক্ষা ব্যবস্থায় ভূমিকা রাখছেন।


title: উজবেকিস্তানের জনপরিসংখ্যান

text: অধিকাংশ অধিবাসী তুলা চাষের সাথে সম্পৃক্ত। গ্রামাঞ্চলেই অধিবাসীরা ব্যাপক সংখ্যায় বসবাস করছেন। সাবেক সোভিয়েত ইউনিয়নের সদস্য থাকাকালে যৌথ খামার ব্যবস্থা ছিল যা ১৯৯০ সালের পর ব্যক্তিগত পর্যায়ে চলে যায়।


title: উজবেকিস্তানের জনপরিসংখ্যান

text: রাশিয়া, কাজাখস্তান, সংযুক্ত আরব আমিরাত, তুরস্ক, দক্ষিণ কোরিয়া ও ইউরোপের দেশসমূহে শ্রমিক অভিবাসনে দেশটি জড়িত। মোট জনসংখ্যার কমপক্ষে ১০% বিদেশে কাজ করছেন। প্রায় ৫৮% শ্রমিক রাশিয়ায় অবস্থান করছেন। অতি উচ্চ বেকারত্ব ও নিম্ন মজুরিই এর প্রধান কারণ। ইসরাইলের দূতাবাসে সপ্তাহে প্রায় ২০০ ভিসার আবেদন করা হয়।


title: লারাবাঙ্গা মসজিদ

text: লারাবাঙ্গা মসজিদ হল ঐতিহাস্যিক সুদানীয় স্থাপত্যের নকশায় তৈরি একটি মসজিদ। এই মসজিদটি ঘানার লারাবাঙ্গা গ্রামে অবস্থিত। এটা ঘানার সবচেয়ে পুরাতন মসজিদ এবং পশ্চিম আফ্রিকার পুরাতন মসজিদগুলোর মধ্যে অন্যতম। ১৪২১ খ্রিষ্টাব্দে মসজিদটি তৈরির পর থেকে কয়েকবার এই মসজিদটিকে পুননির্মাণ করা হয়। বিশ্ব ভাস্কার্য তহবিল (WMF) মসজিদটির পুনরায় নির্মাণে গুরুত্বপূর্ণ অবদান রেখেছে। এই মসজিদটিকে পৃথিবীর সবচেয়ে বিপন্ন ১০০ এলাকার তালিকায় অর্ন্তভুক্ত করা হয়েছে। পুননির্মাণের কাজটি কাদা মাটির- আস্তর বা কাদা-মাটির-প্লাষ্টারের জ্ঞানে রেখে করা হয়েছে।


title: লারাবাঙ্গা মসজিদ

text: এই মসজিদটির একটি পুরাতন কোরআন আছে। স্থানীয় বাসিন্দারা মনে করেন, ১৬৫০ খ্রিষ্টাব্দে এই মসজিদের তৎকালীন ইমাম ইদান বারিমাহ বারাম আল্লাহ্ এর কাছে প্রার্থনা করেন, তার প্রার্থনার ফলস্বরূপ জান্নাত বা স্বর্গ থেকে এই আল কোরআন তাকে উপহার হিসেবে দেওয়া হয়। মসজিদটি কাদা আর বেণুবাঁশ দিয়ে তৈরি করা হয়েছে। মসজিদটির দুইটি পিরামিডীয় আকৃতির মিনার রয়েছে।


title: লারাবাঙ্গা মসজিদ

text:
লারাবাঙ্গা মসজিদটি ঘানার উত্তরীয় অঞ্চলের পশ্চিম গঞ্জা জেলার ডামোংগো এর কাছাকাছি ইসলামী শহর লারাবাঙ্গায় অবস্থিত। লারাবাঙ্গা শহরটি প্রায় পশ্চিমে ডামোংগো শহরের, এবং এখান থেকে মোল ন্যাশনাল পার্ক দূরে।
পৌরণিক কাহিনী অনুযায়ী, ১৪২১ খ্রিষ্টাব্দে আয়ুবা নামক একজন মুসলিম বণিক লারাবাঙ্গায় অবস্থানকালে স্বপ্ন দেখেন, স্বপ্নে তাকে কাছের পাথরের নিকটে মসজিদ নির্মাণের নির্দেশ দেওয়া হয়। হঠাৎ সে যখন ঘুম থেকে জেগে উঠে আর সেখানে সেই জায়গাটি খুজে পায় এবং যতদিন মসজিদটা সম্পূর্ণ হয়নি ততদিন তিনি নির্মাণ কাজ অগ্রসর করেন। বিশ্বাস করা হয় যে, মসজিদের পাশের বাওবাব গাছের তলায় আয়ুবার দেহাবশেষ সমাহিত করা হয়েছে। পশ্চিম আফ্রিকার শহরে অবস্থিত অন্যান্য মসজিদের তুলনায় এই মসজিদটি অনেক পৃথক, এছাড়াও লারাবাঙ্গা মসজিদটি তুলনামূলকভাবে ছোট।


title: কমান্ড অ্যান্ড কনকুয়ার: জেনারেল - জিরো আওয়ার (ভিডিও গেমস)

text:
কমান্ড অ্যান্ড কনকুয়ার: জেনারেল - জিরো আওয়ার হল কমান্ড অ্যান্ড কনকুয়ার: জেনারেল ধারার পরবর্তী সংস্করণ যা ২০০৩ সালে অতিরিক্ত কিছু সুযোগ সুবিধা সংযুক্ত করার পর বাজারে ছাড়া হয় । এটি কমান্ড অ্যান্ড কনকুয়ার: জেনারেল এর থেকে অনেক উন্নত । নতুন (আর্টিফিশিয়াল ইন্টেলিজেন্স/এআই) এবং সৈন্য গোলাবারুদের দেখা পাওয়া যায় এই গেমে । এই ধারায় আরেকটি চমক হল চালেঞ্জিং , এতে আপনাকে ৫ টি এআই সাথে যুদ্ধ করতে হবে ।
"জিরো আওয়ারে" আছে ৩ টি দল যার আলাদাভাবে ৫ টি ধাপ অতিক্রম করতে হবে । এই গেমে প্রধান তিনটি দল
এই দল গুলার সক্ষমতা কিছুটা কমানো হয়েছে । এবং এই তিন দলের অনুসারে নতুন সৃষ্ট ৯ টি দল যোগ করা হয়েছে । যার প্রত্যেকের আছে আলাদা ক্ষমতা ।


title: গোল্ডা মেয়ার

text: গোল্ডা মেয়ার (; ; জন্ম: ৩ মে, ১৮৯৮ - মৃত্যু: ৮ ডিসেম্বর, ১৯৭৮) রুশ সাম্রাজ্যের কিয়েভে জন্মগ্রহণকারী ইসরায়েলের বিশিষ্ট প্রমিলা শিক্ষক ও রাজনীতিবিদ ছিলেন। এছাড়াও তিনি ইসরায়েলের চতুর্থ প্রধানমন্ত্রীর দায়িত্ব পালন করেছেন। এরফলে তিনি ইসরায়েলের প্রথম তথা বিশ্বের চতুর্থ মহিলা প্রধানমন্ত্রী হবার গৌরব অর্জন করেন। এরপূর্বে তিনি শ্রম ও পররাষ্ট্রমন্ত্রীর দায়িত্বে ছিলেন।


title: গোল্ডা মেয়ার

text: ব্লাম নেইডিচ ও মোশে মাবোভিচ দম্পতির সন্তান ছিলেন তিনি। শেনা ও জিপকে নাম্নী তাঁর দুই বোন ছিল। ১৯০৩ সালে কাজের সন্ধানে কাঠমিস্ত্রী বাবা মোশে মাবোভিচ নিউইয়র্ক সিটিতে চলে যান। তাঁর অনুপস্থিতিতে পরিবারটি পিনস্কে এলাকায় অবস্থিত মাতুলালয়ে অবস্থান করে। ১৯০৫ সালে উইসকনসিনের মিলওয়াকিতে উচ্চ বেতন নিয়ে কাজ করেন ও স্থানীয় রেলরোডের উদ্যানে ওয়ার্কশপ খোলেন মোশে। পরের বছর পর্যাপ্ত অর্থ সঞ্চয় করে পরিবারকে মার্কিন যুক্তরাষ্ট্রে নিয়ে আসেন।


title: গোল্ডা মেয়ার

text: চৌদ্দ বছর বয়সে নর্থ ডিভিশন হাইস্কুলে অধ্যয়ন করেন ও খণ্ডকালীন কাজে মনোনিবেশ ঘটান। মা তাঁকে বিদ্যালয় ত্যাগের আদেশ দেন ও বিয়ে দিতে চান। কিন্তু তিনি না-রাজী হওয়ায় টিকেট কেটে কলোরাডোর ডেনেভারে বিবাহিতা বোন শেনা কর্নগোল্ডের সংসারে অবস্থান করেন। সেখানে বুদ্ধিবৃত্তিক সান্ধ্যকালীন আসরে ফিলিস্তিনে ইহুদিদের পুণর্বাসন, সাহিত্য, মহিলাদের মতপ্রকাশ, শ্রমিক আন্দোলনসহ বিবিধ বিষয়ে অনুষ্ঠিত বিতর্কে অংশ নিতেন।


title: গোল্ডা মেয়ার

text: ২৬ ফেব্রুয়ারি, ১৯৬৯ তারিখে লেভি ইশকোলের আকস্মিক দেহাবসান ঘটে। এরফলে ১৭ মার্চ, ১৯৬৯ তারিখে ইসরায়েলের প্রধানমন্ত্রী হিসেবে নির্বাচিত হন তিনি। ইসরাইলের রাজনীতিতে ‘আয়রন লেডি’ নামে তাঁকে ডাকা হতো যা ব্রিটিশ প্রধানমন্ত্রী মার্গারেট থ্যাচারের উপাধি থেকে গ্রহণ করা হয়েছে। সাবেক প্রধানমন্ত্রী ডেভিড বেন-গুরিয়ন তাঁকে সরকারের সেরা ব্যক্তি নামে আখ্যায়িত করেন।প্রায়শঃই তাঁকে প্রবল ইচ্ছাশক্তিসম্পন্ন, স্পষ্টভাষী ও ইহুদিব্যক্তিদের দাদী হিসেবে আখ্যায়িত করা হয়ে থাকে। ইয়ম কিপ্পুর যুদ্ধ শেষ হবার পর ১৯৭৪ সালে প্রধানমন্ত্রীর পদ থেকে ইস্তফা দেন। ৩ জুন, ১৯৭৪ তারিখে আইজাক রবিন তাঁর স্থলাভিষিক্ত হন।


title: গোল্ডা মেয়ার

text: কলোরাডোর ডেনেভারে মরিস মেয়ারসন নামীয় চিত্রকরের সাথে পরিচিত হন ও বৈবাহিক সম্পর্ক ঘটান। ফিলিস্তিনে আবাসন গড়ার পূর্ব শর্ত পালনে ২৪ ডিসেম্বর, ১৯১৭ তারিখে উভয়ে বৈবাহিক বন্ধনে আবদ্ধ হন। কিন্তু প্রথম বিশ্বযুদ্ধের কারণে তাঁরা আসতে পারেননি। বিয়ের কিছুদিন পর পোল জিয়নের জন্য অর্থসংগ্রহের উদ্দেশ্যে মার্কিন যুক্তরাষ্ট্রে প্রচারণা চালান। ১৯২১ সালে শেনাসহ এ দম্পতি ফিলিস্তিনে স্থানান্তরিত হন। তাঁদের সংসারে মেনাখেম ও সারাহ নামের সন্তান ছিল। ১৯৭৮ সালে লিমফোমায় আক্রান্ত হয়ে তাঁর দেহাবসান ঘটে।


title: পূর্বাঞ্চলীয় সবুজ মাম্বা

text: পূর্বাঞ্চলীয় সবুজ মাম্বা (বৈজ্ঞানিক নাম: "Dendroaspis angusticeps(Smith)") এলাপিড পরিবারভুক্ত এক প্রজাতির বিষধর সাপ। এরা কমন মাম্বা, পূর্ব আফ্রিকার সবুজ মাম্বা বা সবুজ মাম্বা বা সাদা মুখযুক্ত মাম্বা নামেও পরিচিত। মাম্বা গোত্রীয় এই গ্রিন মাম্বা প্রজাতির সাপ দীর্ঘাকার, বৃক্ষবাসী এবং উচ্চমাত্রায় বিষধর হয়। পূর্নবয়স্ক স্ত্রী গ্রিন মাম্বার আনুমানিক গড় দৈর্ঘ্য হয় তবে পুরুষদের দৈর্ঘ্য সামান্য কম হয়। ১৮৪৯ সালে একজন স্কটিশ শল্যচিকিৎসক তথা প্রানীবিদ সর্বপ্রথম এই প্রজাতির সাপের বর্ণনা দেন। পূর্বাঞ্চলীয় সবুজ মাম্বার বসবাস মূলত পূর্ব আফ্রিকার দক্ষিণ প্রান্তের উপকূলবর্তী অঞ্চলে। এরা পূর্ণবয়স্ক পাখী, ডিম, বাদুড় শিকার করে খায়, এছাড়াও ইঁদুর, ছোট ইঁদুর, গারবিলাস জাতীয় তীক্ষ্ণদন্ত প্রাণীরাও পূর্বাঞ্চলীয় সবুজ মাম্বার শিকার তালিকার অন্তর্ভুক্ত। এই এলাপিড পরিবারভুক্ত সাপটি লাজুক স্বভাবের ও পলায়নপর এবং গোপন জায়গায় লুকিয়ে থাকতে দেখা যায়। পূর্বাঞ্চলীয় সবুজ মাম্বার বৃক্ষবাসী জীবন ও শরীরের গুপ্ত রঙ এর কারণে এদেরকে পর্যবেক্ষণ বা নিরীক্ষণ করার সুযোগ খুব কম মেলে। অন্যান্য প্রজাতির মাম্বার তুলনায় গ্রিন মাম্বা অনেকাংশেই নিষ্ক্রিয় ও স্থির। এই অতি-নিষ্ক্রিয়তার কারণ হল, খাবার বা শিকারের সন্ধানে এরা এক জায়গায় দীর্ঘক্ষণ অপেক্ষা করে থাকে। এই নিষ্ক্রিয়তা এবং একস্থানে দীর্ঘক্ষণ অপেক্ষা করার অভ্যাসই পূর্বাঞ্চলীয় সবুজ মাম্বাকে লোকচক্ষুর অন্তরালে রাখে। সর্প বিশারদ মাইকেল অ্যানগিলাট্টা কেনিয়ার জেড বা জিম্বার উপকূলবর্তী জঙ্গলে টানা ২৭ দিন পর্যবেক্ষণ চালিয়ে দুটি মাত্র পূর্বাঞ্চলীয় সবুজ মাম্বার সন্ধান পেয়েছিলেন। এই তথ্য পরিষ্কার বুঝিয়ে দেয় যে অধিকাংশ ভাইপেরিডির মত দীর্ঘ অপেক্ষা এবং নিজের অস্তিত্ব গোপন রেখে আগত শিকারের উপর ভরসা রেখেই এরা চলে।


title: পূর্বাঞ্চলীয় সবুজ মাম্বা

text: মাম্বা বর্গের অন্যান্য প্রজাতির সাপের মত, পূর্বাঞ্চলীয় সবুজ মাম্বাও ভয়ানক বিষধর। বিষথলি পূর্ণ অবস্থায় এর একটি কামড় যে পরিমাণ বিষ নির্গত করে তা অনেক মানুষের একসাথে মৃত্যু ঘটানোর পক্ষে যথেষ্ট। গ্রিন মাম্বার বিষের গঠনগত বিশ্লেষণে প্রি-সাইন্যাপ্টিক এবং পোস্ট-সাইন্যাপ্টিক নিউরোটক্সিন (ডেনড্রোটক্সিন), কার্ডিও টক্সিন, ক্যাকিক্লুডিন, এবং ফাস্কিক্লুডিন ইত্যাদি যৌগের উপস্থিতি দেখা যায়। এই বিষ নিম্ন আণবিক ভর সম্পন্ন হওয়ায় অত্যন্ত দ্রুততার সাথে আক্রান্ত ব্যক্তির রক্তে মিশে যায় এবং অতি সক্রিয় ভাবে দেহতন্তুর মাধ্যমে সারা শরীরে ছড়িয়ে পড়ে। এই বিষ স্নায়ুতন্ত্র,হৃৎপিণ্ড এবং দেহকলার উপর একসাথে ক্রিয়াশীল হয়ে ওঠে, তাই পূর্বাঞ্চলীয় সবুজ মাম্বার কামড় খাওয়া ব্যক্তির পক্ষে বেঁচে থাকার লড়াই চালানো নিতান্তই অসম্ভব। সমস্ত মাম্বা প্রজাতির সাপের "ড্রেনডোয়সপিস" বিষেই ডেনড্রোটক্সিনের উপস্থিতি রয়েছে যা সবচেয়ে দ্রুত ক্রিয়াশীল সাপের বিষ হিসাবে পরিচিত। ডেনড্রোটক্সিনের সর্বপ্রধান বিশেষত্ব হল, এই বিষ দেহে প্রবেশ করা মাত্রই একের পর এক প্রাণঘাতী লক্ষণ প্রকাশ পায় যথা-দংশন স্থান ফুলে ওঠা, প্রবল ঝিমুনি, বমি বমি ভাব, শ্বাস কার্যে এবং ঢোঁক গিলতে কষ্ট হওয়া, হৃৎস্পন্দন অনিয়মিত হয়ে যাওয়া, খিঁচুনি, শ্বাসপ্রশ্বাস ক্রিয়া দ্রুত অচল হয়ে পড়া। এই তীব্র বিষক্রিয়া এতটাই প্রাণঘাতী যে সমীক্ষায় দেখা গেছে, গ্রিন মাম্বার কামড়ে ৩০মিনিটের মধ্যেই আক্রান্ত প্রজাতির মৃত্যু হয়। যদিও গ্রিন মাম্বা উগ্রমেজাজী ও অতিসক্রিয় সাপের দলের অন্তর্ভুক্ত নয় এবং আফ্রিকাতে এই সাপের কামড়ে আক্রান্তের হার খুবই কম, তবুও এর কামড়ে মৃত্যুর হার অনেক বেশি কারণ এদের বিষ অর্থাৎ ডেনড্রোটক্সিন অতি দ্রুত ক্রিয়াশীল ও অতি সক্রিয় মারণ-বিষ, চিকিৎসার সময়টুকু দেয় না।


title: পূর্বাঞ্চলীয় সবুজ মাম্বা

text: পূর্বাঞ্চলীয় সবুজ মাম্বা এলাপিডি পরিবার এবং ডেন্ড্রোয়াস্পিস বর্গের অন্তর্ভুক্ত। পূর্বাঞ্চলীয় সবুজ মাম্বা ("Dendroaspis angusticeps") প্রথম বর্ণিত হয় ১৮৪৯ খ্রিস্টাব্দে শল্য চিকিৎসক ও প্রানীবিদ ডাঃ অ্যান্ড্রু স্মিথ এর দ্বারা। এই মাম্বার বর্গগত নাম ডেন্ড্রোয়াস্পিস-এর বুৎপত্তি প্রাচীন গ্রিক - ডেন্ড্র ("Dendro") অর্থাৎ বৃক্ষ বা গাছ এবং আসপিস (ασπίς) অথবা আস্প যার অর্থ ঢাল। আসপিস-এর অপর একটি অর্থ হল কোবরা বা সাপ। প্রাচীন গ্রন্থাদিতে আসপিস অথবা আস্প কথার অর্থ হল নাজা হাজে অর্থাৎ সাপের ফণা; যা ঢালের মত। সুতরাং ডেন্ড্রোয়াস্পিস এর আক্ষরিক অর্থ বৃক্ষবাসী সাপ, যারা এই বর্গভুক্ত অধিকাংশ সর্প প্রজাতি বৃক্ষবাসী স্বভাবের পরিচায়ক। অ্যনগুস্টিসেপ্স কথাটি ল্যাটিন শব্দ অ্যানগুসটাস থেকে আগত যার অর্থ হল সরু বা সংকীর্ণ এবং সেফ্‌স ("-ceps") এই ল্যাটিন অণুসর্গটি সেফালিকাস শব্দ থেকে আগত; যার অর্থ "মাথা" বা "মাথা সংক্রান্ত"। ইহা গ্রিন মাম্বা প্রজাতির সাপের লম্বা এবং সরু মাথার ইঙ্গিত করে। পূর্বাঞ্চলীয় সবুজ মাম্বা নামের পাশাপাশি এই সর্প প্রজাতিকে কমন গ্রিন মাম্বা,ইস্ট আফ্রিকান গ্রিন মাম্বা বা শুধুমাত্র গ্রিন মাম্বা বা হোয়াইট মাউথ মাম্বা নামেও পরিচিত।


title: পূর্বাঞ্চলীয় সবুজ মাম্বা

text: মাম্বা বর্গীয় সাপের প্রথম বিবরণ দেন জার্মান পক্ষীবিষারদ এবং হারপেটোলজিস্ট হারমান শ্লেগেল (১৮৪৮) স্লোন্সকি (১৯৯৭) নির্দেশ করেছেন যে আফ্রিকান বর্গের ডেন্ড্রোয়াস্পিস-এর মধ্যে সম্পর্ক সমস্যাজর্জরিত বা সমস্যাপূর্ণ। যাই হোক, প্রত্যক্ষ প্রমাণে দেখা গেছে ডেন্ড্রোয়াস্পিস, ওফিওফাগাস, বুনগারাস, হেমিবুনগারাস কোরাল স্নেক গড়ে তুলেছে।


title: পূর্বাঞ্চলীয় সবুজ মাম্বা

text: পূর্বাঞ্চলীয় সবুজ মাম্বা একটি বৃহৎ, সামান্য চাপা, খুব সরু দেহ বিশিষ্ট এবং মাঝারি ও মোটামুটি দীর্ঘ ক্রমশ সরু হয়ে যাওয়া লেজযুক্ত সাপ। পূর্ণবয়স্ক পুরুষ সাপের গড় দৈর্ঘ্য প্রায় ১.৮ মিটার(৫.৯ ফুট) এবং স্ত্রী সাপের গড় দৈর্ঘ্য ২ মিটার(৬.৬ ফুট)। এদের সামগ্রিক দৈর্ঘ্য লেজের দৈর্ঘ্যের ৪ অথবা ৪.৩ গুন বেশি হয়। এদের মাথা সরু, লম্বাটে এবং কফিন-আকৃতিবিশিষ্ট। ভয় পেলে বা কোনও ভাবে এদের জাগিয়ে বা চাগিয়ে তুললে আত্মরক্ষার্থে এদের ঘাড়ের অংশ চ্যাপ্টা হয়ে প্রসারিত হয়। যদিও সত্যিকারের ফণা মেলে ধরা বলতে যা বোঝায় সেই আকৃতির গঠন পরিলক্ষিত হয় না। পূর্বাঞ্চলীয় সবুজ মাম্বার সামনের বিষ দাঁত দুটি অপেক্ষাকৃত লম্বা হয়। এই বিষদাঁত গুলি উপরের চোয়ালের ম্যাক্সিলার একদম সামনে ম্যাক্সিলারী হাড়ের প্রসেডিয়ামের শেষ প্রান্তে অবস্থিত এবং যেগুলি অগ্রবর্তী হাড়ের সাথে আক্ষরিক ভাবে ঘুরতে পারে। ফলত, এই প্রজাতির সাপদের বিষদাঁতের নড়াচড়া ও প্রয়োগের উপর অধিকতর নিয়ন্ত্রণ থাকে যা অন্যান্য এলাপিডিদের মধ্যে দেখা যায় না। এদের নিচের চোয়ালে একজোড়া লম্বা, বক্র বিষদাঁত সদৃশ শক্ত (ফাঁপা নয়) দাঁত থাকে। এছাড়াও অসংখ্য ছোটো দাঁত থাকে যাদের মধ্যে সুবিন্যস্ত ফাঁক লক্ষ্য করা যায়। এদের চোখ দুটি মাঝারি আকারের গোল তারারন্ধ্র যুক্ত।


title: পূর্বাঞ্চলীয় সবুজ মাম্বা

text: পৃষ্ঠদেশীয় আঁশগুলি তেরচা, মসৃণ এবং সরু। এদের পৃষ্ঠদেশের বর্ণ উজ্জ্বল সবুজ ও উদরদেশের বর্ণ হলদেটে সবুজ। কিছু প্রজাতির ক্ষেত্রে পবার্শদেশে কিছু উজ্জ্বল হলুদ আঁশের বিন্যাস লক্ষ্য করা যায়। শিশু অবস্থায় এদের বর্ণ নীলচে সবুজ থাকে এবং বড় হওয়ার সাথে সাথে তা সামনের দিক থেকে পিছনের দিকে উজ্জ্বল সবুজ বর্ণে পরিবর্তন হয়। গ্রিন মাম্বা প্রজাতির সাপের অধিকাংশের ক্ষেত্রে সামগ্রিক দৈর্ঘ্যের -এর বেশি অংশে পরিপূর্ণ পূর্নবয়স্ক রঙের বিন্যাস দেখা যায়, তবে কিছু পূর্নবয়স্ক সাপের ক্ষেত্রে এমনকি শৈশবের নীলচে সবুজ বর্ণ ফিরে আসে। চোখের তারারন্ধ্রের সীমানায় সরু উজ্জ্বল গৈরিক বর্ণের বিন্যাস দেখা যায়।চোখের মনির পিছনদিকে উজ্জ্বল সবুজ বর্ণের দাগ দেখা যেতে পারে। মুখের ভিতরের অংশ সাদা অথবা নীলচে সাদা রঙের হয়। পুরুষদের উদরদেশে স্বভাবত স্ত্রীদের তুলনায় কম আঁশ থাকে।


title: পূর্বাঞ্চলীয় সবুজ মাম্বা

text: পূর্বাঞ্চলীয় সবুজ মাম্বার মাথা, দেহ এবং লেজের আঁশবিন্যাস নিম্ন্রূপঃ-মিলন এবং প্রসবকাল ব্যতীত, পূর্বাঞ্চলীয় সবুজ মাম্বা মূলত একাকী জীবন-যাপন করে। এই মিলনঋতু ও প্রসবকালে গ্রিন মাম্বাদের সর্বাপেক্ষা সক্রিয় থাকতে দেখা যায়। একদিকে পুরুষগুলি একে অন্যের লড়াই এ ব্যস্ত থাকে; অন্যদিকে স্ত্রী এবং পুরুষে মিলন চলে। গর্ভিণী স্ত্রী সাপেরা একস্থানে স্থির অবস্থান করে; অপরপক্ষে পুরুষগুলি সক্রিয়ভাবে সঙ্গিনীর সন্ধানে তৎপর হয়ে ওঠে এবং মিলনের প্রয়াস চালায় দীর্ঘ বর্ষাকাল ধরে (এপ্রিল-জুন)। এই সময়ে, পুরুষগুলির মধ্যে একপ্রকার ক্ষিপ্ত এবং আক্রমণাত্মক ভাব লক্ষ্য করা যায় এবং সঙ্গিনীর সাথে মিলনের সম্ভাবনা ও সুযোগ উপলক্ষে অথবা আঞ্চলিক প্রাধান্য (dominance hierarchy) প্রতিষ্ঠার উদ্দেশ্যে একে অপরের সাথে সংঘর্ষে লিপ্ত হয়। একজন পুরুষ লড়াইটা শুরু করে অন্যজনের উথলিত দেহ ও মাথার উপর নিজের দেহ এবং মাথা তুলে অন্যকে দাবিয়ে দেবার ক্রমাগত চেষ্টা করে। এর সাথে চলে অহরহঃ জিহ্বা নির্গমন। এরপর দুটি সাপ তাদের দেহ ও গলা পরস্পর পেঁচিয়ে একে অপরকে ঠেলতে থাকে এবং একে অন্যের মাথা বারবার মাটিতে পেড়ে ফেলার বা চেপে দেওয়ার চেষ্টা করে যায়। দুই-পুরুষে এই ধুন্ধুমার লড়াই বেশ কয়েক ঘণ্টা ব্যাপী চলতে পারে; তবে এতে ছোবল দেবার ঘটনা কখনো ঘটেনা। গ্রিন মাম্বা প্রজাতির পুরুষদের লড়াইয়ের সময় কাঊই একে অপরকে ছোবল মারে না। ব্ল্যাক মাম্বা প্রজাতির পুরুষদের লড়াইয়ে সর্বদাই যে আক্রমণাত্মক এবং হিংস্র ভাব লক্ষ্য করা যায়, তা এদের ক্ষেত্রে দেখা যায় না। স্ত্রী গ্রিন মাম্বা চলার পথে বরাবর সুগণ্ধ ছড়িয়ে যায় (scent trail) যার সাহায্যে পুরুষরা সেই পথ অণুসরণ করে সর্পিণীর অবস্থান নির্ণয় করে। মিলনের ইচ্ছায় পুরুষ সাপটি নিজের দেহ স্ত্রী সাপটির দেহ বরাবর উপরে রাখে এবং ক্রমাগত জিহ্বা নির্গমন করে চলে। মিলনের বিষয়টি সর্পিণীর ইচ্ছা বা অনিচ্ছার উপর নির্ভরশীল। সর্পিণী মিলনিচ্ছুক হলে, তার লেজটিকে উপরে তোলে এবং তারপর সল্প সময়ের মধ্যেই একে অন্যের দেহ পেঁচিয়ে সহবস্থান শুরু করে। মিলনেচ্ছা নিবেদন এবং মিলন সাধারণত গাছেই সম্পন্ন হয় কারণ এই প্রজাতির সাপেরা বৃক্ষবাসী। অতঃপর অক্টোবর-নভেম্বর এর উষ্ণ মাসগুলিতে সর্পিণী কোন একখানে ৪ থেকে ১৭টি ডিম পাড়ে (গড়ে ১০-১৫টি ডিম)। ডিমগুলি সাদা বর্ণের এবং লম্বাটে ধরনের হয়; আয়তনে ৬৫x৩৫ বর্গ মিলিমিটার। স্ত্রী পূর্বাঞ্চলীয় সবুজ মাম্বা ডিমগুলি পাড়ে ফাঁপা গাছের কুঠুরিতে অথবা কোঠরে, শুকনো ও পচে যাওয়া গাছপালার ঝোপে ও পাতার ঝাড়ে। ডিম থেকে শিশু সাপ বেড়িয়ে আসতে সময় লাগে ১০-১২ সপ্তাহ। সদ্যোজাত সর্প শিশুর দৈর্ঘ্য হয় আনুমানিক (১২-১৬ ইঞ্চি) অথবা গড়ে । জন্মলগ্নেই এরা অত্যন্ত বিষধর হয়। এরা দৈর্ঘ্যে -এ পৌঁছালে, এদের দেহে পূর্নবয়স্ক রঙ ধারণ শুরু হয়। প্রথম বছরে এই সর্প শিশুরা বৃদ্ধি পায়। এদের বয়স যত বাড়তে থাকে, দৈর্ঘবৃদ্ধি ততই হ্রাস পেতে থাকে, যদিও বৃদ্ধি কখনই সম্পূর্ণ ভাবে বন্ধ হয়ে যায় না।


title: পূর্বাঞ্চলীয় সবুজ মাম্বা

text: সর্বাপেক্ষা দীর্ঘায়ু পূর্বাঞ্চলীয় সবুজ মাম্বাটি খাঁচায়বন্দী অবস্থায় ১৮ বছর ৮ মাস বেঁচেছিল। অপর একটি খাঁচা বন্দী গ্রিন মাম্বা ১৪ বছর বেঁচেছিল বলে জানা যায়। উন্মুক্ত ও বন্যজীবনেও যদিও এদের এত দীর্ঘ আয়ু হওয়া সম্ভব; তবুও ধরে নেওয়া হয় যে খাদক প্রাণীর আক্রমণ,বাসস্থান নষ্ট হওয়া, রোগ এবং অন্যান্য জৈববিঞান সম্মত ও পরিবেশগত কারণে এদের আয়ুষ্কাল সাধারণত সংক্ষিপ্ত হয়।


title: পূর্বাঞ্চলীয় সবুজ মাম্বা

text: পূর্বাঞ্চলীয় সবুজ মাম্বা দক্ষিণ ও পূর্ব আফ্রিকার অধিকাংশ উপকূলবর্তী অঞ্চল জাত। এদের বাসস্থান আফ্রিকা ছাড়িয়ে দক্ষিণ কেনিয়া পর্যন্ত বিস্তৃত। এই বিশাল অঞ্চলের মধ্যবর্তী তানজেনিয়া, মোজাম্বিক, মালয়, পূর্ব জিম্বাবুয়ে, পূর্ব জাম্বিয়া, নাটাল-এর দক্ষিণ অংশ ও উত্তর পন্ডোল্যান্ড-এ এদের বসবাস রয়েছে। জাঞ্জিবারেও গ্রিন মাম্বার দর্শন মেলে। এই সমস্ত অঞ্চলে এই সর্প প্রজাতির একটানা বা নিরবচ্ছিন্ন উপস্থিতি আছে বলে মনে করা হয়, যদিও এদের দেখা পাওয়ার বিষয়ে প্রাপ্ত বর্ণনার সংখ্যা খুব কম; কারণ এদের খুঁজে পাওয়া সময়সাপেক্ষ ব্যাপার।


title: পূর্বাঞ্চলীয় সবুজ মাম্বা

text: পূর্বাঞ্চলীয় সবুজ মাম্বা মূলত বৃক্ষবাসী সাপ; কদাচিৎ এদের মাটিতে নামতে বা ঘুরতে দেখা যায়। গাছের পাতা এবং কচি ডালের সাথে এদের গায়ের উজ্জ্বল রঙ মিশে থাকে, তাই গাছ এবং ঝোপের মধ্যে এরা খুব সহজেই ক্যামোফ্লাজ করতে পারে ফলে এদের খুঁজে পাওয়া দোষ্কর হয়ে ওঠে। কোনও কোনও হারপেটোলগিস্ট বা সরীসৃপ ও উভচরবিদ মনে করেন যে উপকূলবর্তী নিচু জমিতে অবস্থিত ক্রান্তীয় রেইনফরেস্টে গ্রিন মাম্বা প্রজাতির সাপের উপস্থিতি খুবই সীমাবদ্ধ অর্থাৎ সংখ্যায় খুবই কম। যাইহোক, অন্যান্য বিশেষকদের মতে উপকূলবর্তী ঝোপঝাড়ে সমুদ্রতীরবর্তী বালিয়াড়িগুলিতে এবং মনটান (montane forest) বনাঞ্চলে এই সর্প প্রজাতিকে দেখা যেতে পারে। একই মাম্বা প্রজাতির ব্ল্যাক মাম্বাদের সাথে এদের বাসস্থানের প্রভূত অমিল। ব্ল্যাক মাম্বা ("Dendroaspis polylepis")র মত পূর্বাঞ্চলীয় সবুজ মাম্বাকে কদাচিৎ খোলা বা উন্মুক্ত প্রান্তরে ঘুরতে বা থাকতে দেখা যায়; বরং এরা অপেক্ষাকৃত ঘন ও ছায়াযুক্ত গাছপালা এবং ঝোপঝাড়ে থাকতে পছন্দ করে। বনভূমিতে বসবাসের পাশাপাশি গ্রিন মাম্বা প্রজাতির লোকালয়বর্তী ঘন ঝোপঝাড় এবং বাগানের লেবু জাতীয় গাছ, আম, নারকেল ও কাজু ইত্যাদি গাছেও বাস করতে দেখা যায়। বিবরণ থেকে জানা গেছে যে উপকূলবর্তী পশ্চিম আফ্রিকায় এই প্রজাতির সাপেরা বাড়ির আনাচে কানাচে তে ঘুরে বেড়ায় এবং খড় ও পাতায় ছাওয়া ছাদের মধ্যে বাসা বাঁধে। এমনকি সমুদ্রপৃষ্ঠ থেকে উচ্চতায়ও পূর্বাঞ্চলীয় সবুজ মাম্বার সন্ধান পাওয়া গেছে।


title: পূর্বাঞ্চলীয় সবুজ মাম্বা

text: ২৬জুন,২০১১ তারিখে পূর্বাঞ্চলীয় সবুজ মাম্বার সংরক্ষণের বিষয়টি আইসিইউএন-এর বিচার্য হিসাবে গৃহীত হয়নি; কারণ গ্রিন মাম্বা একটি সাধারণ প্রজাতির সাপ এবং ইহার সুদীর্ঘ ভৌগোলিক অবস্থান পরিধির মধ্যে এর সংখ্যা এবং অস্তিত্ব যথেষ্ট সুস্থির বলে বিবেচনা করা হয়। একটি প্রামাণ্য তথ্যে একটি মাত্র গাছেই একসাথে ৫টি গ্রিন মাম্বাকে দেখা গেছে। উপকূলবর্তী কেনিয়া ও দক্ষিণ তানজানিয়ায় হেক্টর প্রতি ২-৩টি গ্রিন মাম্বার অস্তিত্ব নথিভুক্ত হয়েছে। সুতরাং অস্তিত্ব সংরক্ষণের কোনও প্রয়োজন বর্তমানেওএদের নেই। তবে বাসস্থান ধ্বংস, বৃক্ষচ্ছেদন ও বন্সংকোচন ইত্যাদি ক্রমবর্ধ্মান কারণে এদের অস্তিত্বের উপর বিপন্নতার কালো ছায়া নেমে আসতেই পারে।


title: পূর্বাঞ্চলীয় সবুজ মাম্বা

text: পূর্বাঞ্চলীয় সবুজ মাম্বা বৃক্ষবাসী এবং গোপনচারী সর্প প্রজাতি। প্রধানত দিনের বেলাতেই এদের দেখা যায়। এরা অধিকাংশ সময় কাটায় মাটি থেকে উপরে অপেক্ষাকৃত ঘন ঝোপঝাড় ও ডালপালায় যেখানে ঘন সবুজের ঘেরাটোপে ক্যামোফ্লেজড করতে সুবিধা হয়। এই প্রজাতির সাপদের সচরাচর মাটিতে দেখা যায় না, যদি না এরা তৃষ্ণা মেটাতে, শিকার ধরতে বা রোদ পোয়াতে, সেইসময় মাটিতে নামতে বাধ্য হয়। গ্রিন মাম্বা খুব সচকিত ও ভীতু ধরনের সাপ। অতি ক্ষিপ্র চলন এবং গাছে চড়ায় এরা দারুণ পারদর্শী। রাতে ঘুমানোর জন্য এরা গাছের ফাঁপা কোটরের পরিবর্তে পাতার স্তূপের মধ্যে কুণ্ডলী পাকিয়ে শুতে পছন্দ করে। যদিও গাছের কোটরীদের কখনো সখনো ঘুমাতে দেখা যায়। এই প্রজাতির চলন-গমনের ধারা লক্ষ করা উদ্দেশ্যে, দুটি পূর্নবয়স্ক পূর্বাঞ্চলীয় সবুজ মাম্বা সাপকে নিয়ে ২৭দিনের বেশি সময় ধরে পর্যবেক্ষণ করা হয়। গবেষকরা খেয়াল করে দেখেছেন যে সক্রিয় ভাবে শিকার ধরার বদলে এরা গোপনে লুকিয়ে শিকার ধরে। তাই এদের চলাফেরা ও নড়াচড়া খুব সংকীর্ণ গণ্ডির মধ্যে সীমাবদ্ধ। এই বিষয়টি অন্যান্য মাম্বা গোষ্ঠীর অথবা অধিকাংশ এলাপিডি প্রজাতির চরিত্রবিরোধী কারণ এরা সক্রিয়ভাবে শিকার ধরে বা শিকারের সন্ধানে ঘুরে বেড়ায়। গবেষকদের এই সমীক্ষায় প্রাথমিক যে প্রমাণগুলি পাওয়া যায় তা গ্রিন মাম্বার শিকার ধরার পদ্ধতির উপর আলোকপাত করে। সমীক্ষায় দেখা গেছে যে এক জায়গায় বসে অপেক্ষা করে শিকারের জন্য ওঁত পেতে থাকার অভ্যাস ছাড়াও কোনও কোনও ক্ষেত্রে পূর্বাঞ্চলীয় সবুজ মাম্বাকে শিকারের সন্ধানে বেরিয়ে শিকার ধরতেও দেখা যায়। উইলিয়াম ইয়র্ক এর বর্ণিত শিকার সন্ধানী গ্রিন মাম্বার ঘুমন্ত বাদুরকে শিকারের বর্ণনা এই তথ্যকে জোরদার করে। খাদ্য সংগ্রহ ও নতুন বাসস্থানের সন্ধানে গ্রিন মাম্বার পরিযায়ীটার কোনও উল্লেখ পাওয়া যায় না। বাস্তবিক পক্ষে, একই স্থানে বসবাস করাই এদের চারিত্রিক বৈশিষ্ট্য। গ্রিন মাম্বা গড়ে দৈনিক প্রায় ৫.৪ মিটার (১৮ ফুট) চলাফেরা করে। এদের দীর্ঘতর নিকটাত্মীয় ব্যাক মাম্বার তুলনায় এরা লাজুক এবং অপেক্ষাকৃত অনেক কম আক্রমণাত্মক ও ভয়াবহ। চরিত্রগত ভাবে এরা মানুষ ও অন্যান্য খাদক প্রাণীর উপস্থিতি যথাসম্ভব এড়িয়ে চলে। নিজের উপস্থিতি জানান দেওয়ার বা ভয় দেখানোর চাইতে এরা গুপ্ত থাকা ও পলায়নপরটাকেই বেশি প্রাধান্য দেয়। গ্রিন মাম্বা প্রজাতিরা অন্যান্য মাম্বার মতই দ্রুতগামী এবং ঘণ্টায় ৭ মেইল পর্যন্ত দূরত্ব অতিক্রম করতে পারে। বিপদ বা বাধার সম্মুখীন হলে এরা সাধারণত ছোবল মারে না, কিন্তু ক্রমাগত বাধা বা বিপত্তির সম্মুখীন হলে এদের কখনো দ্রুত এবং বারবার ছোবল দিতে দেখা যায়।


title: পূর্বাঞ্চলীয় সবুজ মাম্বা

text: পূর্বাঞ্চলীয় সবুজ মাম্বা মূলত পাখি, বাদুড় এবং তীক্ষ্ণদন্ত প্রাণী যথা ইঁদুর ইত্যাদি শিকার করে। পাখির ডিমও এরা খায়। বৃক্ষবাসী গিরগিটিরাও এদের খাদ্যতালিকার অন্তর্ভুক্ত বলে ধরা হয়, যদিও এর সপক্ষে কোনও তথ্যপ্রমাণ এখনও পাওয়া যায়নি। তবে গ্রিন মাম্বার ঘুমন্ত বাদুড় শিকারের দৃষ্টান্ত পাওয়া যায়। আবার পাখীর বাসায় এদের হানা দেওয়ার কথাও শোনা যায়। পূর্বাঞ্চলীয় সবুজ মাম্বাদের এক স্থানে বসে শিকারের জন্য ওঁত পেতে থাকার কৌশল কার্যকরী হওয়ার কারণ পাখী ও তীক্ষ্ণদন্ত প্রাণীরা ভীষণভাবে সচল ও সর্বদাই একস্থান থেকে অন্যস্থানে বিচরণ করে। এদের শিকার তালিকায় সোমব্রে গ্রিনবুল-এর অন্তর্ভুক্তির তথ্য প্রমাণ রয়েছে কেনিয়ার উপকূলবর্তী যেসব অঞ্চলে ঘন প্রাকৃতিক ও চাষ করা গাছপালার অস্তিত্ব রয়েছে। আয়োনিডাস ও পিটম্যান-এর বিবরণ অণুযায়ী (১৯৬৫) তানজানিয়াতে গ্রিন মাম্বার পাকস্থলীতে বিশাল আকারের ভুসভেদ গারবিল-এর উপস্থিতি পরিলক্ষিত হয়। যদিও ভুসভেদ গারবিল কেনিয়াতে দেখা যায় না। এই অঞ্চলে গ্রিন মাম্বার গারবিলের সাতটি প্রজাতির শিকার করার তথ্য প্রমাণ পাওয়া যায়।


title: পূর্বাঞ্চলীয় সবুজ মাম্বা

text: পূর্বাঞ্চলীয় সবুজ মাম্বার দ্বারা যারা শিকার হয় তারা হল মানুষ, বেজী, স্নেক ঈগল এবং গণ্ধগোকুল জাতীয় প্রাণী। হর্নবিল এবং অন্যান্য সাপেরা শিশু গ্রিন মাম্বাদের শিকার করে।


title: পূর্বাঞ্চলীয় সবুজ মাম্বা

text: পূর্বাঞ্চলীয় সবুজ মাম্বা এর বিশেষপ্রকার অত্যন্ত বিষধর সাপ। এদের বিষের গঠনগত বিশ্লেষণে প্রি-সাইন্যাপ্টিক এবং পোস্ট-সাইন্যাপ্টিক নিউরোটক্সিন, ডেনড্রোটক্সিন, কার্ডিও টক্সিন, ক্যাকিক্লুডিন, এবং ফাস্কিক্লুডিন ইত্যাদি যৌগ পাওয়া যায়। অ্যাঙ্গেলম্যান এবং ওবস্ট এর গবেষণা অণুযায়ী (১৯৮১) এই সর্প প্রজাতির কামড়ে ৮০ মিলিগ্রাম বিষ নির্গত হয়। ১৯৭৪ সাথে মিনটন-এর পর্যবেক্ষণ অণুসারে, এক ছোবলে নির্গত বিষের পরিমাণ ৬০-৯৫ মিলিগ্রাম (শুষ্ক ওজন)। সাবকিউটেনিয়াস LD হল ১.৩ মিগ্রা/কেজি। ইঁদুরদের ইন্ট্রাভেনাস ইনজেকশন এলডি ০.৪৫মিগ্রা/কেজি পরিমাপে দেওয়া হয়। অন্যান্য মাম্বা প্রজাতির মত গ্রিন মাম্বার বিষাক্তটার পরিমাণ ভীষনভবে ভিন্নরূপ হয় এবং এই ব্যাপারটি নির্ভর করে বিভিন্ন বিষয়ের উপর যেমন- ভৌগোলিক অবস্থান, বয়স, ঋতুকালিন পার্থক্য, খাদ্যাভ্যাস ইত্যাদির উপর। এমনকি কামড়ের স্থান ফুলে ওঠার মাত্রাও ভিন্ন হয় এবং কোনও কোনও ক্ষেত্রে কামড়ের স্থানে কোনও ফোলা ভাবই লক্ষ্য করা যায় না। যাইহোক, সাধারণত গ্রিন মাম্বার কামড়ে আক্রান্ত ব্যক্তির সমগ্র অঙ্গটি ফুলে ওঠে এবং হিমোস্ট্যাটিক সমস্যা দেখা যায়। আঙ্গুলে কামড় অথবা খুব শক্তভাবে বাধন দেবার দেওয়ার কারণে স্থানীয় কোষ ক্ষতিগ্রস্ত হওয়ার ঘটনা কদাচিৎ ঘটে। পূর্বাঞ্চলীয় সবুজ মাম্বার কামড় অধিকাংশ ক্ষেত্রেই প্রাণঘাতী। এই সাপের কামড়ের পর চিকিৎসা না করার ক্ষেত্রে মৃত্যু হার কতটা তা এখনো অজানা তবে অণুমান করা হয় যে মৃত্যু হার অনেক বেশি কারণ ডেনড্রোটক্সিন হল প্রাণঘাতী বিষ। এই সর্প প্রজাতির দংশনের সর্বপ্রধান বিশেষত্ব হল অতি দ্রুত এবং একের পর এক প্রাণঘাতী দংশন স্থান ফুলে ওঠা, প্রবল ঝিমুনি, বমি বমি ভাব, শ্বাস কার্যে এবং ঢোঁক গিলতে কষ্ট হওয়া, হৃৎস্পন্দন অনিয়মিত হয়ে যাওয়া, খিঁচুনি, শ্বাসপ্রশ্বাস ক্রিয়া দ্রুত অচল হয়ে পড়া। এই তীব্র বিষক্রিয়া এতটাই প্রাণঘাতী যে, সমীক্ষা অণুসারে, ৩০ মিনিটের মধ্যেই দংশিত ব্যক্তির মৃত্যু অনিবার্য।


title: গোহ চক তং

text: গোহ চক তং (; জন্ম: ২০ মে, ১৯৪১) স্ট্রেইট সেটেলম্যান্টসে জন্মগ্রহণকারী সিঙ্গাপুরের বিশিষ্ট রাজনীতিবিদ। পিপলস অ্যাকশন পার্টির (পিএপি) সদস্য তিনি। সিঙ্গাপুরের দ্বিতীয় প্রধানমন্ত্রীর দায়িত্ব পালন করেন। এছাড়াও, জ্যেষ্ঠ মন্ত্রী ও সিঙ্গাপুরের অর্থ কর্তৃপক্ষের সভাপতির দায়িত্বও পালন করেছেন তিনি। বর্তমানে তিনি মেরিন প্যারেড গ্রুপ রিপ্রেজেন্টেশন নির্বাচনী এলাকা থেকে সংসদ সদস্য।


title: গোহ চক তং

text: চীনের ফুজিয়ান প্রদেশের অংচুন কাউন্টির অধিবাসী ছিলেন তাঁর বাবা। সিঙ্গাপুরে জন্মগ্রহণ করেন গোহ চক তং। তাঁর পরিবার হোকিয়েন গোষ্ঠীর সদস্য যা বর্তমানে মিনান নামে পরিচিত। ১৯৫৫ থেকে ১৯৬০ মেয়াদে র‌্যাফল ইনস্টিটিউশনে অধ্যয়ন করেন। শৈশবে তিনি দূর্দান্ত সাঁতারু ছিলেন ও তাঁকে "বোল্ড' নামে ডাকা হতো। সিঙ্গাপুর বিশ্ববিদ্যালয় থেকে অর্থনীতি বিষয়ে প্রথম-শ্রেণীর সম্মান ডিগ্রী লাভ করেন। ১৯৬৭ সালে উইলিয়ামস কলেজ থেকে উন্নয়নধর্মী অর্থনীতি বিষয়ে স্নাতকোত্তর ডিগ্রী পান। পড়াশোনা শেষে প্রশাসনিক কাজে অংশগ্রহণ করেন।


title: গোহ চক তং

text: কর্ম কমিশনে তাঁর অনবদ্য অংশগ্রহণের প্রেক্ষিতে এনইউএস কর্তৃপক্ষ তাঁকে সম্মানসূচক ডক্টর অব লজ প্রদান করে। ১৯৬৯ সালে নেপচুন অরিয়েন্ট লাইন্সে (এনওএল) ম্যানেজার হিসেবে কাজ করেন। এখানে থাকাকালে মুহাম্মদ জালালউদ্দিন সাঈদের তত্ত্বাবধানে ছিলেন ও তাঁদের মধ্যে গভীর সম্পর্ক বজায় ছিল।


title: গোহ চক তং

text: ৩৫ বছর বয়সে ১৯৭৬ সালে পিএপি প্রার্থী হিসেবে সংসদ সদস্য নির্বাচিত হন। ১৯৮১ সালে বাণিজ্য ও শিল্পমন্ত্রী হন এবং পরে স্বাস্থ্যমন্ত্রীসহ প্রতিরক্ষামন্ত্রী মনোনীত হন। ১৯৮৫ সালে প্রথম উপ-প্রধানমন্ত্রী হন। ২৮ নভেম্বর, ১৯৯০ তারিখে লি কুয়ান ইউ’র পরিবর্তে দেশের দ্বিতীয় প্রধানমন্ত্রী হন। এ সময়কালে গোহের প্রশাসন বেশকিছু সঙ্কট অতিক্রম করে। তন্মধ্যে, ১৯৯০ সালের এশীয় অর্থনৈতিক সঙ্কট, সন্ত্রাসভীতি, সার্স অন্যতম।


title: গোহ চক তং

text: ১ ফেব্রুয়ারি, ২০০৫ তারিখে অস্ট্রেলিয়া/সিঙ্গাপুর সম্পর্ক সৃষ্টিতে অনবদ্য ভূমিকায় অস্ট্রেলিয়ার সর্বোচ্চ বেসামরিক সম্মাননা অর্ডার অব অস্ট্রেলিয়া পদবীতে ভূষিত করা হয়। ২০০৬ সালে জাতিসংঘের মহাসচিবের জন্য তাঁকে বিবেচনায় আনা হলেও বান কি-মুন ঐ পদটি লাভ করেছিলেন।


title: গোহ চক তং

text: অক্টোবর, ২০১৪ সালে মাদাম তুসো সিঙ্গাপুর যাদুঘরে গোহের মোমের প্রতিমূর্তি উন্মোচিত হয়। এ সময় নিজ প্রতিমূর্তির সাথে ছবি তোলেন। তান গু লেং নাম্নী এক রমণীর পাণিগ্রহণ করেন তিনি। তাঁদের সংসারে এক পুত্র ও এক কন্যা রয়েছে। তাঁরা যমজ।


title: আহমদ হাসান দানী

text: অধ্যাপক ড. আহমদ হাসান দানী (উর্দু: احمد حسن دانی) এফআরএএস, এসআই, এইচআই (২০ জুন ১৯২০ - ২৬ জানুয়ারি ২০০৯) ছিলেন একজন পাকিস্তানি বুদ্ধিজীবি, প্রত্নতত্ত্ববিদ, ইতিহাসবিদ এবং ভাষাতাত্ত্বিক।


title: ইসলাম করিমভ

text: ইসলম আব্দুগানিয়েভিতজ করিমভ (সিরিলিক উজবেক: ; ; জন্ম: ৩০ জানুয়ারি, ১৯৩৮ - মৃত্যু: ২ সেপ্টেম্বর, ২০১৬) সমরখন্দে জন্মগ্রহণকারী উজবেকিস্তানের বিশিষ্ট রাজনীতিবিদ ছিলেন। উজবেকিস্তানের প্রথম রাষ্ট্রপতি হিসেবে ১৯৯০ থেকে ২০১৬ সাল পর্যন্ত নিজ দায়িত্ব পালন করেছেন ইসলাম করিমভ।


title: ইসলাম করিমভ

text: জন্মকালীন সময়েই তিনি মাতৃহারা হন। অর্থনীতি ও প্রকৌশলবিদ্যায় পড়াশোনা করেন। ১৯৮৯ সালে সোভিয়েত ইউনিয়নের কম্যুনিস্ট পার্টির পক্ষ থেকে উজবেকিস্তানে প্রথম সচিব হিসেবে নিযুক্ত হন। ২৪ মার্চ, ১৯৯০ তারিখে উজবেক সোভিয়েত সমাজতান্ত্রিক প্রজাতন্ত্রের রাষ্ট্রপতি মনোনীত হন। তাঁর পূর্বসূরী রফিক নিশোনভ আন্তঃজাতিগোষ্ঠীর সংঘাত ও ফারগানা অঞ্চলের অস্থিতিশীলতার কারণে অযোগ্য ঘোষিত হবার কারণেই এটি সম্ভব হয়েছে।


title: ইসলাম করিমভ

text:
৩১ আগস্ট, ১৯৯১ তারিখে তিনি উজবেকিস্তানকে স্বাধীন দেশ হিসেবে ঘোষণা করেন। ২৯ ডিসেম্বর, ১৯৯১ তারিখে উজবেকিস্তানের প্রথম রাষ্ট্রপতি নির্বাচনে জয়লাভ করেন। ৯ জানুয়ারি, ২০০০ তারিখে ৯১.৯% ভোটে দ্বিতীয় মেয়াদে রাষ্ট্রপতি নির্বাচিত হন। এ নির্বাচনকে মার্কিন যুক্তরাষ্ট্র বলেছে যে, সুষ্ঠু বা স্বচ্ছ কোনটাই ছিল না এবং উজবেক ভোটারদের প্রকৃত প্রার্থী বাছাইয়ের সুযোগ ছিল না। একমাত্র বিরোধী প্রার্থী হিসেবে ছিলেন আব্দুলহাফিজ জালালভ। কেবলমাত্র গণতান্ত্রিক পন্থায় নির্বাচনের লক্ষ্যে তিনি অংশ নিয়েছেন এবং জনসমক্ষে করিমভকে ভোট দিয়েছেন বলে জানান। ১৯৯৬ সালের নির্বাচনের পর রাজনৈতিক দলের উপর আরো কঠোর শর্তাবলী প্রয়োগ করেন। বিচার মন্ত্রণালয়ে নিবন্ধিত রাজনৈতিক দলগুলোই কেবল সভা-সমাবেশ, প্রকাশনা ও নির্বাচনে অংশ নিতে পারবে। জাতিগোষ্ঠী, ধর্মীয়, সামরিকভিত্তিক সৃষ্ট রাজনৈতিক দলগুলোর অংশগ্রহণ নিষিদ্ধ করেন। ১১ সেপ্টেম্বর, ২০০১ তারিখের আক্রমণের পর সন্ত্রাসের বিরুদ্ধে যুদ্ধে মার্কিন যুক্তরাষ্ট্রের সাথে কৌশলগতকারণে মিত্রশক্তি হয়। কার্শি-খানাবাদ ঘাঁটিতে ৮০০ সৈনিকের উপস্থিতি ছিল। ২০০৫ সালে করিমভ সরকার ইউ.এস. ঘাঁটিকে দেশত্যাগ করতে বলে। এরপর জুলাই, ২০০৫ সালে ঐ স্থান ত্যাগ করে মার্কিনবাহিনী।
উজবেকিস্তানের ইসলামিক আন্দোলন ও হিজব-উত-তাহরির নামীয় দুই ইসলামপন্থী সংগঠনকে সন্ত্রাসী হিসেবে আখ্যায়িত করে তাঁর সরকার। সাধারণ ধর্মপ্রাণ মুসলিমগণ লক্ষ্যে পরিণত হচ্ছেন ও বিচার ছাড়াই কারাভোগ করছেন।


title: ইসলাম করিমভ

text: ২০১৫ সালের রাষ্ট্রপতি নির্বাচনে পুণঃনির্বাচিত হন তিনি। ৯০.৩৯% ভোট পেয়ে বর্তমান সংবিধানে তৃতীয় মেয়াদে তিনি এ দায়িত্ব পান। বেশ কয়েকবছর ধরে প্যারেড সাময়িকী করিমভকে বিশ্বের অন্যতম মন্দ স্বৈরশাসকরূপে আথ্যায়িত করে আসছে। এর কারণ হিসেবে নির্যাতনের কৌশল, গণমাধ্যমে বিধি-নিষেধ প্রয়োগ ও ভুয়া নির্বাচনের কথা তুলে ধরা হয়।


title: ইসলাম করিমভ

text: ডিসেম্বর, ১৯৯৫ সালে স্থানীয় সাংবাদিকদেরকে তিনি দন্তবিহীনরূপে আখ্যায়িত করেন। রেডিও লিবার্টি’র সম্প্রচার বন্ধ করে দেয়া হয়। রাষ্ট্র-নিয়ন্ত্রিত আজপ্যাক ইন্টারনেট সার্ভারের মাধ্যমে নিষিদ্ধঘোষিত ওয়েবসাইট ব্লক করে দেয়া হয়।


title: ইসলাম করিমভ

text: করিমভের পারিবারিক ইতিহাস অজানা ও তাঁর পিতা সম্পর্কে কিছুই জানা যায়নি। মনে করা হয় যে, তিনি হয় তাজিক বা ইহুদি এবং তাঁর মা উজবেক ছিল। নাতালিয়া পেত্রোভনা কাচমিকে ১৯৬৪ সালে বিয়ে করেন। বিবাহ-বিচ্ছেদের পূর্বে তাঁদের সংসারে পিতর নামীয় পুত্র ছিল। পরবর্তীতে তাতিয়ানা আকবারোভনা করিমভা নাম্নী এক তাজিক ও রুশ বংশোদ্ভূত নারী অর্থনীতিবিদের পাণিগ্রহণ করেন। তাদের দুই কন্যা রয়েছে।


title: ইসলাম করিমভ

text: ২০১৬ সালের পূর্ব-পর্যন্ত করিমভের স্বাস্থ্য সম্পর্কে সরকারী কর্মকর্তাদের মাঝে কখনো আলোচনা করতে দেখা যায়নি এবং যে-কোন ধরনের তথ্য গোপনীয়ভাবে সংরক্ষণ করা হতো। মার্চ, ২০১৩ সালে গুজব ছড়িয়ে পড়ে যে, তাঁর হৃদযন্ত্রের সমস্যা রয়েছে। কিন্তু তা অগ্রাহ্য করা হয়।


title: ইসলাম করিমভ

text: ২৬ আগস্ট, ২০১৬ তারিখে করিমভ স্ট্রোকে আক্রান্ত হন। তাঁর কন্যা লোলা করিমভা তিলিয়ায়েভা জানান যে, তাঁর অবস্থা একই অবস্থায় রয়েছে এবং নিবিড় পর্যবেক্ষণে রাখা হয়েছে। ২৯ আগস্ট, ২০১৬ তারিখে ফারগানা নিউজ এজেন্সি থেকে অসমর্থিত সূত্র জানানো হয় যে, তিনি মারা গেছেন। ৩১ আগস্ট, তিলিয়ায়েভা আরোগ্যলাভের দিকে তাঁর অগ্রসরতার কথা জানান। ১ সেপ্টেম্বর তারিখে উজবেকিস্তানের স্বাধীনতার ২৫তম বার্ষিকীতে করিমভের বার্তা টিভি উপস্থাপক পড়ে শোনান। তিলিয়ায়েভা তাঁর পিতার আরোগ্য লাভে জনসমর্থনের কথা ব্যক্ত করেন।


title: ইসলাম করিমভ

text: ২ সেপ্টেম্বর সকালে করিমভের গুরুতর অসুস্থতার কথা ঘোষণা করা হয়। এক ঘন্টা পর, তুর্কি প্রধানমন্ত্রী বিনালি ইল্দরিম টেলিভিশন স্বাক্ষাৎকারে করিমভের মৃত্যুর কথা জানান। এছাড়াও, কূটনৈতিক সূত্র থেকে তাঁর মৃত্যুর কথা নিশ্চিত করা হয়। এ সকল প্রতিবেদন উজবেক সরকার সন্ধ্যায় নিশ্চিত করেন।


title: গণতন্ত্রের জন্য জাতীয় লীগ

text: গণতন্ত্রের জন্য জাতীয় লীগ (, ) মায়ানমারের (বার্মা) প্রধান রাজনৈতিক দল। গণতান্ত্রিক সামাজিক-উদার রাজনৈতিক দল হিসেবে ২৭ সেপ্টেম্বর, ১৯৮৮ তারিখে প্রতিষ্ঠা করা হয়। সোশ্যালিস্ট ইন্টারন্যাশনালের বিশেষ সম্মানসূচক সভাপতি ও নোবেল শান্তি পুরস্কার বিজয়ী অং সান সু কি দলটির মহাসচিব হিসেবে দায়িত্ব পালন করছেন।


title: গণতন্ত্রের জন্য জাতীয় লীগ

text: ১৯৯০ সালে বার্মার সাধারণ নির্বাচনে নিরঙ্কুশ সংখ্যাগরিষ্ঠতা লাভ করে দলটি। কিন্তু ক্ষমতাসীন সামরিক একনায়কতান্ত্রিক সরকার ঐ ফলাফল প্রত্যাখ্যান করে। নভেম্বর, ২০১০ সালে নির্বাচনের জন্য নিবন্ধিত না হবার ঘোষণার প্রেক্ষিতে ৬ মে, ২০১০ তারিখে দলটিকে অবৈধ ঘোষণা করা হয়।


title: গণতন্ত্রের জন্য জাতীয় লীগ

text: নভেম্বর, ২০১১ সালে ভবিষ্যতের নির্বাচনে প্রতিদ্বন্দ্বিতার লক্ষ্যে এনএলডি রাজনৈতিক দলরূপে ইচ্ছা প্রকাশ করে। ১৩ ডিসেম্বর, ২০১১ তারিখে বার্মার ইউনিয়ন নির্বাচন কমিশন তাদের আবেদনের প্রেক্ষিতে নিবন্ধিত করে। ২০১২ সালের উপ-নির্বাচনে কিয়ার ফিউ পার্টি এসএনডিপি’র কাছে একটিমাত্র আসনে পরাজিত হয়। দলটি ৪৪ আসনের বিপরীতে ৪৩টি জয় করে। দল নেতা অং সান সু কি কমু আসন থেকে বিজয়ী হন।


title: গণতন্ত্রের জন্য জাতীয় লীগ

text: ১৯৯০ সালের সংসদীয় নির্বাচনে ৫৯% ভোট পেয়ে ৩৯২ আসনে জয় পায়। তন্মধ্যে ক্ষমতাসীন জাতীয় একতা পার্টি ১০ আসনে জয় পেয়েছিল। কিন্তু স্লর্ক নামের ক্ষমতাসীন সামরিকবাহিনী সরকার গঠনে এনএলডিকে আমন্ত্রণ জানায়নি। নির্বাচনের পর দলটি দমন-নিপীড়নে পড়ে ও ১৯৮৯ সালে সু কি’কে গৃহে অন্তরীণ করে রাখা হয়। এনএলডি’র একদল জ্যেষ্ঠ সদস্য গ্রেফতার থেকে দূরে থাকেন ও জাতীয়ভাবে জোট সরকার গঠন করে।


title: গণতন্ত্রের জন্য জাতীয় লীগ

text: ২০১৫ সালের সাধারণ নির্বাচনে জাতীয় পরিষদের উভয় কক্ষে নিরঙ্কুশ সংখ্যাগরিষ্ঠতা অর্জন করে। এরফলে দীর্ঘ কয়েক দশক সামরিক আইনের অবসান ঘটিয়ে দেশটি গণতন্ত্রের দিকে ধাবিত হবে।


title: উজবেকিস্তানের অর্থনীতি

text: উজবেকিস্তানের অর্থনীতি খনিজ সম্পদের উপর ব্যাপকভাবে নির্ভরশীল। উজবেকিস্তানে বিশ্বের চতুর্থ বৃহত্তম স্বর্ণ মজুদ রয়েছে। দেশটি প্রতি বছর ৮০ টন সোনা খনি থেকে উত্তোলন করে থাকে যা বিশ্বে সপ্তম শীর্ষস্থানীয়। কপার মজুদে এ দেশের অবস্থান বিশ্বে দশম ও ইউরেনিয়ামের ক্ষেত্রে দ্বাদশ। তন্মধ্যে ইউরেনিয়াম উৎপাদনে এটি সপ্তম স্থান দখল করে আছে। এছাড়াও, তৈল ও গ্যাস উৎপাদিত হয়। উজবেকনেফতেগ্যাস উজবেকিস্তানের জাতীয় গ্যাস কোম্পানি।


title: উজবেকিস্তানের অর্থনীতি

text: ১৯৯৮ থেকে ২০০৩ সালে বার্ষিক প্রবৃদ্ধি ৪% ছিল যা পরবর্তীতে ৭%-৮% পর্যন্ত বৃদ্ধি পায়। আইএমএফের হিসাবে ২০০৮ সালের জিডিপি ১৯৯৫ সালের তুলনায় প্রায় দ্বিগুণ। ২০১৩ সালের তথ্য মোতাবেক মাথাপিছু আয় ১,৯০০ মার্কিন ডলার।


title: উজবেকিস্তানের অর্থনীতি

text: ২০১১ সালে তুলা উৎপাদনে বিশ্বের সপ্তম বৃহত্তম ও রপ্তানীতে পঞ্চম বৃহত্তম দেশের মর্যাদা পায়। এছাড়াও প্রাকৃতিক গ্যাস, কয়লা, তামা, তেল, রূপা ও ইউরেনিয়াম উল্লেখযোগ্য পরিমাণে উত্তোলন করা হয়।


title: উজবেকিস্তানের অর্থনীতি

text: কৃষিক্ষেত্রে ২৬% উজবেক কাজ করে এবং ২০১২ সালের তথ্য মোতাবেক মোট জিডিপি’র ১৮% ছিল। চাষযোগ্য জমির পরিমাণ মোট আয়তনের ১০% বা ৪.৪ মিলিয়ন হেক্টর। বেকারত্বের হার খুবই কম। গ্রামাঞ্চলে এ হার ২০%। তুলা উৎপাদনকালীন সময়ে ছাত্র-শিক্ষক মাঠে স্বেচ্ছাশ্রম দিয়ে থাকে। দক্ষিণ কোরিয়ায় ব্যাংকনোট ছাপানোয় উজবেকিস্তানের তুলা ব্যবহার করা হয়। উজবেকিস্তানে শিশুশ্রম বিক্রয়ের কারণে তেস্কো, সিএন্ডএ, মার্কস এন্ড স্পেন্সার, গ্যাপ ও এইচএন্ডএম উজবেক তুলা ব্যবহার করে না। দেশের প্রধান রপ্তানী পণ্য হিসেবে রয়েছে স্বর্ণ ও তুলা।


title: উজবেকিস্তানের অর্থনীতি

text:
সিআইএসভূক্ত দেশসমূহের মধ্যে দেশটির মাথাপিছু আয় সর্বনিম্ন। বিদেশী প্রতিষ্ঠানগুলো উজবেকিস্তানের বাজারে প্রবেশের অন্যতম বাঁধা হিসেবে মুদ্রা বিনিময়কে দেখছেন। ১৯৯৭ সালে দেশের মুদ্রাস্ফীতির হার ছিল ৫০% যা ২০০২ সালে ২২%-এ নেমে আসে। ২০০৩ সাল থেকে এ হার ১০%-এর কম ছিল। কঠোর অর্থনৈতিক নীতি গ্রহণের কারণে ২০০৪ সালে ৩.৮%-এ পরিণত হয়।
বিদেশ থেকে পণ্য আমদানীতে উজবেক সরকার বিভিন্ন পন্থায় শর্তাবলী আরোপ করেছেন। তন্মধ্যে, উচ্চমাত্রার আবগারী শুল্ক অন্যতম।
২০১৩ সালে ১১০টি জয়েন্ট স্টক কোম্পানি এতে লেনদেন করে।


title: উজবেকিস্তানের অর্থনীতি

text: ২০১০ সালে ১৩ বিলিয়ন মার্কিন ডলার সংরক্ষিত ছিল। এইচএসবিসি জরীপে উজবেকিস্তান বিশ্বের ২৬তম দ্রুতবর্ধনশীল অর্থনীতির দেশ হিসেবে পরিচিত।


title: উজবেকিস্তানের অর্থনীতি

text: "Uzbekistan: Accession of Uzbekistan to the Free Trade Area (FTA) CIS"


title: হেবরন কাঁচ

text:
হেবরন কাচ (; , "জাজাজ আল-খালিলি") বলতে বুঝানো হয়
হেবরনে উত্পাদিত কাচ এবং কাঁচজাত সামগ্রীকে; যেটি রোমান শাসনামলে ফিলিস্তিন অঞ্চলে প্রতিষ্ঠিত এক প্রকার স্বচ্ছ শিল্পকলা মাধ্যম। হেবরন শহরের পুরাতন অংশে এখনও "গ্লাস-ব্লোয়ার কোয়ার্টার" নামে একটি ভবন রয়েছে এবং শহরের একটি অন্যতম পর্যটন আকর্ষণ হিসেবে কাঁচজাত সামগ্রীর আবেদন বর্তমানেও অব্যাহত আছে।


title: হেবরন কাঁচ

text: গলিত কাচে সাধারণতঃ স্থানীয়ভাবে প্রাপ্ত কাঁচামাল; সন্নিকটবর্তী গ্রামগুলো থেকে প্রাপ্ত বালু, সোডিয়াম কার্বনেট (মৃত সাগর থেকে), এবং রঞ্জক পদার্থ, যেমনঃ আয়রন অক্সাইড এবং কপার অক্সাইড ব্যবহৃত হয়। এগুলোর পরিবর্তে বর্তমানে প্রায়শঃই “পুনর্ব্যবহৃত কাচ” (Recycled Glass) ব্যবহার করা হয়। হেবরনের কাচ উৎপাদন একটি পারিবারিক ব্যবসায়; শহরের ঠিক বাইরে অবস্থিত কাচ কারখানাগুলো পরিচলনাকারী কিছু ফিলিস্তিনি পরিবারই কেবল বংশ পরস্পরায় এই শিল্পের গোপন অন্ধি-সন্ধিগুলো জানেন। এখানকার উৎপাদিত পণ্যের মধ্যে রয়েছে কাচের অলঙ্কার, যেমনঃ পুঁতিরমালা, ব্রেসলেট এবং আংটী; সেইসাথে কারুকার্য শৌভিত রঙিন কাচের জানালা এবং কাচের বাতিদান। যদিও ফিলিস্তিনি-ইসরায়েল সংঘাতের কারণে বর্তমানে কাচ উৎপাদন হ্রাস পেয়েছে।


title: হেবরন কাঁচ

text: ফিলিস্তিন অঞ্চলে রোমান শাসনামলে (খ্রিস্টপূর্ব ৬৩ অব্দ থেকে ৩৩০ খ্রিস্টাব্দ পর্যন্ত) হেবরন কাচ শিল্পটি গড়ে উঠে। প্রাচীন ফিনিশিয় কাচ শিল্প যখন পূর্ব ভূমধ্যসাগরীয় উপকূলরেখা বরাবর ছড়িয়ে থাকা শহরগুলো থেকে সংকুচিত হয়ে অভ্যন্তরভাগের এলাকাগুলোতে সরে আসে, তখন বিশেষ করে হেবরনে এটি স্থানান্তরিত হয়। হেবরনে প্রস্তুত ১ম এবং ২য় শতাব্দীর কাঁচজাত হস্তশিল্প সামগ্রী পাওয়া গেছে এবং এগুলো ড্রেক সংগ্রহের অংশ হিসাবে প্রদর্শিত হয়। কেভ অফ ম্যাকফিলার উপর নির্মিত স্থাপনায় দ্বাদশ শতাব্দীর হেবরন কাচে তৈরি কারুকার্য শৌভিত রঙিন কাচের জানালা দেখতে পাওয়া যায়, যেটি ক্রুসেডারদের সময়ে ফিলিস্তিনে গির্জা হিসাবে ব্যবহৃত হতো। জেরুজালেমের পুরনো শহরে অবস্থিত ডোম অফ দ্যা রকের শোভা বর্ধনে ব্যবহৃত কারুকার্য শৌভিত রঙিন কাচের জানালাগুলো হচ্ছে হেবরন কাচের অপর একটি নিদর্শন।


title: হেবরন কাঁচ

text: কাচ উৎপাদনে মধ্যযুগে হেবরনের খ্যাতির কিছু কিছু বিবরণ দেখা যায় অসংখ্য খ্রিস্টান তীর্থযাত্রীর বর্ণনায়, যারা ঐ শতকগুলোতে এই শহর পরিদর্শনে এসেছিলেন। ১৩৪৫ থেকে ১৩৫০-এর মধ্যে ফ্রান্সিসকান সন্ন্যাসী নিকোলো ডা পোজিবন্সি উল্লেখ করেন যে, “তারা কাচের অসাধারণ সব শিল্পকর্ম বানায়।” ১৫দশ শতাব্দীর শেষ দিকে জার্মান খ্রিস্টান ভিক্ষু ফেলিক্স ফেবার এবং তার সঙ্গীরা “বিস্তৃত প্রাচীন শহরে” থেমেছিলেন; এবং তিনি বর্ণনা করেছিলেন এভাবে, “আমরা আমাদের হোটেল থেকে বের হয়ে এলাম এবং শহরের মধ্যকার দীর্ঘ রাস্তা পেরিয়ে গেলাম, যেখানে কারুশিল্পে নিয়োজিত জনগোষ্ঠী বসবাস করতো, বিশেষ করে কাচ শিল্পে নিয়োজিত কর্মীরা; এখানে উৎপাদিত কাঁচগুলো স্বচ্ছ নয়, বরং কালো এবং গাঢ় ও হালকা বর্ণের মধ্যবর্তী রঙের।”


title: হেবরন কাঁচ

text: যখন এই তথ্য মেনে নেয়া হচ্ছে যে, ফিলিস্তিনে কাচ উৎপাদন প্রক্রিয়া রোমানদের শাসনামল থেকে চলে আসছে, তখন "আরআইডব্লিউএকিউ: সেন্টার ফর আর্কিট্যাকচারাল কনজারভেশন" ("RIWAQ: Centre for Architectural Conservation")-এর পরিচালক নাজমী আল-জু'বাহ-এর অভিমত হচ্ছে, হেবরনের আজকের কাচ শিল্পের চর্চা সম্ভবতঃ খ্রিস্টীয় ত্রয়োদশ শতাব্দীতে প্রতিষ্ঠিত হওয়া। এতে ধারণা করা যায় যে বিদেশীরা এটিকে কিভাবে পর্যবেক্ষণ করেছেন, যেমন জ্যাকুইজ ডি ভাইট্রাই, যিনি কাচ-উৎপাদনকারী শহর হিসাবে প্রায় ১০৮০-র কাছাকাছি একর এবং চক্রের কথা উল্লেখ করেছেন, (তাতে হেবরন ছিলোনা); যেখানে ১৪৮৩ সালে ফেলিক্স ফেবার যখন শহরটি পরিদর্শন করেন, তিনি বর্ণনা করেন, “শহরের দীর্ঘ সড়ক বরাবর কারুশিল্পে নিয়োজিত জনগোষ্ঠীর বসবাস ছিলো, বিশেষ করে কাচ শিল্পে নিয়োজিত কর্মীদের; এই স্থানে উৎপাদিত কাঁচগুলো স্বচ্ছ নয়, বরং কালো এবং গাঢ় ও হালকা বর্ণের মধ্যবর্তী রঙের।”


title: হেবরন কাঁচ

text:
জু'বাহ মনে করেন যে, একই তত্ত্ব বর্তমান কালের ঐতিহ্যবাহী ভেনিসিয়ান কাচ উৎপাদন কৌশলেও ব্যবহৃত হচ্ছে এবং অন্যান্য গবেষকবৃন্দ দাবী করেন যে এগুলো ক্রুসেডের সময় থেকেই ছিলো এবং হেবরন থেকে ইউরোপে এসেছিলো; যেগুলো সম্ভবতঃ সিরিয়ায় উদ্ভাবিত।
এই কারখানাগুলোতে উত্পাদিত কাঁচজাত সামগ্রীগুলো ছিলো সাধারণ ব্যবহার্য দ্রব্যাদি, যাতে অন্তর্ভুক্ত ছিলো খাদ্য এবং পানীয় গ্রহনের জন্য প্রয়োজনীয় তৈজসপত্র, সেই সাথে জলপাইয়ের তেল এবং পরবর্তীতে পেট্রল ব্যবহারকৃত বাতিদানি; যদিও কারখানাগুলোতে অলংকার এবং আনুষঙ্গিক পণ্যাদিও উত্পাদিত হতো। অলংকারের প্রাথমিক ক্রেতা ছিলো নেগেভ, আরব মরুভূমি এবং সিনাই উপদ্বীপে বসবাসকারী বেদুঈন জনগোষ্ঠী, কিন্তু হেবরান কাচের মূল্যবান সামগ্রীর বৃহৎ চালান উটের কাফেলার প্রহরায় মিশর, সিরিয়া এবং সমগ্র জর্ডানে যেতো। ১৬দশ শতাব্দীর মধ্যে দক্ষিণ জর্দানের আল কারাক এবং মিশরের কায়রোতে হেবরন কাচ ব্যবসায়ী সম্প্রদায়ের আবির্ভাব ঘটে।


title: হেবরন কাঁচ

text: কাচ শিল্প ছিলো কর্মসংস্থানের একটি প্রধান ক্ষেত্র এবং এর মালিকদের জন্য সম্পদের উৎস। আরব বিশ্ব জুড়ে কাচ উৎপাদনের জন্য সুপরিচিতির বিধায় ঊনবিংশ শতাব্দীর ফিলিস্তিন ভ্রমণকারী পশ্চিমারা হেবরন কাচ শিল্পের বিশদ বিবরণ লিপিবদ্ধ করেছেন। উদাহরণ স্বরূপ, উলরিখ জেসপার সিটজেন ১৮০৭-০৯ সালে ফিলিস্তিনে তার ভ্রমণ কালীন তথ্যে উল্লেখ করেছেন যে, হেবরনে কাচ কারখানায় ১৫০ জন কর্মরত ছিলো; যেখানে পরবর্তীতে, "পুরাতন এবং নতুন টেষ্টামেন্ট হিসেবে অন্তর্ভুক্ত পবিত্র বাইবেল-এর নতুন এবং সম্পূর্ণ ইতিহাস" ("A New and Complete History of the Holy Bible as Contained in the Old and New Testaments") (১৮৪৪) গ্রন্থে রবার্ট সিয়ার্স লিখেছেন, “হেবরনের লোকসংখ্যা সহনীয় সংখ্যক: অধিবাসীরা কাচের বাতিদানি উত্পাদন কাজে যুক্ত, যেগুলো মিশরে রপ্তানি করা হয়। অসংখ্য ধরনের কাঁচজাত দ্রব্য এবং উল্লেখযোগ্য সংখ্যক দোকান রয়েছে।”


title: হেবরন কাঁচ

text: ইউরোপ থেকে আমদানি কৃত কাঁচজাত সামগ্রীর সাথে প্রতিযোগিতার ফলশ্রুতিতে এই শতকের শেষ দিকে উৎপাদন হ্রাস পায়। যদিও, বিশেষতঃ দরিদ্র জনগোষ্ঠীর, বিশেষ করে শহর থেকে আসা ইহুদি ব্যবসায়ী ভ্রমণকারীদের নিকট হেবরনের পণ্যসামগ্রীর বিক্রয় অব্যাহত থাকে। ১৮৭৩ সালে ভিয়েনায় অনুষ্ঠিত বিশ্ব মেলায় হেবরন কাঁচজাত অলংকার প্রদর্শন করেছিলো। ১৮৮৬ সালে ফরাসি কনসাল প্রেরিত একটি প্রতিবেদনে পরামর্শ দেয়া হয় যে, কাচ উৎপাদন হেবরনের আয়ের একটি গুরুত্বপূর্ণ উৎস হতে পারে, যেখানে চারটি কারখানায় বার্ষিক ৬০,০০০ ফ্রঁ মূল্যের কাচ জাত সামগ্রী উৎপাদিত হয়।


title: হেবরন কাঁচ

text: হেবরনের উত্তরে এবং সন্নিকটবর্তী হালহুল শহরের দক্ষিণে অবস্থিত পুরানো শহরের ঐতিহ্যবাহী স্থাপনার বাইরে তিনটি কারখানায় প্রথাগত কাচ ফুঁকানো পদ্ধতিটি ২১ শতকেও প্রচলিত রয়েছে যেখানে সাধারণতঃ গৃহস্থলির ব্যবহার্য শৌখিন তৈজস-দ্রব্যাদী উৎপাদিত হয়। নাতশী পরিবার (The Natsheh Family) দুটি কারখানার স্বত্ত্বাধিকারী। প্রতিটি কারখানা সংলগ্ন বড় হল ঘরগুলোতে এগুলো প্রদর্শিত হয়।


title: হেবরন কাঁচ

text: দেশীয় এবং বিদেশী - উভয় ধরণের পর্যটকদের জন্যই হেবরন কাচ একটি অন্যতম আকর্ষণ। যদিও বর্তমানে চলমান রপ্তানি সমস্যার কারণে, পর্যটন ব্যবসায় ধ্বসে এবং দ্বিতীয়ত ইন্তিফাদা পরবর্তী সময়-কালে ফিলিস্তিনের স্বাধীনতা আন্দোলনের বিধি-নিষেধের ফলে শিল্প উৎপাদন হ্রাস পেয়েছে। "আরআইডব্লিউএকিউ: সেন্টার ফর আর্কিট্যাকচারাল কনজারভেশন" ("RIWAQ: Centre for Architectural Conservation")-এর পরিচালক নাজমী আল-জু'বাহ-এর মতে, এই পরিস্থিতিতে হেবরন কাচ শিল্পের উত্তোরণ প্রশ্নের সম্মুক্ষিণ।


title: হেবরন কাঁচ

text: হেবরন কাচ উত্পাদনে ঐতিহ্যগতভাবে হেবরনের পূর্ব দিকের বনী না'ঈম গ্রাম থেকে প্রাপ্ত বালু এবং মৃত সাগর থেকে সংগৃহীত সোডিয়াম কার্বোনেট ব্যবহৃত হয়। বালুর পরিবর্তে আজকাল হেবরনের কাচ তৈরির প্রাথমিক কাঁচামাল হিসাবে “পুনর্ব্যবহৃত কাচ” (Recycled Glass) ব্যবহৃত হয়।


title: হেবরন কাঁচ

text: সঠিক উৎপাদন প্রক্রিয়াটি একটি বাণিজ্যিক গোপনীয়তা যা কয়েকটি ফিলিস্তিনি পরিবারের নিকট জ্ঞাত, যারা বর্তমানে হেবরন কাচ উত্পাদনে নিয়োজিত কারখানাগুলো পরিচালনা করছে; যাতে শিশুদের শিক্ষানবীশ হিসাবে নিয়োগের মাধ্যমে পরবর্তী প্রজন্মের মধ্যে প্রক্রিয়াটির প্রসারণ ঘটানো হয়। যেমনটি একজন সুদক্ষ শিল্পী বলছিলেন, “আপনি যে-কোন বয়সে 'অউদ বাজানো শিখতে পারবেন, কিন্তু আপনি যদি শিশু বয়স থেকে [কাচ-কর্ম] শুরু না-করেন, তবে কখনোই সুনিপুন শিল্পী হয়ে উঠতে পারবেন না।”


title: হেবরন কাঁচ

text: হলি ল্যান্ড হ্যান্ডিক্রাফ্ট কো-অপারেটিভ সোসাইটির ভাষ্য অনুসারে, কাচে ফুঁ দেয়ার কৌশলটি প্রাচীন ফিনিশীয়দের ব্যবহৃত পদ্ধতির ন্যায়;


title: হেবরন কাঁচ

text: ঐতিহ্যগতভাবে হেবরনে গহনায় ব্যবহৃত কাচের পুঁতি উৎপাদিত হয়। নীল পুঁতি এবং চক্ষুযুক্ত কাচের পুঁতি ("owayneh") তৈরী করা হয় তাবিজে ব্যবহারের জন্য; যা কুদৃষ্টির বিরুদ্ধে বিশেষ কার্যকরী বলে মনে করা হয়। ব্রিটিশ মিউজিয়ামের মানবজাতির সংগ্রহশালা বিভাগে হেবরনে তৈরী প্রচুর কাচের গলার হার রাখা আছে যেগুলো ব্রিটিশ শাসনাধীন কালের বা তার পূর্বের। নীল ও সবুজ পুঁতি এবং চক্ষুযুক্ত পুঁতি দিয়ে তৈরি নেকলেস ছাড়াও, আরো রয়েছে নবী মুহাম্মদের কন্যা ফাতিমার হাতের প্রতিকৃতি হিসাবে বিবেচিত হামসা নামে পরিচিত পুঁতির ক্ষুদ্রাকৃতির পাঞ্জা। একজন নারীকে তার বিয়ের সময় সর্বাধিক অলংকার প্রদান করা হয়; ১৯২০-এর দশকের প্রথমদিকে বায়েত দাজান অঞ্চলে, হেবরনে তৈরী কাচের ব্রেসলেট ("ghwayshat") নববধূর সাজের একটি প্রয়োজনীয় অংশ হিসাবে বিবেচনা করা হতো।


title: হেবরন কাঁচ

text: ১৭৯৯ সালে ইংরেজ পর্যটক উইলিয়াম জর্জ ব্রাউনি উল্লেখ করেন যে, ফিলিস্তিনে উৎপাদিত "মোটা কাচের পুঁতিগুলো... হার্শ এবং মুঞ্জির" নামে পরিচিত; বড় পুঁতিগুলোকে "মুঞ্জির" ("মোনগুর") এবং ছোটগুলোকে "হার্শ" ("হারিশ") বলা হয়। হেবরনের এই কাচের পুঁতিগুলো ক্রয়-বিক্রয়ের জন্য ব্যবহার করা হতো এবং ১৯'শতকের প্রথম থেকে মাঝামাঝি সময় পর্যন্ত এগুলো প্রাথমিকভাবে আফ্রিকায় রপ্তানি করা হতো। এগুলোর প্রান্ত ভাগ বৃত্তাকারে পরস্পরের সাথে মাপমতো সুসংহতভাবে সংযুক্ত থাকতো; যা নাইজেরিয়ার কানো হতে সারা পশ্চিম আফ্রিকায় ছড়িয়ে পড়ে। এভাবে এগুলো "কানো পুঁতি" নামে পরিচিত হতে থাকে, যদিও এটি মূলতঃ কানোতে উত্পাদিত হতো না। ১৯৩০-এর দশকের মধ্যে তাদের মূল্যমান কমে যায়; ১৯৩৭ সালে দাফুরে হাউসা বণিকরা সুদানী নারীদের নিকট "একটি গানের জন্য" পুঁতিরমালা প্রদান করছে বলে এ. জে. আর্কেল লিপিবদ্ধ করেছেন।


title: ফিলিস্তিন অঞ্চল

text: ফিলিস্তিন অঞ্চল (; ; ; Hebrew: פלשתינה) হলো ভূমধ্যসাগর এবং জর্ডান নদী মধ্যে অবস্থিত পশ্চিম এশিয়ার একটি ভৌগলিক এলাকা।


title: ভিন্ডোল্যান্ডা ফলক

text: ভিন্ডোল্যান্ডা ফলক হচ্ছে ব্রিটেনে প্রাপ্ত প্রাচীনতম হাতে লেখা নথি। এগুলো সম্ভবত রোমান-ব্রিটেনের উত্তরাঞ্চলীয় সীমান্তের জীবনাচার সম্পর্কিত তথ্যের সবচেয়ে ভাল উৎস।


title: মালদ্বীপের প্রশাসনিক অঞ্চল

text: মালদ্বীপের প্রশাসনিক অঞ্চল বলতে বুঝানো হয় সরকারের বিভিন্ন স্তরকে যাদের নিয়ে মালদ্বীপের স্থানীয় সরকার ব্যবস্থা গঠিত। বিকেন্দ্রীকরণ প্রবিধান ২০১০ (Decentralization Act 2010) অনুসারে মালদ্বীপের প্রশাসনিক অঞ্চল অ্যাটোল, দ্বীপ এবং নগরে বিভক্ত; প্রতিটি প্রশাসনিক স্তর নিজস্ব পরিচালনা পরিষদ দ্বারা পরিচালিত হয়, যা স্বায়ত্বশাসন পদ্ধতির অধীনস্থ। ভৌগোলিকভাবে মালদ্বীপ গঠিত হয়েছে অসংখ্য প্রাকৃতিক অ্যাটোল আর তার সাথে কিছু দ্বীপ এবং প্রবাল প্রাচীর দ্বারা যা উত্তর থেকে দক্ষীণে বিন্যস্ত। প্রশাসনিকভাবে মালদ্বীপে বর্তমানে ১৮৯টি দ্বীপ, ১৯টি অ্যাটোল এবং ২টি নগর রয়েছে।


বছরের সেরা ভিডিওর জন্য গ্র্যামি অ্যাওয়ার্ড () হল রেকর্ডিং শিল্পীদের জন্য একটি সম্মানজনক পুরস্কার যা ১৯৮২ সালের "২৪তম গ্র্যামি অ্যাওয়ার্ড" এবং ১৯৮৩ সালের "২৫তম গ্র্যামি অ্যাওয়ার্ড" অনুষ্ঠানে মিউজিক ভিডিওর জন্য প্রদান করা হয়েছিল। গ্র্যামি অ্যাওয়ার্ড, ১৯৫৮ সালে প্রতিষ্ঠিত একটি বার্ষিক অনুষ্ঠান যা মূলত সঙ্গীত শিল্পে অসাধারণ কৃতিত্ত্বের জন্য প্রদান করা হয় এবং একে "গ্রামোফোন এ্যাওয়ার্ড" হিসেবেও সম্বোধন করা হয়। যুক্তরাষ্ট্রের ন্যাশনাল আকাডেমি অব রেকর্ডিং আর্টস অ্যান্ড সায়েন্সেস কর্তৃক প্রদত্ত এ পুরস্কার প্রদানের ক্ষেত্রে "এ্যালবাম বিক্রি বা চার্টের অবস্থান নয় বরং শৈল্পিক এ স্বীকৃতির ক্ষেত্রে প্রাযুক্তিক দক্ষতা, সর্বোপরি রেকর্ডিং শিল্পের সার্বিক শ্রেষ্ঠত্ব বিবেচনা করা হয়ে থাকে।"


title: বছরের সেরা ভিডিওর জন্য গ্র্যামি অ্যাওয়ার্ড

text: ১৯৮২ সালে সর্বপ্রথম মাইকেল নেজমিথ তার "এলিফ্যান্ট পার্টস" এ্যালবামের জন্য "দেশীয় বাজারে সেরা ভিডিও, যেকোন ফরম্যাটে ভিডিও ক্যাসেট বা ডিস্কের জন্য পুরস্কার লাভ করেছিলেন"। ১৯৮৩ সালে, অলিভিয়া নিউটন-জন পুরস্কৃত হয়েছিলেন তার "অলিভিয়া ফিজিক্যালের" জন্য। ১৯৮৪ সালের শুরুর দিকে গ্র্যামি অ্যাওয়ার্ডের, বছরের সেরা ভিডিও ক্যাটাগরি পরিবর্তিত হয়ে শ্রেষ্ঠ ভিডিও, সংক্ষিপ্ত রূপ এবং শ্রেষ্ঠ ভিডিও অ্যালবাম হিসেবে রূপ নেয় (বর্তমানে যা যথাক্রমে শ্রেষ্ঠ সঙ্গীত ভিডিও এবং শ্রেষ্ঠ সঙ্গীত চলচ্চিত্র)।


text: ২৪তম গ্র্যামি অ্যাওয়ার্ডে (১৯৮২), বছরের শ্রেষ্ঠ ভিডিওর জন্য মনোনয়ন পেয়েছিল যথাক্রমে, ইউবি ব্লেইক "ওয়ান নাইটস্ট্যান্ড: অ্যা কিবোর্ড ইভেন্ট"-এর জন্য, সঙ্গীতদল ব্ল্যন্ডি তাদের "ইট টু দ্য বিট", ব্রুস সেথ গ্রীন পেয়েছিলেন তাদের পাজল ও গেম হিসেবে পরিচিত অংশগ্রহণমূলক ভিডিও সংগ্রহ "দ্য ফাস্ট ন্যাশানাল কিডিস্ক", এবং দ্য মাংকিস-এর সাবেক সদস্য মাইকেল নেসমিথ তার "এলিফ্যান্ট পার্টস" (এছাড়াও "মাইকেল নেজমিথইন এলিফ্যান্ট পার্টস" নামেও পরিচিত) ঘন্টাব্যাপী ভিডিওর জন্য। "ওয়ান নাইট স্ট্যান্ড" ছিল মুলত কার্নেগি হলে অনুষ্ঠিত একটি জ্যাজ প্রোগ্রামের রেকর্ডিং যেখানে "এ্যান ইভিনিং অব অল স্টারস" শিরোনামের অনুষ্ঠানে কেনি ব্যারন, আর্থার ব্লাইথ, জর্জ ডিউক, হার্বি হ্যানকক, রোল্যান্ড হানা, ববি হ্যাচারসন এবং আরও দশজনের মতো সঙ্গীতঙ্গ উপস্থিত ছিলেন। ব্লন্ডি'র ভিডিও ক্যাসেট "ইট টু দ্য বিট" তাদের একই শিরোনামের অ্যালবামে ১৯৭৯ সালে প্রকাশিত হয়েছিল। "দ্য ফাস্ট ন্যাশানাল কিডিস্ক", অন্যতম প্রথম মিথস্ক্রিয়া ও শিক্ষামুলক ভিডিওডিস্কস, যার বিষয়বস্তু বিশেষভাবে শিশুদের জন্যই নির্মাণ করা হয়েছিল। কোন ধরনের "ফেন্সি ডিজিটাল ইফেক্টস" ব্যবহার ছাড়াই গ্রীন তাদের "কিডিস্ক" ভিডিওতে পাঁচ থেকে দশ ঘন্টার মিথস্ক্রিয়ামুলক বৈশিষ্ট্য মাত্র ত্রিশ মিনিটের মধ্যে সংযোজন করতে সক্ষম হয়েছিলেন, দ্বৈত অডিও ট্র্যাকস, ফ্রিজ ফ্রেমিং, স্লো মোশন ও অন্যান্য কৌশল প্রয়োগ করার মাধ্যামে। এছাড়াও ভিডিওতে বৈশিষ্ট্য হিসেবে ছিল উড়োজাহাজ উডানো, কৌতুককথন, কাগজের উড়োজাহাজ তৈরি, সঙ্গীত এবং অন্যান্য গেম।


text: পুরস্কার জয়ী নেসমিথ, হোম ভিডিওতে টেলিভিশন প্রোগ্রাম ও চলচ্চিত্র বিতরণকারী কোম্পানি স্থাপনকারী পথিকৃতদের একজন, তাছাড়াও তিনি টেলিভিশনের মিউজিক ভিডিও ফরম্যাট প্রতিষ্ঠাকারী হিসেবে পরিচিত, যা পরবর্তিতে এমটিভিতে পরিবর্তিত হয়। ১৯৭৬ সালে নেসমিথ তার গান "রিও" এর জন্য একটি ভিডিও নির্মাণ করেছিলেন, এটি পরে "মন্টেজ অব মিউজিক অ্যান্ড গ্যাগস"-এর সঙ্গে সংযুক্ত হয়, এবং প্যাসিফিক আর্টস ভিডিও রেকর্ডস কোম্পানি গঠনের পর তা "এলিফ্যান্ট পার্টস" নামেই পরিচিতি লাভ করে। ১৯৮৫ সালে "এলিফ্যান্টস পার্টস" "মাইকেল নেসমিথ ইন টেলিভিশন পার্টস" শিরোনামে এনবিসির গ্রীষ্মকালীন ধারাবাহিকে সাত-পর্বে গৃহীত হয়েছিল।


text: ২৫তম গ্র্যামি অ্যাওয়ার্ড মনোনয়নপ্রাপ্তরা হলেন, "ভিশনস: এলটন জন"এর জন্য এলটন জন, "অলিভিয়া ফিজিক্যাল"-এর জন্য অলিভিয়া নিউটন-জন, "দ্য টিউব্‌স ভিডিও"-এর জন্য রক ব্যান্ড দ্য টিউবস, জ্যাকুইস অফেনব্যাচ' তার রেকর্ডিং অপেরা "দ্য টেলস অব হফম্যান" যা পরিচালনায় ছিলেন রয়্যাল অপেরার জর্জ পেট্রে ও প্ল্যাসিদ্যু ডমিনগু, এছাড়াও মনোনয়ন পেয়েছিলেন শিশুদের জন্য মিথস্ক্রিয়ামুলক ভিডিও "ফান এ্যান্ড গেমস", যেখানে বেশকজন শিল্পীর অংশগ্রহণ করেছিলেন এবং ভিডিওটি প্রযোজনা করেছিলেন মার্গারেট মরফি। "ভিশন" এবং "দ্য টিউব্‌স ভিডিও" দুইটি পরিচালনায় ছিলেন রাসেল মুল্যাচি। এলটন জনের "ভিশনস" অ্যালবাম নির্মিত হয়েছিল তার ১৯৮১ সালে প্রকাশিত "দ্য ফক্স" অ্যালবামের সকল গান অবলম্বনে। ব্যান্ডদল টিউবের অফিসিয়াল সাইটের মতে, পুনঃবার প্রকাশিত না হওয়া সংগৃহীত ভিডিওটি প্রথম দেখা যায় তাদের ১৯৮১ সালের "দ্য কম্পলিশন ব্যাকওয়ার্ড প্রিন্সিপাল" অ্যালবামে। নিউটন-জনকে ১৯৮৩ সালের ফেব্রুয়ারিতে লস অ্যাঞ্জেলেসের শ্রাইন অডোটেরিয়ামে পুরস্কার প্রদান করা হয়। ১৯৭৮ সালে "গ্রীজ" চলচ্চিত্রে তার ভূমিকা, ১৯৮১ সালের "ফিজিক্যাল" অ্যালবামের গানে শারীরিক কসরতের ভিডিও এবং সর্বোপরি বিভিন্ন যৌন উস্কানিমূলক বক্রোক্তি সেসময়ে ব্যাপক বিতর্কের সৃষ্টি করেছিল।


text: বছরের সেরা ভিডিও বিভাগের পুরস্কারটি ১৯৮৪ সালে এমটিভি ভিডিও মিউজিক অ্যাওয়ার্ড চালুর মাধ্যমে স্থগিত হয়ে যায়, এবং বছরের শ্রেষ্ঠ ভিডিওর জন্য পুরস্কার হিসেবে এমটিভি ভিডিও মিউজিক অ্যাওয়ার্ড প্রদানের রীতি চালু হয়। এই আকাদেমি ২৬তম গ্র্যামি অ্যাওয়ার্ডে শ্রেষ্ঠ ভিডিও, সংক্ষিপ্ত ফর্ম এবং শ্রেষ্ঠ ভিডিও অ্যালবাম ক্যাটাগরিতে অঙ্গীভুত করে। ১৯৮৮ ও ১৯৮৯ সালে এ ধারাবাহিকতা পরিবর্তিত হয় এবং ১৯৯০ সালে এই ক্যাটাগরিটি বেস্ট কনসেপ্ট মিউজিক ভিডিও ও বেস্ট পারফরমেন্স মিউজিক ভিডিও হয়। ১৯৯০ সালে আকাডেমি তাদের পুরোনো সংষ্করণে ফিরে যায়, যদিও ২০১৪ সালে এ পুরস্কারটি দইটি ভিন্ন নামে শ্রেষ্ঠ সঙ্গীত চলচ্চিত্র ও শ্রেষ্ঠ সঙ্গীত ভিডিও হিসেবে প্রদান করা হয়।


title: টোবা হ্রদ

text: টোবা হ্রদ (ইন্দোনেশীয় ভাষাঃ দানাউ টোবা) একটি মহাআগ্নেয়গিরির জ্বালামুখ জুড়ে অবস্থিত বৃহৎ প্রাকৃতিক হ্রদ। লেকটি প্রায় ১০০ কিলোমিটার দীর্ঘ, ৩০ কিলোমিটার চওড়া ও গভীরতা ৫০৫ মিটার (১,৬৬৬ ফুট) পর্যন্ত হয়। সমুদ্রপৃষ্ঠ থেকে প্রায় ৯০০ মিটার (২,৯৫৩ ফুট) উচ্চতায় অবস্থিত, এটি ইন্দোনেশিয়ার সুমাত্রা দ্বীপের উত্তর অংশের মাঝখানে অবস্থিত এবং ২.৮৮°N, ৯৮,৫২° E থেকে   ২.৩৫° N ৯৯.১° E পর্যন্ত প্রসারিত। এটি ইন্দোনেশিয়ার বৃহত্তম হ্রদ এবং বিশ্বের বৃহত্তম আগ্নেয় হ্রদ ।


title: টোবা হ্রদ

text: টোবা হ্রদ ৬৯,০০০ থেকে ৭৭,০০০ বছর আগে সংঘটিত একটি বিশাল মহাঅগ্নুৎপাতের উৎপত্তিস্থলে অবস্থিত, যার মাত্রা ছিল VEI স্কেলে ৮ এবং এটি ছিল একটি বৈশ্বিক জলবায়ু পরিবর্তনকারী ঘটনা। গত ২ কোটি ৫০ লক্ষ বছরের মধ্যে এটাই সবার জানামতে সবচেয়ে বড় আগ্নেয় বিস্ফোরণ। টোবা মহাবিপর্যয় তত্ত্ব অনুসারে, মানব সংখ্যার উপর এই অগ্নুৎপাতের ফলাফল ছিল বৈশ্বিক। সেই দুর্যোগে বিশ্বের বেশিরভাগ মানুষ মারা যায় এবং এই বিপর্যয় মধ্য-পূর্ব আফ্রিকা এবং ভারতীয় উপমহাদেশে মানববসতির পরিমাণ বিরাট আকারে কমিয়ে দিয়ে পপুলেশন বটলনেকের সৃষ্টি করে, যা এখনও বিশ্বের মানবগোষ্ঠির জিনতাত্ত্বিক গঠনে প্রভাব ফেলছে।


title: টোবা হ্রদ

text: এটা মেনে নেয়া হয় যে, টোবার অগ্নুৎপাতের ফলে বিশ্বজুড়ে আগ্নেয় শীতের সৃষ্টি হয়েছিল এবং বৈশ্বিক উষ্ণতা ৩ থেকে ৫ ডিগ্রী সেলসিয়াস (৫.৪ থেকে ৯.০ ডিগ্রী ফারেনহাইট) এবং উচ্চতর অক্ষরেখায় ১৫ ডিগ্রী সেলসিয়াস (২৭ ডিগ্রী ফারেনহাইট) পর্যন্ত নেমে গিয়েছিল। পূর্ব আফ্রিকার মালাউয়ি হ্রদে আরও গবেষণার পর দেখা যায় যে টোবা অগ্নুৎপাতের ফলে অত দুরের হ্রদেও যথেষ্ট পরিমাণ আগ্নেয়ভস্ম জমা হয়েছিল, যদিও পূর্ব আফ্রিকার জলবায়ুর উপর এর তেমন কোন প্রভাব লক্ষ করা যায় নি।


title: টোবা হ্রদ

text: উত্তর সুমাত্রায় অবস্থিত টোবা জ্বালামুখ এলাকাতে চারটি জ্বালামুখ একে অপরের সাথে জড়িয়ে সুমাত্রীয় আগ্নেয় অঞ্চলের সৃষ্টি করেছে। এদের মধ্যে চতুর্থ এবং নতুনতম জ্বালামুখটি হচ্ছে পৃথিবীর কোয়ার্টারনারি যুগের সবচেয়ে বড় জ্বালামুখ (১০০ বাই ৩০ কিমি (৬২ বাই ১৯ মাইল)) এবং এটি অন্য তিনটি জ্বালামুখকে বিভক্ত করে। সাম্প্রতিক ভূতাত্ত্বিক ইতিহাসের অন্যতম বৃহত্তম বিস্ফোরক আগ্নুৎপাতের সময় আনুমানিক ২,৮০০ ঘন কিমি (৬৭০ ঘন মাইল) ঘন প্রস্তরের সমাপরিমাণ পাইরোক্লাস্টিক উপাদান নিঃসৃত হয়েছিল। এই অগ্নুৎপাতের ফলে নতুন জ্বালামুখে একটি গম্বুজের পুনরুৎপত্তি ঘটে, যা পূর্বের দুটি অর্ধগম্বুজকে যুক্ত করে যারা একটি দ্রাঘিমামুখী চ্যুতি দ্বারা বিচ্ছিন্ন ছিল।


title: টোবা হ্রদ

text: এ হ্রদে কমপক্ষে চারটি কনিক আকার অঞ্চল, চারটি যৌগিক আগ্নেয়গিরি এবং তিনটি খাদ দেখতে পাওয়া যায়। জ্বালামুখের উত্তর-পশ্চিম অংশে অবস্থিত টান্দুকবেনুতা কোনে খুব অল্প পরিমাণ উদ্ভিদ আছে, যা দ্বারা বোঝা যায় যে কোনটি কয়েকশ বছর বয়সী এবং আপেক্ষিকভাবে নতুন। এছাড়া জ্বালামুখের দক্ষিণ ধারে অবস্থিত পুসুবুকিত (পাহাড় কেন্দ্র) আগ্নেয়গিরি, যা সমুদ্রপৃষ্ঠ থেকে ১৯৭১ মিটার উপরে অবস্থিত, এখনও সক্রিয় নিঃসরণ ঘটায় এবং এটা একটা ভূতাত্ত্বিক গবেষণাস্থল।


title: ডাল হ্রদ

text: ডাল হ্রদ ভারতের জম্মু ও কাশ্মীরের গ্রীস্মকালীন রাজধানী শ্রীনগরে অবস্থিত একটি জলাশয়।


title: গহন সমভূমি

text: গহন সমভূমি হলো সমুদ্র তলদেশের গভীরে অবস্থিত সমভূমি, যা সাধারণত ৩০০০ মি. থেকে ৬০০০ মি. গভীরতায় দেখা যায়। এটি সাধারণত মহীসোপানের পাদদেশ থেকে শুরু করে মহাসাগরীয় খাঁদের কিনারা পর্যন্ত বিস্তৃত থাকে, পৃথিবী পৃষ্ঠের প্রায় ৫০% গহন সমভূমি দ্বারা আবৃত। এ সমভূমি পৃথিবীর সবচেয়ে সমতল, মসৃন অঞ্চলের অন্তর্গত এবং এখানে খুব কম মানুষই গিয়েছে। মহাসাগরীয় বেসিনের মূল ভূতাত্ত্বিক উপাদানগুলোর অন্যতম হলো গভীর সমুদ্রের সমভূমিসমূহ (অন্যান্য উপাদানগুলো হলো মধ্য মহাসাগরীয় উচ্চ শৈলশ্রেণি এবং সমভূমির প্রান্তের দুপাশের পাহাড়শ্রেণি। এ উপাদানগুলো ছাড়া "সক্রিয়" মহাসাগরীয় বেসিনসমূহ (ঐগুলো আবার গতিশীল টেকটনিক প্লেট এর সীমানার সাথে সম্পর্কযুক্ত) also typically include an oceanic trench and a subduction zone.


title: পাকিস্তানের বৈদেশিক সম্পর্কসমূহ

text: পাকিস্তান ,ইন্দোনেশিয়ার পরে, বিশ্বের দ্বিতীয় বৃহত্তম মুসলমান-প্রধান দেশ। পাকিস্তান একটি ঘোষিত পারমাণবিক শক্তি এবং দেশটি বিশ্ব রাজনীতিতে অত্যন্ত সক্রিয়।


title: পাকিস্তানের বৈদেশিক সম্পর্কসমূহ

text: পাকিস্তানের বিদেশ নীতি বেশ স্বাধীন, বিশেষত পরমাণু শক্তি উন্নয়নের ক্ষেত্রে। পাকিস্তানের ভূরাজনৈতিক অবস্থান সামুদ্রিক তেল সরবরাহ ব্যবসার জন্য গুরুত্বপূর্ণ। পাকিস্তান অর্গানাইজেশন অফ ইসলামিক কোঅপারেশান-এর গুরুত্বপূর্ণ সদস্য, এবং ন্যাটো সদস্য না হলেও সন্ত্রাসবাদ মোকাবিলায়ে দেশটি মার্কিন যুক্তরাষ্ট্রের সহযোগী। দেশটি একটি অত্যন্ত সুশৃঙ্খল ও পেশাদার সেনাবাহিনীর অধিকারী।


title: পাকিস্তানের বৈদেশিক সম্পর্কসমূহ

text: পাকিস্তানের অর্থনীতি আধা শিল্পায়িত, এবং জিডিপি অনুযায়ী দেশটি বিশ্বের ৪৫ তম অথনৈতিক শক্তি। পাকিস্তানের বার্ষিক প্রতিরক্ষা বাজেট ৬.৯৮ বিলিয়ন, যা বিশ্বব্যাপী সামরিক ব্যয়ের ০.৩৭ শতাংশ। এই মুহুর্তে, বিদেশ মন্ত্রী সরতাজ আজিজ বৈদেশিক কূটনীতির দ্বায়িত্বে থাকলেও, দেশের বিদেশ নীতি প্রধানমন্ত্রী নওয়াজ শরীফ-ই গঠন করেন। পাকিস্তানের বিদেশ নীতির উদ্দেশ্য তাদের জাতীয় ও অর্থনৈতিক স্বার্থ রক্ষা করা, এবং একই সাথে তাদের নৈতিক লক্ষ্য পূরণ করা। ২০১৩ সালের সাধরণ নির্বাচনের পর তারিক ফাতিমি এবং জাতীয় নিরাপত্তা উপদেষ্টা সরতাজ আজিজ বিদেশ নীতির বিষয়ে প্রধান মন্ত্রীর প্রধান উপদেষ্টাগণ নিযুক্ত হন।


title: পাকিস্তানের বৈদেশিক সম্পর্কসমূহ

text: ১৯৪৭ সালে পাকিস্তানের প্রতিষ্ঠাতা মুহাম্মদ আলী জিন্নাহ একটি বেতার বার্তার মাধ্যমে স্বাধীন পাকিস্তানের বিদেশ নীতির উদ্দেশ্য স্পষ্ট করেছিলেন। তিনি বলেছিলেন " আমাদের বৈদেশিক নীতির ভিত্তি হল সারা বিশ্ব জুড়ে সকল জাতির সঙ্গে বন্ধুত্ব"। তবে, জিন্নার সারা বিশ্বের সকল জাতির সাথে বন্ধুত্বের স্বপ্ন বাস্তবে পূরণ হয়েছে, তা কিন্তু বলা যায় না।


title: পাকিস্তানের বৈদেশিক সম্পর্কসমূহ

text: ১৯৪৭ সালে স্বাধীনতার পর থেকেই, পাকিস্তানের সাথে প্রতিবেশী সোভিয়েত ইউনিয়নের সম্পর্ক ভালো নয়। এর প্রধান কারণ সোভিয়েত ইউনিয়নের সাথে ভারত ও আফগানিস্তানের সুসম্পর্ক। ১৯৪৭ থেকে ১৯৯১ পর্যন্ত, সোভিয়েতের সমর্থন বরাবর ছিল ভারতের দিকে, বিশেষত কাশ্মীর ইস্যু-তে। কাশ্মীর বিবাদ কে কেন্দ্র করেই ভারত ও পাকিস্তানের মধ্যে তিনটি যুদ্ধ হয়, যার সর্বশেষ নজির ১৯৯৯ সালের কার্গিল যুদ্ধ। এরপর ষাটের দশকে, দুরান্দ সীমান্ত কে কেন্দ্র করে আফগানিস্তান এর সাথে পাকিস্তানের সম্পর্ক খারাপ হয়। পাকিস্তানের সাথে সৌদি আরব, ইরান আর চীন দেশের সম্পর্ক বিশেষ গুরত্বপূর্ণ। স্নায়ুযুদ্ধ পরবর্তী যুগে, চীন আর পোল্যান্ড এর সাথে পাকিস্তান এর সম্পর্ক ভালো হয়। এই তিন দেশের জোটের মূল উদ্দেশ্য ছিল এশিয়া ও ইউরোপ এ সোভিয়েতের প্রভাব বিস্তার রুখে দেওয়া। মার্কিন যুক্তরাষ্ট্রের সাথে পাকিস্তান এর সম্পর্ক বরাবর পরিবর্তনশীল।


title: পাকিস্তানের বৈদেশিক সম্পর্কসমূহ

text: ১৯৫১ সালে, পাকিস্তানের প্রধান মন্ত্রী লিয়াকত আলি খান মার্কিন যুক্তরাষ্টের উদ্দেশ্যে এক ঐতিহাসিক যাত্রা করেন। সেখানে তিনি প্রেসিডেন্ট হ্যারি এস. ট্রুম্যান ছাড়াও অন্যান্য উচ্চপদস্থ সামরিক কর্তাদের সাথে দেখা করেন। তাদের আলোচনার মূল বিষয়বস্তু ছিল পারস্পরিক সামরিক সাহায্য। আদর্শগত দিক থেকে, লিয়াকত আলি খান ছিলেন সাম্যবাদ বিরোধী। সেই সময় পাকিস্তানের জাতীয় অর্থনীতি ও সুরক্ষা ব্যবস্থা ছিল অনুন্নত। ১৯৫৪-১৯৫৬ সালে এই কারণেই দুই দেশের মধ্যে পারস্পরিক প্রতিরক্ষা সহায়তা চুক্তি সাক্ষর হয়, ও মার্কিন যুক্তরাষ্ট্র পাকিস্তানের সেনাবাহিনীকে প্রশিক্ষণ দিতে রাজি হয়।


title: পাকিস্তানের বৈদেশিক সম্পর্কসমূহ

text: ১৯৫৫ সালে পাকিস্তান যুক্তরাষ্ট্রের সেন্ট্রাল ট্রিটি অরগানাইজেশন বা কেন্দ্রীয় চুক্তি সংস্থা ও ১৯৫৬ সালে সিয়াটো -তে যোগ দেয়। ১৯৭৪ সাল থেকেই পাকিস্তান অর্গানাইজেশন অফ ইসলামিক কোঅপারেশান-এর সদস্য ও বরাবর মধ্য প্রাচ্যের দেশগুলির সাথে পাকিস্তানের সম্পর্ক বন্ধুত্বপূর্ণ।


title: পাকিস্তানের বৈদেশিক সম্পর্কসমূহ

text:
স্বাধীনতার পর থেকেই ভূরাজনৈতিক সমস্যা কে ঘিরে পাকিস্তানের সাথে তার দুই প্রতিবেশী দেশ ভারত ও আফগানিস্তান এর সম্পর্ক ভালো নয়। কাশ্মীর কে কেন্দ্র করে তিন তিন বার ভারত-পাকিস্তান যুদ্ধ হয়েছে। আফগানিস্তান -এর সাথে পাকিস্তানের বিবাদ দুরান্দ সীমান্ত কে ঘিরে। সত্তরের দশকে এই বিবাদ চরম আকার ধারণ করে।এই সময়ে, বেশ কয়েকবার দুই দেশের মধ্যে গোলাবর্ষণের খবরও পাওয়া যায়।
সাম্প্রতিক কালে আফঘানিস্তানে তালিবানের দাপট তুলনামূলক কম হওয়ার পরে, দুই দেশের মধ্যে সম্পর্ক কিছুটা ভালো হয়েছে। কিন্তু ভারতের সাথে পাকিস্তানের সম্পর্কের আরো অবনতি ঘটেছে। আজও, দুই দেশ পরস্পরের বিরুদ্ধে নিত্যদিন অস্ত্র বিরতি চুক্তি লঙ্ঘন করার অভিযোগ আনে।


title: পাকিস্তানের বৈদেশিক সম্পর্কসমূহ

text: পাকিস্তান রাষ্ট্রসংঘের সক্রিয় সদস্য। দেশটি মার্কিন যুক্তরাষ্ট্রের নেতৃত্বাধীন সেনটো ও সিয়াটো সামরিক জোটের প্রাক্তন সদস্য। সোভিয়েত-আফগান যুদ্ধের সময়ে যুক্তরাষ্ট্রের সাথে পাকিস্তানের ঘনিষ্ঠতা বেড়ে ওঠে এবং এর ফলস্বরূপ পাকিস্তান উক্ত দুটি সংগঠন এ যোগ দেওয়ার সিদ্ধান্ত নেয়। ১৯৬৪ সালে পাকিস্তান তুরস্ক ও ইরানের সাথে রিজিওনাল কো-অপেরাশান ফর ডেভেলপমেন্ট চুক্তি সাক্ষর করে। ইরানী বিপ্লব এর পরে তুরস্ক ও পাকিস্তান যৌথভাবে অর্থনৈতিক সহযোগিতা সংস্থা স্থাপন করে। পাকিস্তান রাষ্ট্রসংঘের নিরাপত্তা পরিষদে ভারতের স্থায়ী সদস্যপদের বিরোধী সংস্থা কফি ক্লাবেরও সক্রিয় সদস্য।


title: আইএসও ৩১৬৬-২:এসজে

text: আইএসও ৩১৬৬-২:এসজে () হল স্বালবার্ড ও ইয়ান মায়েনের জন্য প্রবর্তিত আন্তর্জাতিক মান সংস্থা (আইএসও) কর্তৃক প্রকাশিত আইএসও ৩১৬৬-২ এর একটি ভুক্তি যা আইএসও ৩১৬৬ এর অংশ। আইএসও ৩১৬৬-১ এ সব দেশের মূল মান সমূহ এবং তাদের উপ-বিভাগসমূহের কোড ব্যাখ্যা করা হয়েছে। স্বালবার্ড ও ইয়ান মায়েনের প্রশাসনিক কোন ভুক্তি নেই, তবে নরওয়ের আলাদা দু'টি অংশ হিসেবে বিদ্যমান। নরওয়ের ভুক্তি তে স্বালবার্ডের জন্য এবং ইয়ান মায়েনের জন্য আলাদা উপ-বিভাগ রয়েছে। বর্তমানে স্বালবার্ড ও ইয়ান মায়েনের জন্য আইএসও ৩১৬৬-২ এ আলাদা কোন কোড নেই।


title: আইএসও ৩১৬৬-২:এসজে

text: স্বালবার্ড ও ইয়ান মায়েন নরওয়ের দু'টি প্রত্যন্ত এলাকার। স্বালবার্ড সুমেরু অঞ্চলের একটি দ্বীপমালা যার অবস্থান নরওয়ে মূল ভূখন্ড এবং উত্তর মেরুর মাঝামাঝি সুমেরু অঞ্চলের মাঝামাঝি। এই দ্বীপমালার অবস্থান ৭৪° থেকে ৮১° উত্তর অক্ষাংশ এবং ১০° থেকে ৩৫° পূর্ব দ্রাঘিমাংশ পর্যন্ত। ১৯২০ সালের স্বালবার্ড চুক্তি নরওয়ের সার্বভৌম ক্ষমতাকে স্বীকার করে নিয়েছে এবং ১৮২৫ সালের "স্ভালবার্ড আইন" দ্বারা স্বালবার্ডের গভর্নরের প্রশাসনিক কর্তৃত্ব প্রবর্তিত হয়। ইয়ান মায়েন উত্তর মহাসাগরের একটি আগ্নেয় দ্বীপ, যার অবস্থান নরওয়েজীয় সাগর ও গ্রিনল্যান্ড সাগরের সীমানায়। ১৯৯৪ সাল থেকে নর্ডল্যান্ডের কাউন্টি গভর্নর কর্তৃক এই দ্বীপটি পরিচালিত হয়ে আসছে, সেই সাথে ষ্টেশন কমান্ডারেরও কিছু কর্তৃত্ব বিদ্যমান।


title: আইএসও ৩১৬৬-২:এসজে

text: আইএসও ৩১৬৬-২, তে নরওয়ের ভুক্তির মধ্যেই স্বালবার্ড ও ইয়ান মায়েনের কোডগুলি বণ্টন করা হয়েছে। আইএসও ৩১৬৬-১ এর সমষ্টিগত কোড এসজে (SJ) এর মাধ্যমে স্বালবার্ড ও ইয়ান মায়েনকে একসাথে গোষ্ঠীবদ্ধ করা হয়েছে এবং ইন্টারনেট কান্ট্রি কোড টপ লেভেল ডোমেইন (ccTLD) (.sj) বণ্টন করা হয়েছে। বোভেট দ্বীপের টপলেভেল ডোমেইন .বিভি (.bv) এর সাথে মিল রেখে ডোমেইন নিবন্ধন নিষিদ্ধ করা হয়েছে। ফলে স্ভালবার্ড এর সাথে সম্পর্কিত প্রতিষ্ঠানগুলি নরওয়ের ডোমেইন ব্যবহার করছে।


title: আইএসও ৩১৬৬-২:এসজে

text: বর্তমানে আইএসও ৩১৬৬-২:এসজে এর মধ্যে কোন উপবিভাগীয় কোড নেই। কিন্তু আইএসও ৩১৬৬-২ এ নরওয়ের ভুক্তি এর মধ্যে স্ভালবার্ড এবং ইয়ান মায়েনের জন্য আলাদা কোড আছে।


title: মালদ্বীপের মন্ত্রিসভা

text: মালদ্বীপের মন্ত্রিসভা () হচ্ছে মালদ্বীপ প্রজাতন্ত্রের সর্বোচ্চ প্রশাসনিক শাখা; যা রাষ্ট্রপতি, উপ-রাষ্ট্রপতি, এ্যটোর্নি জেনারেল এবং মন্ত্রিদের সমন্বয়ে গঠিত হয়। রাষ্ট্রপতি মন্ত্রিসভার প্রধান।


title: বিগ পেইন্টিং নাম্বার ৬

text: বিগ পেইন্টিং নাম্বার ৬ (বিগ পেইন্টিং ৬) হল ১৯৬৫ সালে "রায় লিন্সটেনটেইন"-এর দ্বারা ক্যানভাসে আকা একটি তৈল চিত্র। তুলি দিয়ে তৈরি এই শিল্পকর্মটি ২৩৫ সেন্টিমিটার (৯২.৫ ইঞ্চি × ১২৯ ইঞ্চি) × ৩৩০ সেন্টিমিটার আকারের এবং এটি বিখ্যাত "ব্রাশস্ট্রোক" সিরিজের একটি অংশ, যাতে চিত্রাঙ্কন ও ভাস্কর্যের অতুলনীয় কারুকার্য রয়েছে।


title: বিগ পেইন্টিং নাম্বার ৬

text: ১৯৭০ সালে যখন এটি নিলামে উঠানো হয় তখন চিত্রকর্মটি $৬০,০০০ মূল্যে বিক্রি হয় এবং এটিই মার্কিন কোন জীবিত চিত্রকরের তৈরি চিত্রকর্ম যা তার বেচে থাকা অবস্থায় বেশি দামে বিক্রয় হওয়ার রেকর্ড তৈরি করে। বর্তমানে চিত্রটি "চারু ও কারু কলা সংগ্রহ, উত্তরাইন" - প্রতিষ্ঠানে সংরক্ষিত আছে।


title: বিগ পেইন্টিং নাম্বার ৬

text:
১৯৭০ সালের প্রথম দিকে, আমেরিকায় বসবাসকারী আমেরিকান শিল্পী "অ্যান্ডি ওয়ারল" তার ""বিগ ক্যাম্পবেল সুপ ক্যান উইথ টর্ন লেবেল(ভেজিটেবল বিফ)(১৯৬২)" যা ছিল ""ক্যাম্পবেল সুপক্যান"" সিরিজের অংশ এই চিত্রকর্মটি আমেরিকান নিলাম ঘরে বিক্রয় করে জীবিত অবস্থায় নিলামে সর্বাধিক $৬০,০০০ দাম পাওয়ার রেকর্ড করেন।(২০১৬ তে যা $৩৬৪.৩৭০) ১৯৭০ সালের নভেম্বরে জার্মান শিল্প ব্যাপারী "রুডলফ উর্নার" এর একটি নিলামে $৭৫,০০০ তে বিক্রয়ের মাধ্যমে (ইউএস $ ৪৫৫,৪৬৩ তে 2022 ডলার) এই রেকর্ড করেন। "লিসটেন্সটেন" "এর বিগ পেইন্টিং নাম্বার ৬" এর আগের রেকর্ড ভেঙ্গে ছিল।
এটি ব্রাসস্ট্রোক সমগ্র সিরিজের (অক্টোবর,১৯৬৪) "চার্লটন কমিক্সের স্ট্রেঞ্জ সাসপেন্স" এর একটি অংশ ছিল যা "ডিক জিওর্দানোর" সংগ্রহ করেন । বর্তমানে "বিগ পেইন্টিং নং - ৬" চারু ও কারু কলা সংগ্রহ,উত্তরাইন - প্রতিষ্ঠান, এর সংগ্রহে আছে ।


title: বিগ পেইন্টিং নাম্বার ৬

text:
এই পেইন্টিং এ সাদা, হলুদ, সবুজ, লাল এবং তাদের উপরে চার স্তরপূর্ণ গাঢ় ব্রাশের আঁচড়ের মধ্যে দিয়ে একটি "বেন-ডে" বিন্দুর পটভূমি আছে। পেইন্টে ফোকাস পয়েন্টে কেন্দ্রীয় ব্রাশের আঁচড়ের জন্য লাল রং ক্ষরিত হচ্ছে।
কালো দেহরেখা দুটি ত্রিমাত্রিক কাজ করার জন্য এর মাঝে গতিশীলতার একটি প্রভাব আছে।
চিত্রকলার বিষয়ে ব্রাশের আঁচড় এবং রং ঝরে পড়ার মাধ্যমে চিত্রটি সুদূরপ্রসারী কিন্তু একটি বেন-ডে বিন্দু পটভূমি ব্যবহার করে লেন্সটেনটেইন এর সরলীকরণ শিল্প / মেকানিক্যাল এর একটি রঙিন প্রকাশনা উপস্থাপনা করেছেন।
"বিগ পেইন্টিং নং - ৬" একটি অত্যন্ত বৃহদায়তনের উপরে সাধারণ ব্রাশের আঁচড়ে আঁকা হয়েছে। এটি অনুকরণ করা হয়েছে, এর কারণ হিসাবে দেখানো হয়, যেহেতু পেইন্টিং এর একটি অংশ মূল পেইন্টিং থেকে মুছে দুটি ধাপে করা হয়েছে।
প্রতিটি রেখা প্রশস্ত ব্রাশের আঁচড়ের একটি ক্ষণিক প্রচেষ্টা, যদিও লিন্সটেনটেইন জটিল চিত্র আঁকার একটি বড় চুক্তি নিয়ে দক্ষতা অর্জন করার বিদ্রূপ করেছেন।


title: বিগ পেইন্টিং নাম্বার ৬

text:
"বিগ পেইন্টিং নং - ৬" একটি পরিকল্পিত শৈল্পিক অপারেশনের মধ্যে দিয়ে একটি জাগতিক পরিবারের চিত্রে পরিণত হয়েছে এবং এটি একটি তাৎক্ষণিক যান্ত্রিকভাবে উৎপাদিত একটি চিত্র।
পেইন্টিং কর্মের চিত্রকলার প্যারডি হিসাবে বাণিজ্যিক রুঢ়তা প্রকাশ পেয়ে, এটি সূক্ষ্ম রসবোধের একটি উদাহরণ হিসাবে মনে করা হয়।
"রবার্ট রোসেনব্লুম" এর মতে, শিল্প বিশ্ব ও রাষ্ট্রকে সামনে আনে, লিন্সটেন্সটেইন তার বক্তব্যে এটা আরও বাড়িয়ে তোলেন:
"... লিন্সটেনটেইন এর আগের কয়েকটি ছবিতে পরোক্ষভাবে অভিব্যক্তিবাদ শব্দভাণ্ডার প্রকাশ পায় যা, এখনও স্পষ্ট হয়ে ওঠে।
১৯৫০ সালের এর দিকে লিন্সটেনটেইন এর প্যারাডক্সে লেন্সের ভেতর দিয়ে নিরস্ত্র, আবেগপ্রবণ, খেলাধুলোর দুটো ফিল্ম কে এবং নৈর্ব্যক্তিক অর্ধবৃত্ত ও বাণিজ্যিক কল্পচিত্র দেখা যেত।
ফলাফলে শুধুমাত্র বিদগ্ধ নয়, চারু ও কারু কলা তাদের ব্যবহারের শিল্প সম্পর্কে মন্তব্য করেছে, কিন্তু সবচেয়ে হাস্যকর ভাবে পুনরুজ্জীবিত করার শক্তি পাচ্ছে। "


title: বিগ পেইন্টিং নাম্বার ৬

text: তিনি ওভারল্যাপিং ফর্ম বদলে একটি ফর্ম বা স্বতন্ত্র ফর্ম ব্যবহার করেন, যা অগভীর স্থান থেকে দেখে আরও গতিশীল বলে মনে হয়।


title: বিগ পেইন্টিং নাম্বার ৬

text:
"লিন্সটেনটেইন" ছায়াকরণ(শেড) বা বিপরীতে ব্যবহার করেন না তবে, শুধু গাঢ় কালো রূপরেখার সঙ্গে একরঙা আঁচড়ের গভীরতা রয়েছে।
'বিগ পেইন্টিং নং - ৬' এর ক্যানভাসে গতিশীল আঁচড়গুলো এক ধাপ পরে আরেক ধাপে গেছে এবং হলুদ ও সবুজ ব্রাশের আঁচড় "লিটল বিগ পেইন্টিং" এ আগেই দেয়া হয়েছিল।
"বিগ পেইন্টিং নং - ৬" তৈরির ফলাফল "... কড়া, সারাংশে অভিজ্ঞতায় দৃষ্টিতে যান্ত্রিক উপায়ে কাজ করা হয় ..."
লিন্সটেনটিন এর একটি ফর্মে আধা-যান্ত্রিক ব্যবহারের সারাংশ অভিব্যক্তিবাদ করেন,তার নিজের "কমিক-ফালা" এবং "বেন ডে" সূত্র স্বতঃস্ফূর্ত, ব্রাশের আঁচড় সামঞ্জস্য করার জন্য একটি "আধা-যান্ত্রিক " পদ্ধতির ব্যবহার হয়েছে।


title: বিগ পেইন্টিং নাম্বার ৬

text: লিন্সটেনটেইন এর এক সমালোচক বলেন এটি ব্রাশের আঁচড় কাজে লাগিয়ে চিত্রটি পরিপাটি করা ও ব্যাপক ক্ষরণ তৈরি করা হয়েছে।


title: .বিভি

text: .বিভি (.bv) হল জনবসতিশূন্য নরওয়েজীয় নির্ভরশীল এলাকা বোভেত দ্বীপের ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ডোমেইন নাম রেজিস্ট্রি ও পৃষ্ঠপোষক হল নোরিড, কিন্তু নিবন্ধনের জন্য উন্মুক্ত নয়। ১৯৯৭ সালের ২১শে আগস্ট .বিভি ডোমেইন নাম উন্মুক্ত করা হয় এবং তখন থেকেই এটি .এনও নোরিড নিবন্ধনের অধীনে। নরওয়ের নীতিমালা অনুসারে যেসব প্রতিষ্ঠান বোভেত দ্বীপের সাথে সম্পর্কিত তাদের জন্য ডোমেইন নামই যথেষ্ট সেজন্যই ডোমেইন নামটি উন্মুক্ত নয়। নরওয়ের রাষ্ট্রীয় নীতিমালার অধীনে থাকলেও এই ডোমেইন নামটি বাণিজ্যিকভাবেও অবমুক্ত করা হচ্ছে না। পরবর্তীতে এটি উন্মুক্ত করে দেওয়া হলে এটি নরওয়েজীয় ডাক ও টেলিযোগাযোগ কর্তৃপক্ষের অধীন -এর সঙ্গে একই নীতিমালায় পরিচালিত হবে।


title: .বিভি

text: বোভেত দ্বীপ হল দক্ষিণ আটলান্টিক মহাসাগরে অবস্থিত একটি জনবসতিশূন্য আগ্নেয় দ্বীপ। ১৯২৭ সালে এটি নরওয়ে দাবি করেছিল। ডোমেইন নামটি ১৯৯৭ সালের ২১শে আগস্ট .এসজে ডোমেইনের সাথে একই সাথে অবমুক্ত করা হয়। স্বালবার্ড ও জান মেয়েন-এর ডোমেইন নাম। এটি দেওয়া হয়েছিল কারণ ইন্টারনেট এসাইন্ড নাম্বার কর্তৃপক্ষ অনুসারে প্রত্যেক দেশের মধ্যে ডোমেইন সাফিক্স ভাগ করেছিল এবং এ অনুসারে বোভেত দ্বীপের রাষ্ট্রীয় সংকেত হলো .বিভি।


title: .বিভি

text: ২০১৫ সালের জুনে নরওয়েজীয়ান কম্পিউটার বিজ্ঞানী হাকুন ইয়াম লি ও সমাজতান্ত্রিক বাম দল ডোমেইন ও ডোমেইন ব্যবহারের দাবি তুলেছিল। এই প্রস্তাবনার লক্ষ্য ছিল নরওয়েজীয় কর্তৃপক্ষ ও বিদেশী ভিন্নমতাবলম্বীদের নজরদারির আওতা থেকে মুক্ত করা।


title: .বিভি

text: ব্যবস্থাপনার দায়িত্বে রয়েছে ট্রোন্ডহাইম ভিত্তিক নোরিড, যা ও অব্যবহৃত নিবন্ধন ডোমেইন নাম। নোরিড হল ইউনিনেটের অধীন একটি লিমিটেড কোম্পানি যা নরওয়েজীয় শিক্ষা ও গবেষণা মন্ত্রণালয় দ্বারা নিয়ন্ত্রিত। ডোমেইন নামটি নিয়ন্ত্রণের ভারটি দুটি ধাপে বিভক্ত যেগুলি ইন্টারনেট অ্যাসাইন্ড নাম্বার অথরিটির (আইএএনএ) সঙ্গে চুক্তি ও "টেলিযোগাযোগ চুক্তি"র আওতাভুক্ত নিয়মাবলী যা লিলাস্যান্ড-ভিত্তিক নরওয়েজিয়ান ডাক ও টেলিযোগাযোগ কর্তৃপক্ষ দ্বারা তত্ত্বাবধান করা হয়।